തെരഞ്ഞെടുത്ത മോഡലുകള്‍ക്ക് ഓഫറുകളും ആനുകൂല്യങ്ങളുമായി ടൊയോട്ട - Malayalam DriveSpark\nതെരഞ്ഞെടുത്ത മോഡലുകള്‍ക്ക് ഓഫറുകളും ആനുകൂല്യങ്ങളുമായി ടൊയോട്ട\nUpdated: Wednesday, September 9, 2020, 14:46 [IST]\nതെരഞ്ഞെടുത്ത് ഏതാനും മോഡലുകള്‍ക്ക് സെപ്റ്റംബര് മാസത്തിലും ഓഫറുകളും ആനുകൂല്യങ്ങളുമായി ടൊയോട്ട. ഡീലര്‍ഷിപ്പിനെയും മോഡലിനെയും ആശ്രയിച്ച് ഓഫര് വ്യത്യസപ്പെടാമെന്നും റിപ്പോര്‍ട്ടില് പറയുന്നു.\nക്യാഷ് ഡിസ്‌കൗണ്ട്, എക്‌സ്‌ചേഞ്ച് ബോണസ്, കോര്‍പ്പറേറ്റ് ഡിസ്‌കൗണ്ട് എന്നിവയുടെ രൂപത്തില് ഈ ആനുകൂല്യങ്ങള് ലഭിക്കും. 2020 സെപ്റ്റംബര് 30 വരെയാകും ഈ ഓഫറുകള് ലഭ്യമാകുക.\nടൊയോട്ട ഇന്നോവ ക്രിസ്റ്റയില് 15,000 രൂപ ക്യാഷ് ഡിസ്‌കൗണ്ട്, 20,000 രൂപ എക്‌സ്‌ചേഞ്ച് ബോണസ്, 20,000 രൂപ കോര്‍പ്പറേറ്റ് ഡിസ്‌കൗണ്ട് എന്നിങ്ങനെയാണ് ഓഫറുകള് വാഗ്ദാനം ചെയ്യുന്നത്.\n20,000 രൂപ ക്യാഷ് ഡിസ്‌കൗണ്ട്, 20,000 രൂപ എക്‌സ്‌ചേഞ്ച് ബോണസ്, 20,000 രൂപ കോര്‍പ്പറേറ്റ് ഡിസ്‌കൗണ്ട് എന്നിവയാണ് യാരിസില് നിര്‍മ്മാതാക്കള് വാഗ്ദാനം ചെയ്യുന്നത്.\nടൊയോട്ട ഗ്ലാന്‍സയുടെ V-മാനുവല് പതിപ്പിന് 15,000 രൂപ ക്യാഷ് ഡിസ്‌കൗണ്ട്, 15,000 രൂപ എക്‌സ്‌ചേഞ്ച് ബോണസ്, 5,000 രൂപ കോര്‍പ്പറേറ്റ് ഡിസ്‌കൗണ്ട് എന്നിവയായി പരിമിതപ്പെടുത്തിയിരിക്കുന്നു. അതേസമയം ഫോര്‍ച്യൂണറിലോ വെല്‍ഫയറിലോ ഈ മാസം കമ്പനി ഓഫറുകളൊന്നും വാഗ്ദാനം ചെയ്യുന്നില്ല.\nബ്രാന്‍ഡില് നിന്നുള്ള മറ്റ് വാര്‍ത്തകള് പരിശോധിക്കുകയാണെങ്കില്, ഇന്നോവ ക്രിസ്റ്റയുടെ സിഎന്‍ജി പതിപ്പിനെ ഉടന് വിപണിയില് എത്തിക്കുമെന്നാണ് സൂചന. പരീക്ഷണയോട്ടം നടത്തുന്ന വാഹനത്തിന്റെ ചിത്രങ്ങള് ഇതിനോടകം തന്നെ പുറത്തുവന്നുകഴിഞ്ഞു.\nപ്രാരംഭ പതിപ്പില് മാത്രമാകും ടൊയോട്ട ഇന്നോവ ക്രിസ്റ്റയുടെ സിഎന്‍ജി വാഗ്ദാനം ചെയ്യുക. താങ്ങാവുന്ന വിലയില് ഇത് എത്തുന്നതോടെ കൂടുതല് ഉപഭോക്താക്കളെ ഇതുവഴി സ്വന്തമാക്കാന് സാധിക്കും.\n2.7 ലിറ്റര് പെട്രോള് എഞ്ചിനെ അടിസ്ഥാനമാക്കിയാകും സിഎന്‍ജി വകഭേദം ഒരുങ്ങുന്നത്. സിഎന്‍ജിയില് പ്രവര്‍ത്തിക്കുമ്പോള് അതിന്റെ പവര് കണക്കുകളില് ഗണ്യമായ കുറവുണ്ടാകുമെന്ന് പ്രതീക്ഷിക്കുന്നു. അഞ്ച് സ്പീഡ് മാനുവല് ആയിരിക്കും സിഎന്‍ജി വകഭേദത്തിന്റെ ഗിയര്‍ബോക്സ്.\nനിലവിലെ അവതാരത്തില്, 2.7 ലിറ്റര് ഫോര് സിലിണ്ടര് പെട്രോള് എഞ്ചിന് 166 bhp കരുത്തും 245 Nm torque ഉം ആണ് സൃഷ്ടിക്കുന്നത്. അഞ്ച് സ്പീഡ് മാനുവല്, ആറ് സ്പീഡ് ഓട്ടോമാറ്റിക് ഗിയര്‍ബോക്‌സുകളില് ഈ പതിപ്പ് ലഭ്യമാണ്. ബിഎസ് VI 2.4 ലിറ്റര് ഡീസല് എഞ്ചിനിലും ഇന്നോവ ലഭ്യമാണ്. ഈ എഞ്ചിന് 150 bhp കരുത്തും 350 Nm torque ഉം സൃഷ്ടിക്കും.\nToyota Offers Exciting Discounts For Selected Models In 2020 September. Read in Malayalam.


കര്‍ഷകരുമായുള്ള 11ാംവട്ട ചര്‍ച്ച ഇന്ന്; സമരം ശക്തമായി തുടരുമെന്ന് കര്‍ഷകര് | Global Indian News\nHome Latest news കര്‍ഷകരുമായുള്ള 11ാംവട്ട ചര്‍ച്ച ഇന്ന്; സമരം ശക്തമായി തുടരുമെന്ന് കര്‍ഷകര്\nകര്‍ഷകരുമായുള്ള 11ാംവട്ട ചര്‍ച്ച ഇന്ന്; സമരം ശക്തമായി തുടരുമെന്ന് കര്‍ഷകര്\nന്യൂഡൽഹി: കൃഷി നിയമങ്ങള് റദ്ദാക്കണമെന്നാവശ്യപ്പെട്ട് സമരം തുടരുന്ന കര്‍ഷകരുമായി കേന്ദ്രസര്‍ക്കാര് ഇന്ന് 11ാംവട്ട ചര്‍ച്ച നടത്തും. ദില്ലി വിഗ്യാന് ഭവനില് 12 മണിക്കാണ് ചർച്ച നടക്കുക. കേന്ദ്രസര്‍ക്കാര് മുന്നോട്ടു വെച്ച ഉപാധി സ്വീകാര്യമല്ലെന്നും സമരം ശക്തമായി തുടരുമെന്നും ഇന്നത്തെ യോഗത്തില് കര്‍ഷകര് അറിയിക്കും. കാര്‍ഷിക നിയമം ഭേദഗതി പിന്‍വലിക്കുന്നത് വരെ സമരം തുടരുമെന്നാണ് സംഘടനകളുടെ നിലപാട്. റിപ്പബ്ലിക് ദിനത്തിലെ ട്രാക്ടര് റാലിയിലും മാറ്റമില്ല. കാര്‍ഷിക വിഷയം പഠിക്കുന്നതിന് സര്‍ക്കാരിന്റേയും കര്‍ഷകരുടേയും പ്രതിനിധികളെ ഉള്‍പ്പെടുത്തി ഒരു സമിതി രൂപീകരിക്കാമെന്നും സമിതി റിപ്പോര്‍ട്ട് സമര്‍പ്പിക്കുന്നത് വരെ നിയമം മരവിപ്പിച്ച് നിര്‍ത്തുമെന്നുമായിരുന്നു സര്‍ക്കാരിന്റെ നിര്‍ദേശം. എന്നാല് കേന്ദ്ര സര്‍ക്കാര് മുന്നോട്ടുവച്ച നിര്‍ദേശം കര്‍ഷക സംഘടനകള് തള്ളി.\nറിപ്പബ്ലിക് ദിനത്തിൽ ട്രാക്ടര് റാലി നടത്താന് ദില്ലി നഗരത്തിലെ വഴി ഒഴിവാക്കി മറ്റൊന്ന് പൊലീസ് നിര്‍ദ്ദേശിച്ചെങ്കിലും കര്‍ഷക സംഘടനകള് വഴങ്ങിയില്ല. ട്രാക്ടര് റാലി നേരത്തെ തീരുമാനിച്ചതനുസരിച്ച് തന്നെ നടത്തുമെന്നും കര്‍ഷക സംഘടനകള് അറിയിച്ചു. പുതിയ നിയമം പിന്‍വലിക്കും വരെ സമരം ശക്തമായി മുന്നോട്ട് കൊണ്ടുപോകാനാണ് സംഘടനകളുടെ തീരുമാനം. സമരത്തിന് ബഹുജന പിന്തുണ ഏറുന്നുവെന്നാണ് കര്‍ഷക സംഘടനകളുടെ വിലയിരുത്തല്. സുപ്രീംകോടതി നിയോഗിച്ച സമിതി കാര്‍ഷിക നിയമത്തെ പിന്തുണയ്ക്കുന്ന കര്‍ഷകരുമായി ഓണ്‍ലൈന് ചര്‍ച്ച നടത്തി.\nPrevious articleസംഭവബഹുലമായ 14-ാം കേരള നിയമസഭയ്ക്ക് തിരശീല\nNext articleഓപ്പറേഷന് സ്ക്രീനിന് തിരശീല


സുരക്ഷിതമായ ഭാവിക്ക് വേണ്ടിയാണ് തങ്ങള് ഒരുമിക്കുന്നതെന്നും ഇരുവരും അറിയിച്ചു.\nസ്വീഡനും ഫിന്‍ലാന്‍ഡും ഇന്ന് നാറ്റോയില് അംഗത്വത്തിനുള്ള അപേക്ഷ സമര്‍പ്പിക്കും. റഷ്യയുടെ മുന്നറിയിപ്പ് അവഗണിച്ചു കൊണ്ടാണ് ഇരു രാജ്യങ്ങളും നാറ്റോ സൈനിക സഖ്യത്തില് അംഗങ്ങളാകുന്നത്. സ്വീഡിഷ് പ്രധാനമന്ത്രി മഗ്ദലേന ആന്‍ഡേഴ്‌സണ് ബുധനാഴ്ച ഇക്കാര്യം സ്ഥിരീകരിച്ചു. നാറ്റോയില് അംഗത്വമെടുക്കുന്നത് സ്വീഡന്റെയും ബാള്‍ട്ടിക് സമുദ്ര പ്രദേശത്തിന്റെയും സുരക്ഷ വര്‍ധിപ്പിക്കുമെന്ന് അവര് ചൂണ്ടിക്കാട്ടി. ഫിന്‍ലാന്‍ഡ് പ്രസിഡന്റ് സൗലി നൈനിസ്റ്റോയ്‌ക്കൊപ്പം നടത്തിയ ഒരു പത്രസമ്മേളനത്തിലാണ് മഗ്ദലേന ഇക്കാര്യം വ്യക്തമാക്കിയത്.\nഉത്തര യൂറോപ്പിന്റെ സുരക്ഷയ്ക്കുള്ള സംഭാവന കൂടിയാണ് ഇരുരാജ്യങ്ങളും ഒരുമിച്ച് ചെയ്യുന്ന ഈ പ്രവര്‍ത്തിയെന്നും ഇരുവരും പ്രഖ്യാപിച്ചു. സുരക്ഷിതമായ ഭാവിക്ക് വേണ്ടിയാണ് തങ്ങള് ഒരുമിക്കുന്നതെന്നും ഇരുവരും അറിയിച്ചു. സ്വീഡിഷ് വിദേശകാര്യമന്ത്രി ആന് ലിന്‍ഡയാണ് നാറ്റോ അംഗത്വത്തിനുള്ള അപേക്ഷയില് ഒപ്പിട്ടത്.\nഅതേസമയം, ഫിന്‍ലാന്‍ഡ്, നാറ്റോ എന്നീ രാഷ്ട്രങ്ങള് നാറ്റോയില് ചേര്‍ന്നു കഴിഞ്ഞാല് തീര്‍ച്ചയായും തങ്ങള് പ്രതികരിക്കുമെന്ന് റഷ്യന് പ്രസിഡന്റ് വ്‌ലാഡിമിര് പുടിന് മുന്നറിയിപ്പ് നല്‍കിയിരുന്നു. ഇതിനെ പാടേ അവഗണിച്ചാണ് ഇരുരാജ്യങ്ങളും കരാറുമായി മുന്നോട്ടു പോകുന്നത്.


വിവാഹശേഷം അനുഷ്‌ക പേടിപ്പിക്കുന്നു! മാലാഖ ആണെങ്കിലും പരിയുടെ ടീസര് വ്യത്യസ്തമാണ്... | Anushka Sharma's Pari teaser released - Malayalam Filmibeat\n» വിവാഹശേഷം അനുഷ്‌ക പേടിപ്പിക്കുന്നു! മാലാഖ ആണെങ്കിലും പരിയുടെ ടീസര് വ്യത്യസ്തമാണ്...\nവിവാഹശേഷം അനുഷ്‌ക പേടിപ്പിക്കുന്നു! മാലാഖ ആണെങ്കിലും പരിയുടെ ടീസര് വ്യത്യസ്തമാണ്...\nUpdated: Wednesday, January 10, 2018, 16:24 [IST]\nഇന്ത്യ മുഴുവനും കാത്തിരുന്ന താരവിവാഹമായിരുന്നു ബോളിവുഡ് സുന്ദരി അനുഷ്‌ക ശര്‍മ്മയുടെയും ക്രിക്കറ്റ് താരം വിരാട് കോലിയുടെതും. വിവാഹശേഷം അനുഷ്‌ക നായികയായി അഭിനയിക്കുന്ന സിനിമയാണ് പരി. ചിത്രീകരണം പൂര്‍ത്തിയായി കൊണ്ടിരിക്കുന്ന സിനിമയില് നിന്നും ടീസര് പുറത്ത് വിട്ടിരിക്കുകയാണ്.\nമമ്മൂട്ടി കേരള മുഖ്യമന്ത്രിയായി അഭിനയിക്കും! ആ മുഖ്യമന്ത്രി ആരായിരിക്കും, സിനിമയുടെ വിശേഷങ്ങളിങ്ങനെ!\nഒറ്റ നോട്ടം കൊണ്ട് ആളുകളെ പേടിപ്പിക്കുന്ന തരത്തിലുള്ള ടീസര് പുറത്ത് വന്ന ഉടനെ തന്നെ ഹിറ്റായിരിക്കുകയാണ്. കഴിഞ്ഞ ജൂണില് ചിത്രീകരണം ആരംഭിച്ച സിനിമ മാര്‍ച്ച് രണ്ടിനാണ് റിലീസ് ചെയ്യാന് പോവുന്നത്. സിനിമയുടെ കൂടുതല് വിശേഷങ്ങളിതാ...\nനടി അനുഷ്‌ക ശര്‍മ്മയുടെ ഏറ്റവും പുതിയ സിനിമയാണ് പരി. മാലാഖ എന്നര്‍ത്ഥം വരുന്ന പരി എന്ന് പേരിട്ടിരിക്കുന്ന സിനിമയാണെങ്കിലും സിനിമയില് നിന്നും പുറത്ത് വന്ന ടീസര് കണ്ട് എല്ലാവരും പേടിച്ചിരിക്കുകയാണ്.\nപുറത്ത് വന്ന ടീസര്\nസിനിമയില് നിന്നും വെറും പതിനെട്ട് സെക്കന്റ്് ദൈര്‍ഘ്യമുള്ള ടീസറാണ് പുറത്ത് വിട്ടിരിക്കുന്നത്. അനുഷ്‌കയുടെ പേടിപ്പിക്കുന്ന തരത്തിലുള്ള രൂപവും ശേഷം ഭയപ്പെടുത്തുന്ന നോട്ടവുമാണ് ടീസറില് ഉള്‍പ്പെടുത്തിയിരിക്കുന്നത്. പരി ഒരു മുത്തശ്ശിക്കഥയല്ലെന്നാ ടാഗോട് കൂടിയാണ് ടീസര് വന്നിരിക്കുന്നത്.\nസിനിമയുടെ അണിയറ പ്രവര്‍ത്തകര്\nപ്രോസിറ്റ് റോയി തിരക്കഥയെഴുതി സംവിധാനം ചെയ്യുന്ന സിനിമയാണ് പരി. അനുഷ്‌കയ്‌ക്കൊപ്പം പരംബ്രത ചാറ്റര്‍ജിയാണ് പ്രധാന കഥാപാത്രങ്ങളെ അവതരിപ്പിക്കുന്നത്. അനുഷ്‌കയുടെ തന്നെ നിര്‍മാണ കമ്പനിയായ ക്ലീന് സ്ലേറ്റ് ഫിലിംസാണ് പരി നിര്‍മ്മിക്കുന്നത്.\nസിനിമ ഫെബ്രുവരി9ന് റിലീസിനെത്തുമെന്ന് പറഞ്ഞിരുന്നെങ്കിലും മാര്‍ച്ച് രണ്ടിനായിരിക്കും റിലീസ് ചെയ്യുന്നത്. സിദ്ദാര്‍ത്ഥ് മല്‍ഹോത്ര, രാകുല് പ്രീത് തുടങ്ങിയവരുടെ സിനിമ ഫെബ്രുവരി9ന് എത്തുമെന്നതിനാല് പരിയുടെ റിലീസ് മാറ്റുകയായിരുന്നു.\nവീരാട് കോലിയുമായുള്ള വിവാഹത്തിന് ശേഷം അനുഷ്‌ക നായികയാവുന്ന സിനിമ എന്ന പ്രത്യേകതയും പരിയ്ക്കുണ്ട്. സിനിമ മറ്റൊരു സൂപ്പര് ഹിറ്റായിരിക്കുമെന്ന പ്രതീക്ഷ കൈവിടാതെയാണ് അണിയറ പ്രവര്‍ത്തകര് സിനിമ എത്തിക്കുന്നത്.\nRead more about: bollywood cinema film anushka sharma virat kohli bollywood cinema bollywood film bollywood movie pari ബോളിവുഡ് സിനിമ ബോളിവുഡ് സിനിമ അനുഷ്‌ക ശര്‍മ്മ വീരാട് കോലി പരി\nAnushka Sharma's Pari teaser released


അനാഥമായി ആരോഗ്യകേന്ദ്രം | 11Jun2021\nമല്ലപ്പള്ളി : എഴുമറ്റൂരിലെ സാമൂഹികാരോഗ്യകേന്ദ്രം പൊളിച്ചുനീക്കാൻ സർക്കാർ ഉത്തരവായിട്ട് രണ്ട് വർഷമാകാറായിട്ടും നടപടിയില്ല. പുതിയ മന്ദിരം നിർമിക്കാനുള്ള പദ്ധതിയും എങ്ങുമെത്തിയിട്ടില്ല. കാടുകയറിക്കിടക്കുന്ന 55 സെന്റ് സ്ഥലവും അതിലെ ചിതലെടുത്ത കെട്ടിടങ്ങളും അവഗണനയുടെ സാക്ഷ്യപത്രമായി കഴിയുന്നു.\nഇടിഞ്ഞുവീഴാറായ ഓടിട്ട പഴയകെട്ടിടത്തിന് 3,83,049 രൂപയാണ് പഞ്ചായത്ത് എൻജിനീയറിങ് വിഭാഗം മതിപ്പുവില കണക്കാക്കിയത്. ഇതിൽ കുറയാത്ത തുകയ്ക്ക് ലേലത്തിൽ നൽകാൻ 2019 സെപ്റ്റംബർ ആറിന് സർക്കാർ ഉത്തരവായി. എന്നാലിതുവരെ നടപടിയില്ല. ഓരോ ദിവസം കഴിയുംതോറും ഉരുപ്പടികളെല്ലാം നശിക്കുകയും ചെയ്യുന്നു.\nഇംഗ്ലീഷ് ഡിസ്പെൻസറിയായാണ് 1944-ൽ ഏഴുമറ്റൂരിൽ ചികിത്സ തുടങ്ങിയത്. പിന്നീട് പ്രാഥമികാരോഗ്യകേന്ദ്രം, സാമൂഹികാരോഗ്യകേന്ദ്രം എന്നിങ്ങനെ പടിപടിയായി ഉയർന്നപ്പോഴും പഴയ കെട്ടിടത്തിൽ തന്നെ തുടർന്നു. 24 കിടക്കകളുള്ള വാർഡ്, ശസ്ത്രക്രിയ, പോസ്റ്റ്മോർട്ടം, ലാബുകൾ എന്നീ സൗകര്യങ്ങൾക്ക് പുറമെ ഗർഭിണികളുടെയും കുട്ടികളുടെയും വിഭാഗവും ഉണ്ടായിരുന്നു. ഓതറ, തെള്ളിയൂർ, പുറമറ്റം പി.എച്ച്.സി.കൾ ഇതിന്റെ കീഴിലായിരുന്നു. എല്ലാം ആശുപത്രിയുടെ നല്ലകാലത്ത്. ദേശീയ ഗ്രാമീണ ആരോഗ്യ ദൗത്യ പദ്ധതിയിൽ കെട്ടിടം നിർമിക്കാൻ എട്ട് ലക്ഷം രൂപ 2001-ൽ അനുവദിച്ചതാണ്. പക്ഷേ, രാഷ്ട്രീയ വടംവലിക്കിടയിൽ തുക നഷ്ടമായി.\nകഴുക്കോലുകൾ ദ്രവിച്ചും ഭിത്തികൾ വിണ്ടുകീറിയും അപകടാവസ്ഥയിലായപ്പോഴാണ് ജില്ലാ പഞ്ചായത്ത് പട്ടികജാതി വികസനഫണ്ടിൽ നിർമിച്ച വൃദ്ധസദനത്തിലേക്ക് നാല് വർഷം മുൻപ് ആശുപത്രിയുടെ പ്രവർത്തനം മാറ്റിയത്. അതോടെ ശ്രദ്ധിക്കാനാരുമില്ലാതെ വാർധക്യം കഴിച്ചുകൂട്ടുന്ന ഒറ്റപ്പെട്ടവരുടെ സ്ഥിതിയായി ഈ ആതുരാലയത്തിനും. ഒരു വർഷത്തിനുള്ളിൽ പുതിയ കെട്ടിടം പണിയാമെന്ന് അന്ന് നൽകിയ വാഗ്ദാനം വീൺവാക്കായി.\nദോഷം പറയരുതല്ലോ, പൊതുമരാമത്ത് വകുപ്പ് രണ്ട് തവണ എസ്റ്റിമേറ്റ് എടുത്തിരുന്നു. ആർക്കിടെക്ചർ വിഭാഗം തയ്യാറാക്കിയ രൂപരേഖയിൽ എട്ട് നിലകളാണുണ്ടായിരുന്നത്. താഴത്തെ രണ്ട് നിലകൾ കാർ പാർക്കിങ്ങിനായിമാത്രം നീക്കിവച്ചു. ആകെ ചെലവ് കണക്കാക്കിയത് 24 കോടി രൂപ. പണമില്ലാത്തതിന്റെ പേരിൽ പിന്നീട് ഇത് മാറ്റി. ആദ്യ രണ്ടുനിലകൾമാത്രം തീർക്കാൻ എസ്റ്റിമേറ്റ് അഞ്ചുകോടി രൂപയായി ചുരുക്കി. മൂന്ന് കോടി രൂപ ആരോഗ്യവകുപ്പിന്റെ പ്ലാൻ ഫണ്ടിൽനിന്നു ബാക്കി രണ്ട് കോടി ധനകാര്യവകുപ്പിന്റെ പ്രത്യേകാനുമതി പ്രകാരവും ലഭിക്കുമെന്നായിരുന്നു പറഞ്ഞിരുന്നത്. പക്ഷേ വർഷം നാല് കഴിഞ്ഞെങ്കിലും ഇതുവരെ ഒന്നും നടന്നിട്ടില്ല.\nമന്ത്രിയും എം.എൽ.എ.യും അറിയാൻ\nഅടുത്തുള്ള പഞ്ചായത്തുകളിലെ ആശുപത്രികൾ ആർദ്രം പദ്ധതിയിൽ കോടികൾ ചെലവഴിച്ച് വികസിപ്പിക്കുമ്പോഴും ഏഴുമറ്റൂർ അവഗണിക്കപ്പെടുകയാണ്. ആരോഗ്യമന്ത്രി വീണാ ജോർജും പ്രമോദ് നാരായൺ എം.എൽ.എ.യും എഴുമറ്റൂർ സന്ദർശിക്കുമെന്നും ആശുപത്രിക്കാര്യത്തിൽ ഇടപെടുമെന്നുമാണ് നാട്ടുകാരുടെ പ്രതീക്ഷ.


ചെരിപ്പേറ്: കേസെടുക്കേണ്ടെന്ന് കോണ്‍ഗ്രസ് | Jarnail Singh, Congress, Sikh, Chidambaram, Shoe, ജര്‍ണയില് സിങ്, കോണ്‍ഗ്രസ്, ചെരിപ്പ്, സിഖ്, ചിദംബരം - Malayalam Oneindia\nചെരിപ്പേറ്: കേസെടുക്കേണ്ടെന്ന് കോണ്‍ഗ്രസ്\nPublished: April72009, 14:57 [IST]\nദില്ലി: തനിക്കെതിരെ ഷൂ എറിഞ്ഞ ദൈനിക് ജാഗരണ് റിപ്പോര്‍ട്ടര് ജര്‍ണയില് സിംഗിന് മാപ്പ് നല്‍കുന്നതായി ആഭ്യന്തര മന്ത്രി പി ചിദംബരം. അദ്ദേഹത്തോട് നല്ല രീതിയില് പെരുമാറണമെന്നും സുരക്ഷാ ഉദ്യോഗസ്ഥര്‍ക്ക് ചിദബംരം നിര്‍ദ്ദേശം നല്കി.\nജര്‍ണയില് സിങിനെ കസ്റ്റഡിയിലെടുത്തതിന് ശേഷം കേസെടുക്കാതെ വിട്ടയച്ചുവെന്നാണ് റിപ്പോര്‍ട്ടുകള്. കോണ്‍ഗ്രസ് നേതൃത്വത്തിന്റെ നിര്‍ദ്ദേശപ്രകാരമാണ് ഈ നടപടി. കേസുമായി മുന്നോട്ടു പോയാല് തിരഞ്ഞെടുപ്പില് അത് തിരിച്ചടിയാകുമോയെന്ന് ഭയന്നാണ് ഈ നീക്കംമെന്നും സൂചനയുണ്ട്.\nഅതേസമയം പാര്‍ലമെന്‍റ് പൊലീസ് സ്റ്റേഷനു മുന്നില് സിഖ് സമുദായത്തില്‍പ്പെട്ടവര് പ്രതിഷേധ പ്രകടനം നടത്തുകയാണ്. പ്രകടനക്കാര് കോണ്‍ഗ്രസ് അധ്യക്ഷ സോണിയ ഗാന്ധിയ്ക്കെതിരെയും ജഗദീഷ് ടൈറ്റ്ലര്‍ക്കെതിരെയും മുദ്രാവാക്യങ്ങള് മുഴക്കി.\nജര്‍ണയില് സിംഗിനെതിരെ നടപടി എടുക്കരുതെന്ന് ആവശ്യപ്പെട്ടാണ് സിഖുകാര് ധര്‍ണ നടത്തുന്നത്. സിഖ് വിരുദ്ധ കലാപത്തില് കോണ്‍ഗ്രസ് നേതാവ് ജഗദീഷ് ടൈറ്റ്ലറെ സിബിഐ റിപ്പോര്‍ട്ടില് കുറ്റവിമുക്തനാക്കിയതില് പ്രതിഷേധിച്ചാണ് ജര്‍ണയില് സിങ് ചിദംബരത്തെ ചെരിപ്പെറിഞ്ഞത്.\nസിഖുകാരുടെ പ്രതിഷേധം കണക്കിലെടുത്ത് എഐസിസി ആസ്ഥാനത്തും സുരക്ഷ ശക്തമാക്കിയിട്ടുണ്ട്.\nചിദംബരം congress കോണ്‍ഗ്രസ് sikh jarnail singh shoe ചെരിപ്പ് സിഖ്\nStory first published: Tuesday, April 7, 2009, 14:57 [IST]


Come early to airport, BIA tells passengers | നവംബറിനും ജനുവരിക്കും ഇടയ്ക്ക് യാത്ര ചെയ്യുന്നവർ ഫ്‌ലൈറ്റ് സമയത്തിന് മൂന്ന് മണിക്കൂർ മുമ്പ് എയർപോർട്ടിൽ എത്തണം; ഹോളീഡേ സീസണിൽ വിമാന യാത്രക്കാർക്ക് നിർദ്ദേശങ്ങളുമായി ബഹ്‌റിൻ - MarunadanMalayalee.com\nനവംബറിനും ജനുവരിക്കും ഇടയ്ക്ക് യാത്ര ചെയ്യുന്നവർ ഫ്‌ലൈറ്റ് സമയത്തിന് മൂന്ന് മണിക്കൂർ മുമ്പ് എയർപോർട്ടിൽ എത്തണം; ഹോളീഡേ സീസണിൽ വിമാന യാത്രക്കാർക്ക് നിർദ്ദേശങ്ങളുമായി ബഹ്‌റിൻ\nDecember 04, 201502:50 PM IST Permalink\nമനാമ:ഹോളീഡേ സീസണിൽ ബഹ്‌റിൻ ഇന്റർനാഷണൽ എയർപോർട്ടിൽ വൻതിരക്കാകും അനുഭവപ്പെടുക. ഈ സമയത്ത് യാത്രക്കാർക്കായി കുറച്ച് നിർദേശങ്ങൾ പുറത്തിറക്കിയിരിക്കുകയാണ് ബഹ്‌റിൻ എയർപോർട്ട് കമ്പനി(ബിഎസി). 2015 നവംബറിനും 2016 ജനുവരിക്കും ഇടയ്ക്ക് യാത്ര ചെയ്യുന്നവർ ഫ്‌ലൈറ്റ് സമയത്തിന് മൂന്ന് മണിക്കൂർ മുമ്പ് എയർപോർട്ടിൽ എത്തിച്ചേരേണ്ടതാണ്. പാർക്കിങ്ങിന് അനുവദിച്ചിരിക്കുന്ന സ്ഥലത്ത് കാറുകൾ പാർക്ക് ചെയ്യേണ്ടതാണ്.\nഅടുത്തിടെയായി ഗലാലി റോഡിലും ബഹ്‌റിൻ എയർപോർട്ട് കമ്പനി കാർ പാർക്കിങ്ങ് കേന്ദ്രം തുറന്നിരുന്നു. ഹോളീഡേ കാലയളവിൽ യാത്രക്കാരുടെ തിരക്ക് പരിഗണിച്ചാണ് പുതിയ പാർക്കിങ്ങ് കേന്ദ്രങ്ങൾ ഒരുക്കിയത്. കാർ പാർക്കിങ്ങ് കേന്ദ്രങ്ങൾക്ക് സമീപത്ത് നിന്ന് ടെർമിനലിലേക്ക് ഷട്ടിൽ ബസ് സർവീസുമുണ്ട്.\nമനാമ,ഇസ ടൗൺ,മുഹാറഖ് തുടങ്ങിയ പ്രധാന ടെർമിനലുകളിൽ നിന്ന് എയർപോർട്ടിലേക്ക് ബസ് സർവീസുമുണ്ട്. എയർപോർട്ട് ഫെസിലിറ്റിയും ഫ്‌ലൈറ്റ് സ്റ്റാറ്റസും അറിയുന്നതിന് യാത്രക്കാർ ബിഐഎയുടെ വെബ്‌സൈറ്റ് സന്ദർശിച്ചാൽ മതി.\nസമസ്ത ബഹ്‌റൈൻ പരിപാടികൾ നിർത്തിവെച്ചു\nപ്രിൻസ് സൽമാൻ ബിൻ ഹമദ് ആൽ ഖലീഫ പുതിയ പ്രധാനമന്ത്രി; ഉത്തരവ് പുറത്തിറങ്ങി\nബഹ്റൈൻ പ്രധാനമന്ത്രിയുടെ വിയോഗത്തിൽ വേൾഡ് പ്രവാസി മലയാളി അസോസിയേഷൻ ബഹ്റൈൻ ചാപ്റ്റർ അനുശോചിച്ചു\nയാത്ര അയപ്പ് നൽകി\nപ്രമുഖ ഇസ്‌ലാമിക പണ്ഡിതനും ദീർഘകാല ബഹ്റൈൻ പ്രവാസിയുമായ അബ്ദു ബ്‌നു മസ്ഊദ് നിര്യാതനായി\nഎമിറേറ്റ്‌സിനു പിന്നാലെ ഫ്‌ളൈ ദുബായിയും ബഹ്‌റൈനിലേക്ക്; ടിക്കറ്റ് നിരക്ക് 100 ദിനാർ മുതൽ; അമിത ടിക്കറ്റ് നിരക്കിൽ നെഞ്ചിടിച്ച യാത്രക്കാർക്ക് ആശ്വാസം\nകെ.എം.സി.സി വഴിയൊരുക്കി; ചികിത്സയിൽ കഴിയുകയായിരുന്ന യുവാവ് നാട്ടിലെത്തി\nബഹ്‌റൈന് ആശ്വാസം; കോവിഡ് 19 വാക്‌സിൻ ഉപയോഗിക്കാം; യുഎഇക്ക് ശേഷം അനുമതി ലഭിക്കുന്ന രണ്ടാമത്തെ ഗൾഫ് രാജ്യമായി ബഹ്‌റൈൻ\nബഹ്‌റിനിൽ ഹൃദയാഘാതം മൂലം മലയാളി മരിച്ചു; മരണമടഞ്ഞത് അടൂർ സ്വദേശി\nഇന്ദിരാ ഗാന്ധി ഇന്ത്യയെ സാമ്പത്തിക ശക്തി ആക്കുവാൻ അടിത്തറ പാകിയ നേതാവ്: കെ സുധാകരൻ എം. പി.


ശക്തിമാനെ തൊടാൻ അനുമതി വേണം; ഒമർ ലുലുവിനെതിരെ പരാതിയുമായി ഒർജിനൽ ശക്തിമാൻ- Mukesh Khanna sent legal notice to Omar Lulu for using his copyrighted material in Dhamaka | Indian Express Malayalam\nomar lulu dhamaka film shaktimaan mukesh khanna sent legal notice\nഒമർ ലുലുവിന്റെ പുതിയ ചിത്രം ‘ധമാക്ക’യിൽ നടൻ മുകേഷ് ശക്തിമാനാവുന്നതിന് എതിരെയാണ് പരാതി\nUpdated: September 15, 2019 7:33:40 am\nഒമർ ലുലുവിന്റെ പുതിയ ചിത്രം ‘ധമാക്ക’യിൽ നടൻ മുകേഷ് ശക്തിമാനാവുന്നു എന്ന വാർത്തയും ചിത്രങ്ങളും സമൂഹമാധ്യമങ്ങളിൽ ശ്രദ്ധ നേടിയിരുന്നു. ഇപ്പോഴിതാ, ഒമർ ലുലുവിനെതിരെ സാക്ഷാൽ ശക്തിമാൻ തന്നെ രംഗത്ത് വന്നിരിക്കുകയയാണ്. ‘ശക്തിമാൻ’ എന്ന തന്റെ കഥാപാത്രത്തെ അനുമതിയില്ലാതെ സിനിമയിൽ പുനർ ചിത്രീകരിക്കുന്നത് കോപ്പി റൈറ്റ് ലംഘനമാണെന്നു ചൂണ്ടികാട്ടി നടനും നിർമ്മാതാവുമായ മുകേഷ് ഖന്നയാണ് ഒമർ ലുലുവിനും ഫെഫ്ക പ്രസിഡന്റ് രഞ്ജി പണിക്കർക്കും കത്ത് അയച്ചിരിക്കുന്നത്.\nദൂരദർശനിൽ 1997 കാലഘട്ടത്തിൽ സംപ്രേക്ഷണം ചെയ്ത ഏറെ ജനപ്രീതി നേടിയ സീരിയലുകളിൽ ഒന്നായിരുന്നു ശക്തിമാൻ. സീരിയലിൽ ശക്തിമാന്റെ വേഷം അവതരിപ്പിച്ചതും സീരിയൽ നിർമ്മിച്ചതും മുകേഷ് ഖന്ന ആയിരുന്നു. ഭീഷ്മം ഇന്റർനാഷണലിന്റെ ബാനറിലാണ് മുകേഷ് ഖന്ന ‘ശക്തിമാൻ’ നിർമ്മിച്ചത്.\n” ഒമർ ലുലുവിന്റെ പുതിയ ചിത്രം ‘ധമാക്ക’യിൽ ശക്തിമാൻ എന്ന കഥാപാത്രത്തെ ഉപയോഗിക്കുന്നു എന്ന വാർത്തകൾ കണ്ടു. ശക്തിമാൻ എന്ന കഥാപാത്രവും വസ്ത്രധാരണ രീതിയും തീം മ്യൂസിക്കുമെല്ലാം എനിക്കും ഭീഷ്മം ഇന്റർനാഷണലിനും അവകാശപ്പെട്ടതാണ്. തന്റെ അനുവാദമില്ലാതെ കഥാപാത്രത്തെ സിനിമയിൽ ഉപയോഗിക്കുന്നത് കോപ്പി റൈറ്റ് ലംഘനമാണ്. പ്രസ്തുത ഉദ്യമത്തിൽ നിന്നും പിൻതിരിയണം, അല്ലെങ്കിൽ നിയമനടപടികൾ സ്വീകരിക്കും,” മുകേഷ് ഖന്ന കത്തിൽ പറയുന്നു.\nമുകേഷ് ഖന്നയുടെ നോട്ടീസ് ലഭിച്ചുവെന്നും ഭീഷ്മം ഇന്റർനാഷണലിനും ഫെഫ്കയ്ക്കും ഈ സംഭവുമായി ബന്ധപ്പെട്ട് ഉടൻ വിശദീകരണം നൽകുമെന്നും സംവിധായകൻ ഒമർ ലുലു ഇന്ത്യൻ എക്സ്‌പ്രസ് മലയാളത്തോട് പറഞ്ഞു. “‘ധമാക്ക’യിൽ ശക്തിമാൻ എന്ന കഥാപാത്രത്തെ പൂർണമായും പുനർസൃഷ്ടിക്കുന്നു എന്നു കരുതിയാവണം അവർ നോട്ടീസ് അയച്ചിരിക്കുന്നത്. ഫണ്ണിനു വേണ്ടി 10 സെക്കൻഡ് ശക്തിമാൻ കഥാപാത്രത്തെ ഉപയോഗിക്കുന്നേയുള്ളൂ ചിത്രത്തിൽ. കാര്യങ്ങൾ വിശദീകരിച്ച് ഉടനെ തന്നെ മുകേഷ് ഖന്നയ്ക്ക് കത്തയക്കാനുള്ള തയ്യാറെടുപ്പിലാണ്,” ഒമർ ലുലു പറഞ്ഞു.\n‘ധമാക്ക’യിൽ മുകേഷ് ശക്തിമാന്റെ വേഷത്തിലെത്തുന്ന ഫോട്ടോ ഒമർ ലുലുവാണ് സമൂഹമാധ്യമങ്ങളിൽ പങ്കുവച്ചത്. തൊണ്ണൂറുകളുടെ അവസാനത്തില് കുട്ടികളുടെ ഹരമായി മാറിയ ശക്തിമാന്റെ വേഷത്തിലുള്ള മുകേഷിന്റെ ചിത്രങ്ങൾ സമൂഹമാധ്യമങ്ങളിൽ വൈറലാവുകയും ചെയ്തിരുന്നു.\n‘ഒരു അഡാര് ലവി’നു ശേഷം ഒമര് ലുലു സംവിധാനം ചെയ്യുന്ന പുതിയ ചിത്രമാണ് ‘ധമാക്ക’. ‘ഒളിമ്പ്യന് അന്തോണി ആദം’ എന്ന ചിത്രത്തില് മോഹന്‍ലാലിനൊപ്പം അഭിനയിച്ച അരുണ് ആണ് ‘ധമാക്ക’യില് കേന്ദ്ര കഥാപാത്രത്തെ അവതരിപ്പിച്ചിരിക്കുന്നത്. ബാലു വര്‍ഗീസ്, ഗണപതി, ധര്‍മജന് ബോള്‍ഗാട്ടി തുടങ്ങിയവരാണ് ചിത്രത്തിലെ മറ്റു പ്രധാന കഥാപാത്രങ്ങളെ അവതരിപ്പിക്കുന്നത്.\nRead Also: അന്ന് ഒളിമ്പ്യൻ അന്തോണി ആദത്തിലെ ബാലതാരം, ഇന്ന് ‘ധമാക്ക’യിലെ നായകൻ\nWeb Title: Omar lulu dhamaka film shaktimaan mukesh khanna sent legal notice


ഇല്ലനോയി സര്‍വകലാശാലയുമായി ധാരണാപത്രം ഒപ്പുവച്ചു\nYou are at:Home»Education»ഇല്ലനോയി സര്‍വകലാശാലയുമായി ധാരണാപത്രം ഒപ്പുവച്ചു\nതിരുവനന്തപുരം: ഇല്ലനോയി സര്‍വകലാശാലയും കേരളത്തിലെ വിവിധ സ്ഥാപനങ്ങളുമായി മുഖ്യമന്ത്രി പിണറായി വിജയന്റെ സാന്നിധ്യത്തില് ധാരണാപത്രം ഒപ്പുവച്ചു. സര്‍വകലാശാലയുടെ പ്രസിഡന്റ് ഡോ. തിമോത്തി കിലീന്റെ നേതൃത്വത്തിലുള്ള സംഘം മുഖ്യമന്ത്രിയെ സന്ദര്‍ശിച്ചാണ് ധാരണാപത്രം ഒപ്പുവച്ചത്.\nഐ.ഐ.ഐ.എം.കെ, ഐ.സി.ടി അക്കാഡമി തുടങ്ങിയവയുമായി വിവിധ മേഖലകളില് ഇല്ലനോയി സര്‍വകലാശാല സഹകരിക്കും. മെഡിക്കല് ഇമേജിംഗ്, സൈബര് സെക്യൂരിറ്റി, ആര്‍ട്ടിഫിഷ്യല് ഇന്റലിജന്‍സ് എന്നീ മേഖലകളില് ഗവേഷണം ഉള്‍പ്പെടെയുള്ള കാര്യങ്ങളില് ഐ.ഐ.ഐ.എം.കെയുമായി സഹകരിക്കാന് തീരുമാനിച്ചിട്ടുണ്ട്. കേരള സ്‌കില് ഡെലിവറി പ്ലാറ്റ്ഫോമിനു വേണ്ടി മികച്ച കോഴ്സ് ഉള്ളടക്കം തയ്യാറാക്കും.\nPrevious Articleശുചിത്വമിഷനിൽ കരാറടിസ്ഥാനത്തിൽ നിയമനം\nNext Article മുഖ്യമന്ത്രി ഡിഎസ്‌സി സെന്ററും ടിഎ ബറ്റാലിയനും സന്ദർശിച്ചു


Thursday, December 03, 2020 16:33:38 PM\nസ്വന്തം ലേഖകൻ: ബ്രിട്ടനിൽ കൊവിഡ് കേസുകൾ കുത്തനെ ഉയരുന്നതിനിടയിൽ ആറിലധികം ആളുകളുടെ സാമൂഹിക ഒത്തുചേരലുകൾ നിരോധിച്ച് ഇംഗ്ലണ്ട്. തിങ്കളാഴ്ച മുതൽ നിരോധനം പ്രാബല്യത്തിൽ വരും. പുതിയ നിയമ പ്രകാരം വീടിനകത്തോ പുറത്തോ വലിയ ആൾക്കൂട്ടങ്ങൾ കണ്ടുമുട്ടുന്നത് തടയുമെന്ന് പ്രധാനമന്ത്രിയുടെ ഓഫീസ് അറിയിച്ചു.\nഎന്നാൽ ഈ നിയന്ത്രണം സ്കൂളുകൾ, ജോലിസ്ഥലങ്ങൾ അല്ലെങ്കിൽ കൊവിഡ്-സുരക്ഷിത വിവാഹങ്ങൾ, ശവസംസ്കാരങ്ങൾ, സംഘടിത ടീം സ്പോർട്സ് എന്നിവയ്ക്ക് ബാധകമല്ല.\nജനങ്ങൾ നിയമം അനുസരിക്കുന്നതിൽ പരാജയപ്പെട്ടാൽ പരമാവധി 3,200 പൗണ്ട് വരെ പിഴ ഈടാക്കും. സെപ്റ്റംബർ 14 മുതൽ പ്രാബല്യത്തിൽ വരുന്ന പുതിയ നിയന്ത്രണത്തിൽ നിന്ന് ആറ് അംഗങ്ങളിൽ അധികമുള്ള വീടുകളും സപ്പോർട്ട് ബബിൾസും ഒഴിവാക്കിയിട്ടുണ്ട്. ഇളവുകളുടെ പൂർണ്ണമായ ലിസ്റ്റ് സർക്കാർ പിന്നീട് പ്രസിദ്ധീകരിക്കും.\nപ്രധാനമന്ത്രി ബോറിസ് ജോൺസൺ ബുധനാഴ്ച ഡൗണിംഗ് സ്ട്രീറ്റ് വാർത്താ സമ്മേളനത്തിൽ കൂടുതൽ വിവരങ്ങൾ നൽകുമെന്നാണ് പ്രതീക്ഷിക്കുന്നത്. നേരത്തെ ജൂലൈ നാലിന് ഏർപ്പെടുത്തിയ 30 ആളുകൾ എന്ന പരിധി ഗണ്യമായി കുറയ്ക്കുന്നതാണ് പുതിയ നിയമം. നിയമം ലംഘിക്കുന്നവർക്ക് 100 പൗണ്ട് പിഴ ഈടാക്കാൻ പോലീസിനും അധികാരമുണ്ടായിരിക്കും. കുറ്റം ആവർത്തിച്ചാൽ 3,200 പൗണ്ട് വരെ പിഴ ഈടാക്കും.\nഞയറാഴ്ച്ച കൊവിഡ് കേസുകൾ മൂവായിരമായി വർദ്ധിച്ചതാണ് നിയന്ത്രണങ്ങൾ കൂടുതൽ കർശനമാക്കാൻ സർക്കാരിനെ പ്രേരിപ്പിച്ചത്. മെയ് മുതൽ ഏറ്റവും ഉയർന്ന കണക്കാണ് ഞായറാഴ്ച്ച രേഖപ്പെടുത്തിയത്. ബോൾട്ടണിലും നിയന്ത്രണങ്ങൾ കഴിഞ്ഞ ദിവസം വീണ്ടും കർശനമാക്കിയിരുന്നു. ഹോസ്പിറ്റാലിറ്റി മേഖലയിൽ രാത്രി 10 മണി മുതൽ കർഫ്യൂ ഏർപ്പെടുത്തുകയും ഭക്ഷണം കഴിക്കുന്നത് ഉൾപ്പെടെ നിരോധിക്കുകയും ചെയ്തിട്ടുണ്ട്.\nകൊവിഡിന്റെ പശ്ചാത്തലത്തിൽ ഒഇടി, പരീക്ഷാ നടത്തിപ്പിന്റെ രീതികളിൽ ബ്രിട്ടനിലെ നഴ്സിങ് ആൻഡ് മിഡ്വൈഫറി കൌൺസിൽ പ്രഖ്യാപിച്ച ഇളവുകൾ ഈ മാസം അവസാനത്തോടെ പ്രാവർത്തികമാകും. ഇംഗ്ലീഷ് യോഗ്യതാ പരീക്ഷ പാസാകുന്ന നഴ്സിങ് ഉദ്യോഗാർഥികളുടെ ലഭ്യതക്കുറവാണ് പരീക്ഷാ നടത്തിപ്പിലെ ഈ ഇളവുകൾക്കു പിന്നിൽ. ഒഇടി പരീക്ഷ വീട്ടിൽ ഇരുന്നുകൊണ്ട് കംപ്യൂട്ടർ വഴി എഴുതിയാലും അംഗീകാരം നൽകാനുള്ള തീരുമാനമാണ് ഉടൻ നടപ്പിലാകുന്നത്.\nപരീക്ഷാസെന്ററുകളിലും വീട്ടിലിരുന്നും കംപ്യൂട്ടർ വഴി എഴുതുന്ന പരീക്ഷകൾക്ക് അംഗീകാരം നൽകുമെന്നായിരുന്നു നഴ്സിങ് ആൻഡ് മിഡ്വൈഫറി കൗൺസിൽ ആഴ്ചകൾക്കു മുമ്പ് പ്ര്യഖ്യാപിച്ചത്.\nഇന്റർനാഷണൽ ഇംഗ്ലീഷ് ലാംഗ്വേജ് ടെസ്റ്റിംങ് സിസ്റ്റം, (ഐഇഎൽടിഎസ്), വഴിയോ ഓക്കിപ്പേഷണൽ ഇംഗ്ലീഷ് ടെസ്റ്റ് വഴിയോ (ഒ.ഇ.ടി.) ആണ് ബ്രിട്ടണിലേക്ക് പറക്കാൻ ആഗ്രഹിക്കുന്ന നഴ്സുമാർ ഇംഗ്ലീഷ് പ്രാവീണ്യം തെളിയിക്കേണ്ടത്. ഇംഗ്ലീഷ് സംസാരഭാഷയല്ലാത്ത രാജ്യങ്ങളിൽ പഠിക്കാത്ത എല്ലാവരും ഇത് പാസാകണം.\nഇതിൽ ഒഇടിയ്ക്കാണ് സ്വന്തം വീടുകളിൽ ഇരുന്ന് പരീക്ഷ എഴുതാനുള്ള സൗകര്യം ഒരുങ്ങുന്നത്. പരീക്ഷാകേന്ദ്രങ്ങളിൽ നടക്കുന്ന അതേ രീതിയിൽ തന്നെയാകും വീട്ടിലിരുന്നും പരീക്ഷ എഴുതേണ്ടത്.\nപരീക്ഷയുടെ ഉള്ളടക്കത്തിലും മാർക്കിങ് മാനദണ്ഡങ്ങളിലും മാറ്റമുണ്ടാകില്ല. പ്രത്യേക ക്ഷണം ലഭിക്കുന്ന ഏതാനും പേർക്കുമാത്രമാകും ആദ്യമാസങ്ങളിൽ ഒഇടി.അറ്റ് ഹോമിന് അവസരം. പരീക്ഷാർഥിയുടെ സ്ഥലം, ടെസ്റ്റിങ് സെന്ററിൽ എത്താനുള്ള ബുദ്ധിമുട്ട് എന്നിവ കണക്കിലെടുത്താകും അപേക്ഷകർക്ക് ഈ സൗകര്യം അനുവദിക്കുക.


ജൈവവളമിട്ട് ജീവനുള്ള പുതയും ജീവനുള്ള തണലും നൽകി വളർത്താം ഒരു ഫലവൃക്ഷത്തോട്ടം | Fruit Forest Management\nജൈവവളമിട്ട് ജീവനുള്ള പുതയും ജീവനുള്ള തണലും നൽകി വളർത്താം ഒരു ഫലവൃക്ഷത്തോട്ടം\nഐബിൻ കാണ്ടാവനം September 26, 2020 01:31 PM IST\nജൈവവളക്കൂട്ട് തയാറാക്കാൻ രണ്ടു മാസം\nചപ്പുചവറുകൾക്കു പകരം ജീവനുള്ള പുത\nകാർഷികമേഖലയിലെ തകർച്ചയിൽനിന്നും രൂപംകൊണ്ടതാണ് ഫലവൃക്ഷത്തോട്ടം എന്നൊരു സംസ്കാരം. പാലക്കാട് ജില്ലയിലെ ശ്രീകൃഷ്ണപുരത്തുള്ള റജി ജോസഫ് എന്ന കർഷകനാണ് ശാസ്ത്രീയമായ ഫലവൃക്ഷത്തോട്ടം എന്ന ആശയത്തിന് അടിത്തറയിട്ടത്. റജിയുടെ ആശയത്തെ പിന്തുണച്ച് അന്നാട്ടിലെ ഒട്ടേറെ കർഷകരും ഒപ്പംകൂടി. പ്രകൃതിയെയും മണ്ണിനെയും അറിഞ്ഞ് അവയെ സംരക്ഷിച്ച് ഉത്തമമായ ഒരു കാർഷിക സംസ്കാരം വളർത്തിയെടുക്കാൻ റജിക്കും കൂട്ടർക്കും കഴിഞ്ഞിട്ടുണ്ട്. ഇന്ന് സംസ്ഥാനവ്യാപകമായി ഒട്ടേറെ സ്ഥലത്ത് ശാസ്ത്രീയമായി ഫലവൃക്ഷത്തോട്ടം ഒരുക്കിയെടുക്കാൻ ഇവരുടെ കൂട്ടായ്മ ശ്രമിക്കുന്നു.\nവ്യത്യസ്ത ഇനത്തിൽപ്പെട്ട ഫലവൃക്ഷങ്ങൾ ഒരു സ്ഥലത്ത് നടുന്ന രീതിയല്ല ഇവരുടേത്. ഓരോ ഭൂപ്രകൃതിക്കും കാലാവസ്ഥയ്ക്കും ഇണങ്ങുന്ന ഫലവൃക്ഷങ്ങൾ ഓരോന്നും ആവശ്യമായ സ്ഥലം നൽകി എന്നാൽ ഒട്ടും സ്ഥലം പാഴാക്കാതെയുമാണ് ഫലവൃക്ഷത്തോട്ടം നട്ടുപിടിപ്പിക്കുന്നത്. പ്രധാനമായും നിരന്ന പ്രദേശമാണ് ഇതിനായി തിരഞ്ഞെടുക്കുന്നത്. ചെരിവുള്ള പ്രദേശമാണെങ്കിൽ അത് നികത്തിയെടുക്കും. പ്രത്യേകം തയാറാക്കിയ ജൈവവളക്കൂട്ടാണ് അടിവളമായി നൽകുക.\nഫലവൃക്ഷത്തോട്ടത്തിന്റെ അടിത്തറ ജൈവവളമാണ്. അതുകൊണ്ടുതന്നെ ഇതിനായി ഉണ്ടാക്കുന്ന ജൈവവളം വൈവിധ്യങ്ങൾ നിറഞ്ഞതാണ്. വൃക്ഷങ്ങൾ നടുന്നതിന്2മാസം മുമ്പു തന്നെ ജൈവവള നിർമാണം തുടങ്ങണം. വൈവിധ്യമുള്ള ജൈവാവശിഷ്ടങ്ങളെ സൂക്ഷ്മാണുക്കളുടെ സഹായത്താൽ സസ്യങ്ങൾക്ക് എളുപ്പത്തിൽ സ്വീകരിക്കാവുന്ന രീതിയിൽ പരുവപ്പെടുത്തിയെടുക്കുകയാണ് ചെയ്യുന്നത്.\nചകിരിച്ചോറ്, ചാണകം, ആട്ടിൻകാഷ്ഠം, കോഴിക്കാഷ്ഠം, കമ്പോസ്റ്റിങ്ങിനു സഹായിക്കുന്ന ജീവാണുക്കൾ, ചപ്പുചവറുകൾ, മേൽമണ്ണ്, റോക്ക് ഫോസ്ഫേറ്റ് എന്നിവയാണ് ജൈവവളനിർമാണത്തിനായി ഉപയോഗിക്കുന്നത്.\n50 സെന്റ് സ്ഥലത്തേക്കുള്ള ജൈവവള നിർമാണത്തിന്\nചകിരിച്ചോറ്: 300 ഘന അടി\nസൂക്ഷ്മാണു മിശ്രിതം:4കിലോ\nശർക്കര:4കിലോ\nകോഴിക്കാഷ്ഠം: 120 ഘന അടി (20 ചാക്ക്)\nആട്ടിൻകാഷ്ഠം: 120 ഘന അടി (20 ചാക്ക്)\nപച്ചച്ചാണകം : 60 കുട്ട\nജൈവാവശിഷ്ടങ്ങൾ: 200 ഘന അടി\nമേൽമണ്ണ്: 45 ഘന അടി\nവെള്ളം: 2000 ലീറ്റർ\nനിരപ്പായ സ്ഥലം വേണം വളം നിർമാണത്തിന് തിരഞ്ഞെടുക്കേണ്ടത്. ആറടി വീതിയിലും 35 അടി നീളത്തിലുമുള്ള സ്ഥലത്ത് മുകളിൽപ്പറഞ്ഞ അളവിലുള്ള വസ്തുക്കൾ ഉപയോഗിച്ച് വളം നിർമിക്കാം. നിരപ്പാക്കിയ സ്ഥലത്ത് ആദ്യ തട്ട് ആയി ചകിരിച്ചോറ് നിരത്തണം. വളനിർമാണത്തിനായി എടുത്തിരിക്കുന്ന ചകിരിച്ചോറിന്റെ നാലിലൊന്നു ഭാഗം ഇങ്ങനെ നിരത്താം. അതിനു മുകളിലേക്ക് 1 കിലോ സൂക്ഷ്മാണു മിശ്രിതവും 1 കിലോ ശർക്കരയും 200 ലീറ്റർ വെള്ളത്തിൽ കലക്കി തളിക്കണം.\nഇങ്ങനെ ജീവാണുമിശ്രിതം തളിച്ചതിനു മുകളിലേക്ക് 40 ഘന അടി കോഴിക്കാഷ്ഠവും അതിനു മുകളിൽ 40 ഘന അടി ആട്ടിൻ കാഷ്ഠവും നിരത്തണം. ശേഷം ഇവയെല്ലാം നന്നായി നനച്ചുകൊടുത്തതിനുശേഷം 50 ഘന അടി ജൈവാവശിഷ്ടങ്ങൾ ഇതിനു മുകളിൽ അടുക്കാം. ഇതിനു മുകളിലായാണ് 20 കുട്ട പച്ചച്ചാണകം നിരത്തേണ്ടത്. ചാണകത്തിനു മുകളിൽ മേൽമണ്ണ് നിരത്താം. കല്ലും മണലും നീക്കിയ 15 കുട്ട മേൽമണ്ണാണ് ഇത്തരത്തിൽ നിരത്തേണ്ടത്. അതിനു മുകളിൽ ഒരു ചാക്ക് റോക്ക് ഫോഫേറ്റ് വിതറണം. ഇവയുടെയെല്ലാം മുകളിൽ നല്ലതുപോലെ വെള്ളമൊഴിച്ചു നനയ്ക്കണം. ഇത്രയുമായാൽ കമ്പോസ്റ്റ് നിർമാണത്തിന്റെ ഒരു ഘട്ടം പൂർത്തിയായി.\nഈ കമ്പോസ്റ്റ് കൂനയ്ക്കു മുകളിലായി മേൽ സൂചിപ്പിച്ചതുപോലെ2ഘട്ടം കൂടി ആവർത്തിക്കണം. അതിനുശേഷം ചപ്പുചവറുകളും ഓലയുമെല്ലാം ഉപയോഗിച്ച് കൂന നന്നായി മൂടുകയും വേണം. ആഴ്ചയിൽ ഒരു ദിവസം 300 ലീറ്റർ വെള്ളം ഉപയോഗിച്ച് ഈ കൂന നന്നായി നനച്ചുകൊടുക്കുകകൂടി ചെയ്താൽ2മാസംകൊണ്ട് മികച്ച ജൈവവളം തയാറാകും.\nമുകളിൽ സൂചിപ്പിച്ചതുപോലെ ചതുരാകൃതിയിലുള്ള പ്രദേശത്തായിരിക്കണം ഫലവൃക്ഷത്തോട്ടം ഒരുക്കേണ്ടത്. നമ്മുടെ ഫലവൃക്ഷങ്ങളുടെ അടുത്തേക്ക് അനായാസം എത്താൻ കഴിയുക എന്നതാണ് ഇതിലൂടെ ഉദ്ദേശിക്കുന്നത്.\nഓരോ വൃക്ഷത്തിനും ആവശ്യമായ അളവിൽ കുഴിയെടുക്കുന്നു. സാധാരണ3അടി താഴ്ചയിലാണ് കുഴിയെടുക്കുന്നത്. ഈ കുഴിയുടെ മുക്കാൽ ഭാഗം പറമ്പിലെ മേൽമണ്ണിട്ട് മൂടുന്നു. അതിനു മുകളിൽ3കുട്ട ജൈവവളം ഇട്ടശേഷം ഈ കുഴിയുടെ വശങ്ങൾ അരിഞ്ഞ് വൃത്താകൃതിയിൽ ആക്കണം. അരിഞ്ഞിറക്കിയ മണ്ണും കമ്പോസ്റ്റും കൂട്ടിക്കലർത്തി അതിനു നടുവിലായാണ് വൃക്ഷത്തൈ നടേണ്ടത്.\nപരമ്പരാഗതമായി ഉപയോഗിച്ചുപോരുന്ന ചപ്പും ചവറും ഉപയോഗിച്ചുള്ള പുതയിടൽ രീതിയല്ല ഇവിടെ. പകരം നടുന്ന വൃക്ഷങ്ങൾക്കാവശ്യമായ തണലും പോഷകങ്ങളും മൂലകങ്ങളുമെല്ലാം ജീവനുള്ള സസ്യങ്ങൾ നൽകുന്ന രീതിയാണ് ഇവിടെ അവലംബിക്കുന്നത്.\nഅധ്യാപകന്റെ പുരയിടത്തിൽ പഴക്കാട് നട്ടുപിടിപ്പിച്ച് വിദ്യാർഥികൾ\nനട്ട ഫലവൃക്ഷത്തിന്റെ ചുവട്ടിൽ അരയടി ചുറ്റളവിൽ ചകിരിത്തൊണ്ട് അടുക്കിയശേഷമാണ് ജീവനുള്ള പുതയ്ക്ക് ആവശ്യമായ വിത്തുകൾ പാകുന്നത്. ചകിരിത്തൊണ്ട് അടുക്കിയശേഷമുള്ള ഒരടി ദൂരത്തിൽ പയറിനങ്ങൾ കലർത്തി പാകുന്നു. അടുത്ത ഘട്ടത്തിൽ കാലടി വീതിയിൽ ചീര, എള്ള് എന്നിവയും അതിനു പുറത്ത് ഒരടി അകലത്തിൽ ചോളവും നടുന്നു. നാലു വശങ്ങളിലായി തുവര വിത്ത് നട്ടശേഷം നടുവിൽ ഒരു ചെണ്ടുമല്ല, വഴുതന തുടങ്ങിയവയും നടുന്നു. ഫലവൃക്ഷത്തിന് ഒരു വർഷത്തേക്കുള്ള സംരക്ഷണം നൽകാൻ ഇത്തരത്തിൽ5അടുക്കുകളുള്ള പുതയിടൽ രീതിക്കു കഴിയും.\nഇത്തരത്തിൽ ജീവനുള്ള തണലും തോട്ടത്തിൽ ഒരുക്കാം. പയർവർഗങ്ങൾ, ധാന്യങ്ങൾ, സുഗന്ധവിളകൾ, എണ്ണക്കുരുക്കൾ, പച്ചിലച്ചെടികൾ എന്നിവ ഉപയോഗിക്കാം. സസ്യങ്ങൾക്ക് പുതയും തണലും എന്നതിനൊപ്പം നമുക്ക് ആവശ്യമായ പച്ചക്കറികളും ഇതിലൂടെ ലഭ്യമാക്കാൻ കഴിയുന്നു.\nഫലവൃക്ഷത്തോട്ടത്തിന്റെ പ്രധാന്യം തിരിച്ചറിഞ്ഞ് സ്വന്തം പുരയിടത്തിൽ അത്തരത്തിലൊരു തോട്ടം തയാറാക്കിയ വ്യക്തിയാണ് എംജി യൂണിവേഴ്സിറ്റി സ്കൂൾ ഓഫ് ലെറ്റേഴ്സിലെ അധ്യാപകനായ ഡോ. ജോസ് കെ. മാനുവൽ. ഒരു ഫലവൃക്ഷത്തോട്ടത്തിന്റെ പ്രധാന്യവും ആസൂത്രണരീതിയും കൃഷി രീതിയും എല്ലാം ഉൾക്കൊള്ളിച്ച് എംജി യൂണിവേഴ്സിറ്റി ഇന്റർ യൂണിവേഴ്സിറ്റി സെന്റർ ഫോർ ഓർഗാനിക് ഫാമിങ് ആൻഡ് സസ്‌റ്റൈനബിൾ അഗ്രിക്കൾച്ചറിനുവേണ്ടി ഡോ. ജോസ് കെ. മാനുവൽ തയാറാക്കിയ ‘നനവ്’ എന്ന ഡോക്യുമെന്ററി ഫലവൃക്ഷത്തോട്ടത്തിനെക്കുറിച്ചുള്ള എല്ലാവിധ സംശയങ്ങളും ദുരീകരിക്കുന്നതാണ്. നനവ് എന്ന ഡോക്യുമെന്ററി ചുവടെ,\nEnglish summary: Fruit Forest Management


എ.കെ-47-ഉം, ഗ്രെനേഡ് ആക്രമണവും ചെറുക്കുന്ന കരുത്തുമായി മഹീന്ദ്ര മാര്‍ക്‌സ്മാന് | The Mahindra Marksman| The armoured SUV\nകരുത്തുറ്റ ഹാഡ്ടോപ്പാണ് മാര്‍ക്സ്മാനിനുള്ളത്. വശങ്ങളില് നല്‍കിയിട്ടുള്ള വിന്‍ഡോയ്ക്ക് ഇരുമ്പ് ഉപയോഗിച്ചുള്ള ഗ്രില്ല് സുരക്ഷയൊരുക്കും.\nഇന്ത്യയിലെ കവചിത വാഹനങ്ങളില് പുതുതായി ഉയര്‍ന്ന് കേള്‍ക്കുന്ന പേരാണ് മഹീന്ദ്ര മാര്‍ക്‌സ്മാന്. ഐ.കെ-47 കൊണ്ടുള്ള വെടിവയ്പ്പും ഗ്രെനേഡ് ആക്രമങ്ങളെയും പ്രതിരോധിക്കാന് ശേഷിയുള്ള ഈ വാഹനം 2009 മുതല് മഹീന്ദ്ര പുറത്തിറക്കുന്നുണ്ട്.\n2010-ല് മുംബൈ പോലീസ് സേനയിലേക്ക് എത്തിയതിന് ശേഷമാണ് ഈ വാഹനത്തെ കുറിച്ച് പുറംലോകം അറിഞ്ഞ് തുടങ്ങുന്നത്. അടുത്തിടെ ഡല്‍ഹി വിമാനത്താവളത്തിലെ സി.ഐ.എസ്.എഫിലേക്കും ഈ വാഹനം എത്തിയതോടെ കൂടുതല് ശ്രദ്ധ നേടുകയായിരുന്നു.\nനിലവില് ഇന്ത്യന് സൈനികരുടെ വാഹനങ്ങളോട് കിടപിടിക്കുന്ന സുരക്ഷ സന്നാഹങ്ങളാണ് ഈ വാഹനത്തില് ഒരുക്കിയിട്ടുള്ളത്. സ്‌കോര്‍പിയോയുടെ പ്ലാറ്റ്‌ഫോമില് ഒരുങ്ങുന്ന ഈ വാഹനം ഗ്രെനേഡ് ആക്രമണങ്ങളെയും എ.കെ-47 വെടിവയ്പ്പിനെയും പ്രതിരോധിക്കാന് ശേഷിയുള്ളതാണ്.\nറൂഫ് ഉള്‍പ്പെടെ അഞ്ച് വശങ്ങളില് നിന്നുള്ള സുരക്ഷയാണ് യാത്രക്കാരുടെ കംപാര്‍ട്ട്‌മെന്റില് ഒരുക്കിയിട്ടുള്ളത്. ഇതിന് പുറമെ, ഫ്‌ളോറില് ബ്ലാസ്റ്റ് പ്രൊട്ടക്ഷനും നല്‍കുന്നുണ്ട്. ബാലിസ്റ്റിക് സ്റ്റീല് ഫ്രെയിമില് തീര്‍ത്ത ഇന്റീരിയറും ഈ വാഹനത്തിന്റെ സുരക്ഷ ശക്തമാക്കുന്നുണ്ട്.\nകരുത്തുറ്റ ഹാഡ്ടോപ്പാണ് മാര്‍ക്സ്മാനിനുള്ളത്. വശങ്ങളില് നല്‍കിയിട്ടുള്ള വിന്‍ഡോയ്ക്ക് ഇരുമ്പ് ഉപയോഗിച്ചുള്ള ഗ്രില്ല് സുരക്ഷയൊരുക്കും. വാഹനത്തിന്റെ മുന്‍വശത്ത് ഗ്രില്ല് നല്‍കിയിരിക്കുന്നതിനൊപ്പം ആവശ്യമുള്ളപ്പോള് വിന്‍ഡ് ഷീല്‍ഡിലേക്ക് തുറക്കാന് സാധിക്കുന്ന ഒരു ഗ്രില്ല് ബോണറ്റിലുണ്ട്.\nമഹീന്ദ്രയുടെ സാധാരണ എസ്‌യുവികളില് നല്‍കിയിട്ടുള്ളത് പോലെ എസിയും പവര് സ്റ്റീയറിങ്ങും ഈ വാഹനത്തിലുമുണ്ട്. ഇതിന് പുറമെ, വാഹനത്തില് നല്‍കിയിട്ടുള്ള ക്യാമറകളില് നിന്നുള്ള ദൃശ്യങ്ങള് ലഭിക്കാന് ക്യാമറ സ്‌ക്രീനുകളും ഇന്റീരിയറില് നല്‍കുന്നുണ്ട്.\nഅഞ്ച് സ്പീഡ് ഗിയര്‍ബോക്സില് 2.2 ലിറ്റര് എംഹോക് ടര്‍ബോ ഡീസല്, 2.6 ലിറ്റര് ടര്‍ബോചാര്‍ജ്ഡ് ഡിഐ എന്നീ എന്‍ജിന് ഒപ്ഷനുകളില് മാര്‍ക്സ്മാന് എത്തുന്നുണ്ട്. അഞ്ച് സ്പീഡ് മാനുവല് ഗിയര്‍ബോക്‌സും ഫോര് വീല് ഡ്രൈവ് മോഡലും ഇതില് നല്‍കിയിട്ടുണ്ട്.\nContent Highlights: The Mahindra Marksman, The armoured SUV


By: K B Bainda Published on: 04 August, 2020 10:31 PM IST\nകല്പവൃക്ഷമായ തെങ്ങു മനുഷ്യജീവിതത്തിനാവശ്യമായ എല്ലാം നൽകുന്ന ഒരേ ഒരു സസ്യമാണ്കേരവൃക്ഷം പോഷക സമ്പുഷ്ടവും രുചികരവുമായ ഭക്ഷണമാണ്തേങ്ങാകാമ്പ്. അതുപോലെ തന്നെ മാധുര്യവും കുളിർമയുമുള്ള അമൃതിന് തുല്യമായ ഇളനീർ. മാത്രമല്ല ഗുണവിശേഷങ്ങളിൽ, പശുവിൻ പാലിനേ വെല്ലുന്നു തേങ്ങാപാൽ. കൂടാതെ വെളിച്ചത്തിനും പാചകത്തിനും ഔഷധമായും വെളിച്ചെണ്ണ. അതിന്റൊപ്പം അടുക്കള ഉപകരണങ്ങൾക്കും മറ്റ് അനവധി ഉപയോഗങ്ങൾക്കും ചിരട്ട ഉപയോഗിക്കാം. കൂടാതെ കയറിനും മെത്തയ്ക്കും ചകിരി, കൃഷി ആവശ്യങ്ങൾക്ക് ചകിരിച്ചോർ.ഫർണിച്ചർ സംബന്ധമായ എല്ലാ ആവശ്യങ്ങൾക്കും തെങ്ങിൻതടി ഉത്തമംഈർക്കിലി ചൂലിനും കളിപ്പാട്ടങ്ങൾക്കും .ഓല പുരമേയുന്നതിനും കുട്ടയും തൊപ്പിയും മുതൽ നിരവധി ആവശ്യങ്ങൾക്ക്തെങ്ങിൻ കുല ചെത്തിയാൽ മധുര പാനീയം ശർക്കരക്കും പഞ്ചസാരക്കുമുള്ള അസംസ്കൃത പാനീയമായി. കൂടാതെ ലഹരിയും. വേരിൽ നിന്നും വിവിധ ഔഷധങ്ങൾ.ഇങ്ങനെ അടി മുതൽ മുടി വരെ ഒരു ഇഞ്ചു സ്ഥലം പോലും ബാക്കി മറ്റേതൊരു വൃക്ഷമുണ്ട് ഈ ഭൂമിയിൽ? രോഗങ്ങൾ വന്നാലും കീടങ്ങൾ തെങ്ങിനെ നശിപ്പ്പിച്ചാലും നാം പിന്നെയും പിന്നെയും തെങ്ങിൻ തൈകൾ വൈകും. അതില്ലാതെ ജീവിക്കാനാവില്ലാത്തതു തന്നെ കാരണം. ഓരോ വീട്ടിലും അത്യാവശ്യം ഒന്നോ രണ്ടോ തെങ്ങിൻ തൈകൾ ഉണ്ടായിരിക്കേണ്ടത് അത്യാവശ്യമാണ്. ഇല്ലെങ്കിൽ ഇനിയെങ്കിലും വാങ്ങി നടുക.\nതെങ്ങിൻ തൈ നടുന്ന രീതി\nദീര്‍ഘകാല വിളയായ തെങ്ങിന്റെ വളര്‍ച്ചയുടെ ആദ്യഘട്ടത്തില് സംഭവിക്കുന്ന കോട്ടങ്ങള് പിന്നീടൊരിക്കലും നികത്താന് സാദ്ധ്യമല്ല. അതുകൊണ്ട് തന്നെ ഈ പ്രായത്തില് ശ്രദ്ധ കുറഞ്ഞാല് വളര്‍ച്ചയും കുറയും. അതില് ഏറ്റവും പ്രധാനം നടാനായി ഗുണമേന്‍മയുള്ള തെങ്ങിന്‍തൈകള് തിരഞ്ഞെടുക്കുക എന്നതാണ്. തൈ തെങ്ങുകളുടെ ആദ്യത്തെ5വര്‍ഷങ്ങളിലുള്ള പരിചരണം വളരെയേറെ പ്രാധാന്യമര്‍ഹിക്കുന്നു.Defects that occur in the early stages of growth of the long-term crop of coconut can never be remedied. Therefore, if attention is reduced at this age, growth will also decrease. The most important of these is to select quality coconut seedlings for planting. The care of the seedlings in the first5years is very important.\nഗുണമേന്മയുള്ള തൈകളുടെ ലക്ഷണങ്ങള്\nനഴ്‌സറിയില് നിന്നും തൈകള് മണ്‍വെട്ടിയോ പാരയോ ഉപയോഗിച്ച് ശ്രദ്ധാപൂര്‍വം ഇളക്കി എടുക്കണം. കടഭാഗത്തിന് ക്ഷതം വരുന്ന രീതിയില് തൈകളുടെ ഓലകളില് പിടിച്ച് വലിച്ച് പിഴുതെടുക്കാന് ശ്രമിക്കരുത്. നഴ്‌സറിയില് നിന്നും ഇളക്കുന്ന തൈകള് എത്രയും പെട്ടെന്ന് നടണം. ഒഴിവാക്കാനാകാത്ത സാഹചര്യങ്ങളില് മാത്രം തൈകള്7ദിവസം വരെ തണലില് സൂക്ഷിക്കാം. ഈ അവസരത്തില് ചിതലിന്റെ / ഉറുമ്പിന്റെ ആക്രമണത്തിന് സാധ്യത ഉള്ളതിനാല് മുന്‍കരുതല് എടുക്കണം.\nനല്ല നീര്‍വാര്‍ച്ചയുള്ള മണ്ണാണ് തെങ്ങു കൃഷിക്ക് യോജിച്ചത്. ധാരാളം സൂര്യപ്രകാശം ലഭിക്കുന്ന കൃഷിയിടങ്ങളാണ് തൈ നടാനായി തെരഞ്ഞെടുക്കേണ്ടത്. ചെരിവുള്ള പ്രദേശങ്ങളില് മണ്ണ്-ജല സംരക്ഷണ മാര്‍ഗങ്ങള് അവലംബിക്കണം. താഴ്ന്ന പ്രദേശമാണെങ്കില് കൂനകള് ഉണ്ടാക്കി വേണം തൈകള് നടേണ്ടത്. തൈകള് വളരുന്നത് അനുസരിച്ച് മണലും എക്കലും മണ്ണും തൈകള്‍ക്ക് ചുറ്റുമിട്ട് തറ ഉയര്‍ത്തേണ്ടതാണ്.The soil is well drained and suitable for coconut cultivation. Seedlings should be selected for planting in sunny areas. Soil and water conservation measures should be adopted in sloping areas. If it isalow lying area, the seedlings should be planted in mounds. As the seedlings grow, the soil around the seedlings should be raised with sand, loam and soil.\nമണ്ണിന്റെ ഘടനയനുസരിച്ച് കുഴിയെടുക്കുന്നതും വ്യത്യാസപ്പെട്ടിരിക്കും. വെട്ടുകല് പ്രദേശങ്ങളില് 1.2 x1.2 x1.2 മീറ്റര് നീളവും വീതിയും ആഴവുമുള്ള കുഴിയെടുക്കുന്നു. ചെങ്കല് പ്രദേശങ്ങളില് തൈകള് നടുന്നതിന് ആറുമാസം മുമ്പ് കുഴികളെടുത്ത്2കിലോ വീതം കറിയുപ്പ് ഇടുന്നത് മണ്ണ് അയവുള്ളതാക്കും.\nസാധാരണയായി മെയ്-ജൂണ് മാസങ്ങളില് തൈകള് നടാം. എന്നാല് നനയ്ക്കാന് സൗകര്യമുള്ള സ്ഥലങ്ങളില് ഇടവപ്പാതി മഴയ്ക്ക ഒരു മാസം മുമ്പായി (മേടം പത്തിന്) തൈകള് നടുകയാണെങ്കില് മഴയ്ക്ക് മുമ്പു തന്നെ തൈകള് പിടിച്ചു കിട്ടും. അതുകൊണ്ട് കാലവര്‍ഷത്തില് ഉണ്ടാകാറുള്ള വെള്ളക്കെട്ട് ഉണ്ടായാല്‍പോലും തൈ അഴുകി പോകാനുള്ള സാധ്യത കുറവാണ്. എന്നാല് വെള്ളം കെട്ടിനില്‍ക്കുന്ന സ്ഥലങ്ങളില് മഴക്കാലം കഴിഞ്ഞ് സെപ്റ്റംബര് മാസത്തില് നടുന്നതാണ് നല്ലത്.\nതൈകള് തമ്മില് നിശ്ചിത അകലം നല്‍കേണ്ടത് അത്യാവശ്യമാണ്. സൂര്യപ്രകാശം,മണ്ണ്,ജലം, വായു എന്നീ പ്രകൃതി വിഭവങ്ങളുടെ ഉപയോഗം പരമാവധി പ്രയോജനപ്പെടുത്താനും പരസ്പര മത്സരം ഒഴിവാക്കാനും നല്ല വിളവ് ലഭിക്കാനും ഇത് സഹായിക്കും. ഉയരം കൂടിയ ഇനങ്ങള്‍ക്ക് ശുപാര്‍ശ ചെയ്തിട്ടുള്ള അകലം 7.5 മീറ്ററാണ്. എന്നാല് കുറിയ ഇനങ്ങള് നടുമ്പോള് തൈകള് തമ്മില് 6.5-7.0 മീറ്റര് അകലം മതിയാകും.\nതൈ നടുന്നതിന് മുമ്പ് മേല് മണ്ണും ചാണകപ്പൊടിയും ചാരവും കലര്‍ന്ന മിശ്രിതം കുഴിയുടെ 60 സെ.മീ വരെ നിറയ്ക്കണം. അതിന് കൃത്യം നടുവിലായി ഒരു ചെറിയ കുഴി എടുത്ത് തൈ നടാം.\nജൈവ സംപുഷ്ടീകരണം (ബയോ പ്രൈമിംഗ്)\nതെങ്ങിന് തൈകള്‍ക്ക് ഭാവിയില് രോഗം വരാതിരിക്കാന് ഉള്ള ഒരു പ്രതിരോധ നടപടിയാണ് ജൈവ സംപുഷ്ടീകരണം. ഇതിനായി സ്യൂഡോമൊണാസ് അല്ലെങ്കില് 500 ഗ്രാം ജൈവവളവുമായി കൂട്ടിക്കലര്‍ത്തി നടുന്ന തൈകള്‍കക് രോഗപ്രതിരോധ ശക്തിയും കരുത്തും കൂടുതലായിരിക്കും.\nതൈ നടുമ്പോള് ഓലക്കവിളുകളില് മണ്ണ് വീഴാതെ നോക്കണം. കുഴിയില് തൈ വെച്ചതിനു ശേഷം ചുറ്റുമുള്ള മണ്ണ് ചവിട്ടി നന്നായി ഉറപ്പിക്കണം.\nതൈ തെങ്ങുകളുടെ പരിചരണം\nശരിയായ വളര്‍ച്ചയ്ക്കും നേരത്തെ പുഷ്പിക്കുന്നതിനും കായ്ക്കുന്നതിനും നല്ല ഉത്പാദനം ലഭിക്കുന്നതിനും തൈകള് നടുന്ന വര്‍ഷം തന്നെ വളപ്രയോഗം നടത്തണം. നട്ട് മൂന്ന് മാസം കഴിഞ്ഞ് ആദ്യത്തെ വളപ്രയോഗം നടത്താം. തെങ്ങിന് രാസവളം ചുരുങ്ങിയത് രണ്ട് തുല്യ തവണകളായി വീതിച്ചു നല്‍കുന്നതാണ് ഉചിതം. മെയ്-ജൂണ് മാസങ്ങളില്(കാലവര്‍ഷത്തിന് മുമ്പ്) ശുപാര്‍ശ ചെയ്തിട്ടുള്ള വളത്തിന്റെ മൂന്നില് ഒരു ഭാഗം കുഴിയില് തൈയ്ക്ക് ചുറ്റും ഇട്ട് മണ്ണില് ഇളക്കി ചേര്‍ക്കണം. രണ്ടാമത്തെ വളപ്രയോഗം ആഗസ്റ്റ്-സെപ്റ്റംബര് മാസങ്ങളില് (തുലാവര്‍ഷത്തിന് മുമ്പ്) ചെയ്യണം. ഈ സമയത്ത് 3-5 കി.ഗ്രാം ജൈവവളം, ആദ്യവര്‍ഷം3കി.ഗ്രാം,2ാം വര്‍ഷം5കി.ഗ്രാം, പിന്നീടുള്ള വര്‍ഷങ്ങളില് 10 കി.ഗ്രാം വീതവും കൂടി ചേര്‍ത്ത് കുഴിയുടെ ഉള്‍ഭാഗം അരിഞ്ഞിറക്കി ഭാഗികമായി മൂടണം. അതിനുശേഷം അവശേഷിച്ച വളം ചേര്‍ക്കാം.\nതൈ തെങ്ങുകളില് ആക്രമണം നടത്തുന്ന പ്രധാന കീടമാണ് കൊമ്പന് ചെല്ലി. നെടിയ ഇനങ്ങളെ അപേക്ഷിച്ച് കുറിയ ഇനങ്ങളിലാണ് ചെല്ലിയുടെ ആക്രമണം കൂടുതലായി കാണുന്നത്. ചെല്ലി നാമ്പോലയും കൂമ്പുഭാഗവും ആക്രമിക്കുന്നതിനാല് തൈകള് പൂര്‍ണ്ണമായും നശിക്കാനിടവരും. അതിനാല് ചെല്ലിക്ക് എതിരായ പരിപാലന മുറകള് കൃത്യസമയത്ത് തന്നെ ചെയ്യണം. കീടത്തിന്റെ ആക്രമണം തടയാന് മുന്‍കരുതലായി 250 ഗ്രാം പൊടിച്ച മരോട്ടി പിണ്ണാക്ക് അല്ലെങ്കില് വേപ്പിന് പിണ്ണാക്ക് തുല്യ അളവില് മണലും കൂട്ടിക്കലര്‍ത്തിയ മിശ്രിതം നാമ്പോലക്കവിളില് ഇട്ട് കൊടുക്കണം. ഇതിനു പകരം വലിയ പാറ്റാ ഗുളിക2എണ്ണം ഓലക്കവിളില് വച്ച് മണല് കൊണ്ടു മൂടുന്നതും ഫലപ്രദമാണ്. മൂന്ന് മാസത്തിലൊരിക്കല് പാറ്റാഗുളിക മാറ്റി വയ്ക്കാന് ശ്രദ്ധിക്കണം.\nകൂടുതൽ അനുബന്ധ വാർത്തകൾക്ക്:ചെല്ലിക്കും പുഴുവിനും ജൈവചികിത്സ\nEnglish Summary: Keep these things in mind when planting coconut seedlings.


Kerala News - ഹിമാദ്രിയുടെ മലയാളം - India, World News - Mathrubhumi Newspaper Edition\nഹോം» പ്രിന്റ് എഡിഷന് » മുഖപ്രസംഗം\nPosted on: 07 Dec 2014\nശ്രേഷ്ഠഭാഷയെന്ന പദവി നേടിയിട്ടും മലയാളം പഠിക്കാനും പഠിപ്പിക്കാനും ഭരണഭാഷയാക്കാനും മലയാളി മടികാട്ടുന്ന കാലത്ത് ഒരു സദ്വാര്‍ത്തവരുന്നു. വടക്കുകിഴക്കന് സംസ്ഥാനമായ അസമില്‍നിന്ന് തൊഴില്‍തേടി കേരളത്തിലെത്തിയ ഒരു കൂലിപ്പണിക്കാരന്റെ ഒമ്പതു വയസ്സുകാരിയായ മകള് മാതൃഭാഷപോലെ മലയാളം പഠിച്ച് മത്സരങ്ങളില്‍പ്പോലും ഒന്നാമതെത്തുന്നു. വായന മത്സരത്തിലും കൈയക്ഷരമത്സരത്തിലുമെല്ലാം ഒന്നാം സമ്മാനംനേടുന്ന അവള്‍ക്ക് ഇപ്പോള് ഒരു പുരസ്‌കാരവും ലഭിച്ചിരിക്കുന്നു. അസമിലെ ഗുലാഘാട്ടില്‍നിന്ന് മലപ്പുറം ജില്ലയിലെ പുലാമന്തോളിനടുത്തുള്ള പാലൂര് എന്ന ഉള്‍നാടന് ഗ്രാമത്തില് പണിക്കാരനായെത്തിയ അഭിലാഷ് മാജിയെന്ന മറുനാടന് തൊഴിലാളിയുടെ മകളായ ഹിമാദ്രി മാജിയെന്ന മിടുക്കിയാണ് മലയാളികളേക്കാള് നന്നായി മലയാളം പഠിച്ച് മാതൃക സൃഷ്ടിച്ചിരിക്കുന്നത്. നാലുവര്‍ഷം മുമ്പ് കെട്ടിടനിര്‍മാണത്തൊഴിലാളിയായി എത്തിയ അഭിലാഷ് മാജി പിന്നീടാണ് ഭാര്യയെയും മകളെയും കൂട്ടിക്കൊണ്ടുവന്നതും മകളെ പാലൂര് എല്.പി. സ്‌കൂളില് ഒന്നാംക്‌ളാസില് ചേര്‍ത്തതും. അസമില് രണ്ടാംക്‌ളാസില് പഠിക്കുകയായിരുന്ന ഹിമാദ്രി വളരെവേഗം മലയാളം പഠിച്ചു. പറയാനും എഴുതാനും വായിക്കാനും മാത്രമല്ല ചില മലയാളകവിതകള് ഈണത്തില് ചൊല്ലാനും ഇന്ന് ഹിമാദ്രിക്കറിയാം. വടിവൊത്ത കൈയക്ഷരത്തില് മലയാളമെഴുതുന്ന അവളുടെ ഉച്ചാരണവും മലയാളവഴക്കത്തില്‍ത്തന്നെ.\nതെറ്റില്ലാത്ത മലയാളത്തിനുവേണ്ടി വര്‍ഷങ്ങളായി ശബ്ദമുയര്‍ത്തുന്ന പണ്ഡിതനും എഴുത്തുകാരനുമായ പ്രൊഫസര് പന്മന രാമചന്ദ്രന്‍നായരാണ് തന്റെ 'നല്ല ഭാഷ' എന്ന പുസ്തകത്തിന്റെ പ്രകാശനത്തോടനുബന്ധിച്ച് അതേ പേരിലുള്ള പതിനായിരം രൂപയുടെ പുരസ്‌കാരം ഹിമാദ്രിമാജിക്കു പ്രഖ്യാപിച്ചിരിക്കുന്നത്. മാതൃഭാഷയോടുള്ള അവഗണന സര്‍ക്കാര് തലത്തില്‍ത്തന്നെ നിലനില്‍ക്കുന്ന കേരളത്തില് അസമില്‍നിന്നെത്തിയ ആ ബാലിക സൃഷ്ടിച്ചിരിക്കുന്ന അനുകരണീയ മാതൃകയ്ക്കുള്ള പുരസ്‌കാരമാണത്. മലയാളം പഠിക്കുന്നത് വിഷമകരമാണെന്നും പഠിച്ചിട്ടെന്തുപ്രയോജനമെന്നും വിവേകശൂന്യമായി ചോദിക്കുന്നവര്‍ക്കും മക്കളെ മലയാളത്തില്‍നിന്നകറ്റി വളര്‍ത്തുന്നതില് രഹസ്യമാെയങ്കിലും അഭിമാനിക്കുന്നവരും കണ്ടുപഠിക്കേണ്ട മാതൃകയാണ് ഹിമാദ്രി. ആ ബാലികയ്‌ക്കൊപ്പം അഭിനന്ദനീയനാണ് അവളുടെ പിതാവ് അഭിലാഷ് മാജി. കേരളത്തിലെ ജനജീവിതത്തിെന്റ ഭാഗമായിക്കഴിഞ്ഞ മറുനാടന് തൊഴിലാളികളില് കുടുംബത്തോടെ കഴിയുന്നവരില് ഭൂരിഭാഗവും മക്കളെ വിദ്യാഭ്യാസം ചെയ്യിക്കുന്നതില് താത്പര്യം കാട്ടാറില്ല. പണമുണ്ടാക്കി സ്വന്തം നാട്ടിലേക്കുപോകാനുള്ള തത്രപ്പാടില് വിദ്യാഭ്യാസത്തിന് അവര് വലിയ വില കല്പിക്കുന്നില്ല എന്നതാണുവാസ്തവം. ഇവിടെയാണ് അഭിലാഷ് വ്യത്യസ്തനാവുന്നത്. താന് മാത്രമാണ് കൂലിപ്പണിക്ക് പോകുന്നതെങ്കിലും താമസിക്കുന്നത് അസൗകര്യങ്ങള് മാത്രമുള്ള വാടകവീട്ടിലാണെങ്കിലും മകള്‍ക്ക് വിദ്യയുടെ വെളിച്ചം വേണമെന്ന് അയാള് തീരുമാനിച്ചു. വിദ്യാഭ്യാസത്തിന് കേരളത്തിലുള്ള പ്രാധാന്യമാണ് അഭിലാഷിനെ അതിനു പ്രേരിപ്പിച്ച ഘടകങ്ങളിലൊന്ന്. മകള്‍ക്ക് ഒരു നല്ല ജോലികിട്ടണമെന്നും അയാള് ആഗ്രഹിക്കുന്നു.\nകേരളത്തിന്റെ ജനസംഖ്യാഘടനയിലും സാംസ്‌കാരിക ഘടനയിലും വന്നുകൊണ്ടിരിക്കുന്ന പരിവര്‍ത്തനങ്ങളെക്കൂടിയാണ് ഹിമാദ്രി മാജിയുടെ മലയാളപഠനം സൂചിപ്പിക്കുന്നത്. ബഹുസാംസ്‌കാരികമായ ഒരു സമൂഹമായി നാം പതുക്കെപ്പതുക്കെ പരിണമിക്കുന്നതിന്റെ അടയാളങ്ങളാണിവ. മറുനാടന് തൊഴിലാളികളുടെ കാര്യത്തില്, വിശേഷിച്ചും അവരുടെ കുട്ടികളുടെ കാര്യത്തില് സര്‍ക്കാര് പുതിയ സമീപനം കൈക്കൊള്ളേണ്ടതുണ്ട്. സാക്ഷരകേരളത്തില് ആ മറുനാടന് കുട്ടികള്‍ക്കും വിദ്യാഭ്യാസത്തിന് അവകാശമുണ്ട്. ഹിമാദ്രിയെപ്പോലെ അവര് മലയാളം പഠിക്കാന് തയ്യാറാവുകയാണെങ്കില് സ്‌കോളര്‍ഷിപ്പുള്‍പ്പെടെയുള്ള സൗകര്യങ്ങള് ചെയ്തു കൊടുക്കണം. മലയാളികളായ പ്രവാസികളിലൂടെ മാത്രമല്ല കേരളത്തിലെത്തുന്ന ആഭ്യന്തര പ്രവാസികളിലൂടെയും മലയാളം അതിര്‍ത്തികടക്കട്ടെ.


തിരൂരിലെ മൂന്നുവയസുകാരന്റെ കൊലപാതകം: രണ്ടാനച്ഛൻ അറസ്‌റ്റിൽ | Kerala | Deshabhimani | Friday Jan 14, 2022\nതിരൂരിലെ മൂന്നുവയസുകാരന്റെ കൊലപാതകം: രണ്ടാനച്ഛൻ അറസ്‌റ്റിൽ\nതിരൂർ > മൂന്നുവയസുകാരനായ ബംഗാളി ബാലനെ മർദിച്ച് കൊലപ്പെടുത്തിയ കേസിൽ രണ്ടാനച്ഛനെ അറസ്റ്റുചെയ്‌തു. പശ്ചിമ ബംഗാൾ ഹൂഗ്ലി റിഷ്റാ സ്വദേശി സെറംപൂർ ആർകെ റോഡിൽ എസ് കെ ജർമാന്റെ മകൻ എസ് കെ അർമാ (26)നെയാണ് തിരൂർ പൊലീസ് അറസ്റ്റുചെയ്‌തത്.\nമർദനത്തിൽ ആന്തരികാവയങ്ങൾക്ക് മാരക പരിക്കേറ്റതാണ് മരണകാരണമെന്ന് കുട്ടിയുടെ പോസ്റ്റുമോർട്ടം നടത്തിയ കോഴിക്കോട് മെഡിക്കൽ കോളേജിലെ പൊലീസ് സർജന്റെ മൊഴിയെ തുടർന്നാണ് അറസ്റ്റ്. പ്രതിയെ ശനിയാഴ്‌ച കോടതിയിൽ ഹാജരാക്കും. തുടർന്ന് കസ്റ്റഡിയിലെടുത്ത് കൂടുതൽ ചോദ്യംചെയ്യുമെന്ന് പൊലീസ് അറിയിച്ചു.\nബുധനാഴ്‌ച വൈകിട്ടാണ് അവശനായ നിലയിൽ ആശുപത്രിയിൽ പ്രവേശിപ്പിക്കപ്പെട്ട ഷൈക്ക് സിറാജ് എന്ന മൂന്നുവയസുകാരൻ മരിച്ചത്. കുട്ടി മരിച്ചതറിഞ്ഞ് മുങ്ങിയ അർമാനെ വെള്ളിയാഴ്ച രാവിലെ ഒറ്റപ്പാലത്തുനിന്നാണ് അറസ്റ്റ് ചെയ്‌തത്.\nജില്ലാ പൊലീസ് മേധാവി സുജിത് ദാസ് തിരൂരിൽ ഇവർ താമസിച്ചിരുന്ന വാടക ക്വാർട്ടേഴ്‌സ് സന്ദർശിച്ചു. കുട്ടിയെ പൊള്ളലേൽപ്പിച്ചതെന്ന് സംശയിക്കുന്ന ഇരുമ്പ് ദണ്ഡ് കണ്ടെടുത്തു. അന്വേഷണം വേഗത്തിലാക്കുമെന്ന് അദ്ദേഹം അറിയിച്ചു.\nലൈംഗികാതിക്രമം; മദ്രസാധ്യാപകനെതിരെ പോക്‌സോ കേസ്\nതാഴെപ്പാലത്ത് മേൽപ്പാലം; തിരൂരിലെ കുരുക്കഴിയും\nഗംഭീരം വെറ്റില വിഭവങ്ങള്


നീറ്റ്-യുജി കേന്ദ്ര കൗൺസലിങ്: കൂടുതൽ മാർഗനിർദേശങ്ങൾ | NEET UG Counselling 2022 | Registration Guidelines | Medical Counselling Committee\nനീറ്റ്-യുജി കേന്ദ്ര കൗൺസലിങ്: കൂടുതൽ മാർഗനിർദേശങ്ങൾ\nബി.എസ്. വാരിയർ January 21, 2022 09:24 AM IST\nചോയ്സുകൾ എല്ലാം ശരിയെന്ന് ഉറപ്പാക്കി മാത്രം ലോക്ക് ചെയ്യുക\nആദ്യറൗണ്ടിന് റജിസ്റ്റർ ചെയ്തിട്ട് സീറ്റൊന്നും കിട്ടാത്തവർ രണ്ടാം റൗണ്ടിനു റജിസ്റ്റർ ചെയ്യേണ്ട\nകൽപിത സർവകലാശാല: റജിസ്ട്രേഷൻ ഫീ 5000 രൂപ\nPhoto Credit : Ktasimar / Shutterstock.com\nനീറ്റ്-യുജി കേന്ദ്ര കൗൺസലിങ്ങിന് അപേക്ഷ സമർപ്പിക്കുന്നതിനുള്ള കൂടുതൽ മാർഗനിർദേശങ്ങൾ പുതുക്കിയ ഇൻഫർമേഷൻ ബുള്ളറ്റിനിലൂടെ ‘മെഡിക്കൽ കൗൺസലിങ് കമ്മിറ്റി’ (Medical Counselling Committee,)വിജ്ഞാപനം ചെയ്തു. www.mcc.nic.in\n∙ അപേക്ഷയിൽ എൻടിഎക്കു നൽകിയ മൊബൈൽ നമ്പറും ഇ–മെയിൽ ഐഡിയുമാണ് ഉപയോഗിക്കേണ്ടത്. പേരിന്റെ സ്പെല്ലിങ്, നേരത്തേ നൽകിയ വിവരങ്ങളിലെ അക്കങ്ങൾ എന്നിവയിൽ വ്യത്യാസം വരുത്തരുത്. ചോയ്സ്–ഫില്ലിങ്ങിനു ലാപ്ടോപ് /കംപ്യൂട്ടർ ഉപയോഗിക്കുക; മൊബൈൽ ഫോൺ വേണ്ട.\n∙ ഓൾ ഇന്ത്യ ക്വോട്ട, എംബിബിഎസ്/ബിഡിഎസ്, കൽപിതസർവകലാശാലകൾ, എയിംസ്, ജിപ്മെർ തുടങ്ങി ഓരോ വിഭാഗത്തിലും ഓരോ കോളജിലും കൗൺസലിങ്ങിനുള്ള സീറ്റുകൾ ജനറൽ, ഒബിസി, പട്ടികവിഭാഗം മുതലായ കാറ്റഗറികൾ തിരിച്ചു കാട്ടുന്ന സീറ്റ്–മട്രിക്സ് സൈറ്റിലുള്ളതു നോക്കി മനസ്സിലാക്കിയശേഷം ചോയ്സ്–ഫില്ലിങ് നടത്തുക.\n∙ ചോയ്സുകൾ എല്ലാം ശരിയെന്ന് ഉറപ്പാക്കി മാത്രം ലോക്ക് ചെയ്യുക. എംസിസിക്കു പോലും പിന്നീട് അൺലോക്ക് ചെയ്യാൻ കഴിയില്ല.\n∙ അബദ്ധത്തിൽ കൽപിതസർവകലാശാല ഓപ്റ്റ് ചെയ്താൽ, റജിസ്ട്രേഷൻ പേജിൽ ഒരിക്കൽ മാത്രമായി റീസെറ്റ് ഓപ്ഷനുണ്ട്. പക്ഷേ വീണ്ടും മുഴുവൻ ഫീസ് അടച്ചു റജിസ്റ്റർ ചെയ്യണം.\n∙ ആദ്യറൗണ്ട് അലോട്മെന്റ് അനുസരിച്ചുള്ള സീറ്റ് കിട്ടണമെങ്കിൽ നേരിട്ടു പോയി ചേരണം. രണ്ടാം റൗണ്ടിൽ അപ്ഗ്രഡേഷൻ വേണമെന്ന് അറിയിച്ച് കൂടുതൽ താൽപര്യമുള്ള ചോയ്സുകൾ രണ്ടാം റൗണ്ടിനു നൽകാം. അതു കിട്ടിയില്ലെങ്കിൽ ആദ്യം കിട്ടിയതു നിലനിൽക്കും. ആദ്യറൗണ്ടിലേതു വേണ്ടെങ്കിൽ കോളജിൽ പോകേണ്ട. ഫ്രീ എക്സിറ്റ് എടുത്ത് രണ്ടാം റൗണ്ടിനു റജിസ്റ്റർ ചെയ്യാം. പണം നഷ്ടപ്പെടില്ല. ആദ്യ അലോട്മെന്റ് അനുസരിച്ച് ചേരാത്തതിനാൽ തുടർന്നുള്ള അവസരങ്ങളും നഷ്ടപ്പെടില്ല. പക്ഷേ രണ്ടാം റൗണ്ടിൽ സീറ്റുകൾ തീരെക്കുറവായിരിക്കും. അപ്ഗ്രേഡ് ചെയ്തു കിട്ടിയാൽ ആദ്യസീറ്റിൽ നിന്ന് ‘ഓൺലൈൻ ജനറേറ്റഡ് റിലീവിങ് ലെറ്റർ’ വാങ്ങി, പുതിയതിൽ ചേരാം. അതേ കോളജിൽ മറ്റൊരു കാറ്റഗറിയിലേക്കു മാറുകയാണെങ്കിലും ഇങ്ങനെ റിലീഫ് വാങ്ങണം.\n∙ ആദ്യറൗണ്ടിന് റജിസ്റ്റർ ചെയ്തിട്ട് സീറ്റൊന്നും കിട്ടാത്തവർ രണ്ടാം റൗണ്ടിനു റജിസ്റ്റർ ചെയ്യേണ്ട. ഒന്നിലും രണ്ടിലും കിട്ടാത്തവർ മോപ്–അപ്പിനും റജിസ്റ്റർ ചെയ്യേണ്ട. പക്ഷേ ചോയ്സ് സമർപ്പിക്കണം.\n∙ രണ്ടാം റൗണ്ടിലോ തുടർറൗണ്ടുകളിലോ അലോട്മെന്റ് കിട്ടി ചേർന്നില്ലെങ്കിൽ സെക്യൂരിറ്റി തുക നഷ്ടപ്പെടും. കൽപിത സർവകലാശാലയിൽ ഇതു2ലക്ഷം രൂപയാണ്. പക്ഷേ സെക്യൂരിറ്റി തുക നഷ്ടപ്പെട്ട് എക്സിറ്റ് എടുത്താൽ തുടർന്ന് മോപ്–അപ്പിലോ സംസ്ഥാന കൗൺസലിങ്ങിലോ പങ്കെടുക്കാം. രണ്ടാം റൗണ്ടിൽ കോളജിൽ ചേർന്നവർക്ക് മോപ്–അപ്പിലോ, ഏതെങ്കിലും സംസ്ഥാന കൗൺസലിങ്ങിനു പോലുമോ പങ്കെടുക്കാൻ കഴിയില്ല.\n∙ റാങ്ക് അനുസരിച്ചുള്ള പ്രവേശനസാധ്യതയെപ്പറ്റി ഏകദേശരൂപം കിട്ടാൻ ഹോംപേജിൽനിന്ന് മുൻവർഷങ്ങളിലെ യുജി കോംപസിറ്റ് അലോട്മെന്റ് ലിസ്റ്റ് നോക്കാം. https://mcc.nic.in/UGCounselling/home/Archive Download എന്ന സൈറ്റിൽ 2020, 2019, 2018 വർഷങ്ങളിൽ വിവിധ റൗണ്ടുകളിൽ പ്രവേശനം കിട്ടിയ റാങ്കുകൾ കാറ്റഗറി തിരിച്ചു കൊടുത്തിട്ടുണ്ട്. ഈ വർഷത്തെ ആദ്യറൗണ്ടിൽ മാത്രം മോക്ക് കൗൺസലിങ് ഫലം സൈറ്റിൽ വരും.\nPhoto Credit : PK Studio / Shutterstock.com\n∙ കോളജിൽ ചേരാൻ ഹാജരാക്കേണ്ട രേഖകളുടെ ലിസ്റ്റ് ബുള്ളറ്റിനിലുണ്ട് (പേജ് 41, 42). എങ്കിലും, ചേരാൻ പോകുന്ന കോളജിന്റെ വെബ്സൈറ്റിലൂടെയോ നേരിട്ടു ബന്ധപ്പെട്ടോ അധികരേഖകൾ ആവശ്യമുണ്ടോയെന്ന് ഉറപ്പാക്കണം.\n∙ ഇൻഷുർ ചെയ്തവരുടെ ക്വോട്ടയ്ക്ക് ഇഎസ്ഐ കോളജിൽ ചേരാൻ കൃത്യമായ നമ്പറുള്ള ‘വാർഡ് ഓഫ് ഇൻഷ്വേഡ് പഴ്സൻ’ സർട്ടിഫിക്കറ്റ് വേണം.\nഎ) കൽപിത സർവകലാശാല: റജിസ്ട്രേഷൻ ഫീ 5000 രൂപ. സെക്യൂരിറ്റി തുക രണ്ടു ലക്ഷം രൂപ. ആർക്കും ഇളവില്ല.\nബി) കൽപിത സർവകലാശാലകളൊഴികെ ഓൾ ഇന്ത്യാ ക്വോട്ടയടക്കം: റജിസ്ട്രേഷൻ ഫീ 1000 രൂപ; സെക്യൂരിറ്റി തുക 10,000 രൂപ. ആകെ 11,000 രൂപ. പട്ടിക, പിന്നാക്ക, ഭിന്നശേഷി വിഭാഗക്കാർക്ക് യഥാക്രമം 500 / 5,000 രൂപ. ആകെ 5,500 രൂപ.\nസി) മേൽപറഞ്ഞ രണ്ടു വിഭാഗങ്ങൾക്കും കൂടി ശ്രമിക്കുന്നവരും കൽപിത സർവകലാശാലയ്ക്കുള്ള തുകയടച്ചാൽ മതി. നെറ്റ് ബാങ്കിങ് / കാർഡ് വഴി പണമടയ്ക്കാം\nContent Summary : Medical Counselling Committee (MCC) - NEET UG Counselling 2022 - Registration Guidelines\nhttps-www-manoramaonline-com-education-career-guru 1qukhn2nuqsu3e472rtregbrua video-component


Kerala Islam !: പ്രവാസികളെ “സില്‍സിലാടികള് “ ആക്കരുത് പ്ലീസ്\nപ്രിയപ്പെട്ട പ്രവാസി സുഹൃത്തുക്കളെ പണ്ടുമുതലേ പലതരത്തില് പഴിയും പരിഹാസവും കേള്‍ക്കുന്നവരാണ് നമ്മള്. കൂളിങ്ങ്‌ഗ്ലാസും അത്തറും സില്‍ക്കിന്റെ കൈലി മുണ്ടും ആയിരുന്നു ആദ്യകാലപ്രവാസികളെ പറ്റി നാട്ടുകാര്‍ക്ക് പറയുവാന് ഉണ്ടായിരുന്നത്. ഇപ്പോള് ദാ ആല്‍ബങ്ങള് ആണ് പ്രവാസിക്ക് പാരയായി മാറിയിരിക്കുന്നത്. പ്രവാസികള്‍ക്കിടയില് ആല്‍ബം ജ്വരം ഒരു പകര്‍ച്ചപനി പോലെ പടര്‍ന്നു പിടിക്കുകയാണ്. നാട്ടില് പോയാല് ഉടനെ ഒരു റെന്റേകാറും അതോടൊപ്പം ഒരു ആല്‍ബവും എന്നത് ഒരു ഫാഷന് ആയിരിക്കുന്നു. ഇത്തരം ആല്‍ബങ്ങള്‍ക്ക് പുറകില് പെണ്‍വാണിഭം യഥേഷ്ടം നടക്കുന്നതായി അടുത്തിടെ ഒരു ചാനല് വാര്‍ത്തയായിരുന്നു. അതു കൂടാതെ ഒരു പെണ്‍കുട്ടിയെ സ്വന്തം മാതാപിതാക്കള് തന്നെ പെണ്‍വാണിഭക്കാര്‍ക്ക് കൂട്ടിക്കൊടുത്തതിന്റെ വിവരങ്ങള് മാധ്യമങ്ങളിലൂടെ വന്നുകൊണ്ടിരിക്കുന്നു. ആല്‍ബത്തിന്റെ പേരു പറഞ്ഞ് അതില് അഭിനയിക്കുന്ന പെണ്‍കുട്ടിയെ ലൈംഗീകബന്ധത്തിനു ഉപയോഗിക്കാം എന്ന ചില ഏജന്റുമാരുടെ പ്രലോഭനമാണ്, സിനിമയില് എത്തിപ്പെടുവാന് ഉള്ള അവസരമായും പ്രചരിപ്പിക്കപ്പെടുന്നു ഇതുരണ്ടുമാണ് ചിലരെ ഇതിലേക്ക് ആകര്‍ഷിക്കുന്ന ഘടകമെങ്കില് ഗള്‍ഫില് തിരിച്ചെത്തുമ്പോള് റൂമേറ്റ്സിനെ കാണിക്കാം എന്നതും നാട്ടിലെ പ്രാദേശിക ചാനലുകളില് പ്രദര്‍ശിപ്പിക്കുമ്പോല് ഉണ്ടാകുന്ന ചില പ്രസിദ്ധിയുമാണ് മറ്റു ചിലര്‍ക്ക് താല്പര്യം. എന്നാല് നിലവാരം ഇല്ലാത്ത ആല്‍ബങ്ങള് പലതും യൂറ്റൂബ് അടക്കം ഇന്റര് നെറ്റില് വരികയും അതിന്റെ കീഴെ അഭിനേതാവിനെയും നിര്‍മ്മാതാക്കളേയും തെറിയഭിഷേകം ചെയ്യുന്നതും ഇന്ന് സാധാരണമായിരിക്കുന്നു. ആല്‍ബത്തിന്റെ അണിയറ പ്രവര്‍ത്തകരെ മാത്രമല്ല അവരുടെ കുടുമ്പക്കാരെ വരെ ചിലര് ഈ തെറിവിളിയില് ഉള്‍പ്പെടുത്തുന്നു എന്നതും കാണാതിരിക്കുവാന് ആകില്ല. ബാക്കി വായിക്കുവാന് തല്പര്യമെങ്ങില് ഇവിടെ ക്ലിക്ക് ചെയ്യൂ !


നരേന്ദ്ര മോദിയുടെ ഷോളുകളും തലപ്പാവും വേണോ?; ലേലം ഇന്ന് മുതല് Gifts Given to PM Modi for Auction In New Delhi\nGifts Given To Pm Modi For Auction In New Delhi\nലേലത്തില് ലഭിക്കുന്ന തുക മുഴുവന് ഗംഗ പുനരുജ്ജീവന പദ്ധതിക്കായാണ് ഉപയോഗിക്കുക\nSeptember 14, 2019 08:45:16 am\nന്യൂഡല്‍ഹി: പ്രധാനമന്ത്രി നരേന്ദ്ര മോദിക്ക് സമ്മാനമായി ലഭിച്ച സാധനങ്ങള് ഇന്ന് മുതല് ലേലത്തില് വയ്ക്കും. വസ്തുക്കള് ലേലത്തിലെടുക്കാന് താല്‍പര്യമുള്ളവര്‍ക്ക് ഇതൊരു സുവര്‍ണാവസരമാണ്. കഴിഞ്ഞ ആറ് മാസത്തിനിടെ നരേന്ദ്ര മോദിക്ക് ലഭിച്ച സമ്മാന വസ്തുക്കളാണ് ഇന്ന് മുതല് ലേലത്തിന് വയ്ക്കുക. ഓണ്‍ലൈന് വഴിയായിരിക്കും ലേലം.\nRead Also: തൃശൂരില് ഇന്ന് പുലിക്കളി; സ്വരാജ് റൗണ്ടില് താളം ചവിട്ടുക 300 ലേറെ പുലികള്\nലേലത്തില് ലഭിക്കുന്ന തുക മുഴുവന് ഗംഗ പുനരുജ്ജീവന പദ്ധതിക്കായാണ് ഉപയോഗിക്കുക. കേന്ദ്ര സംസ്‌കാരിക വകുപ്പ് മന്ത്രി പ്രഹ്ലാദ് സിങ് ഇക്കാര്യം നേരത്തെ വ്യക്തമാക്കിയിരുന്നു. 2,772 വസ്തുക്കളാണ് ലേലത്തിന് ഉള്ളത്. നരേന്ദ്ര മോദിക്ക് സമ്മാനമായി ലഭിച്ച തലപ്പാവുകള്, കരകൗശല വസ്തുക്കള്, ഷോളുകള്, പശുക്കളുടെ പ്രതിമകള്, മതപരമായ വസ്തുക്കള് എന്നിവയെല്ലാമാണ് ലേലത്തിനുള്ളത്.\nRead Also: നിത അംബാനിക്കും മക്കള്‍ക്കും ആദായ നികുതി വകുപ്പ് നോട്ടീസ് അയച്ചു\nന്യൂഡല്‍ഹിയിലെ മോഡേണ് ആര്‍ട്ട് നാഷണല് ഗ്യാലറിയിലാണ് ഇപ്പോള് വസ്തുക്കളെല്ലാം ഉള്ളത്. ഒരു മാസത്തോളം ലേലം നടക്കാനാണ് സാധ്യത. ഓരോ 15 ദിവസം കഴിയും തോറും ആര്‍ട്ട് ഗാലറിയിലുള്ള സമ്മാനങ്ങള് മാറ്റും. 200 രൂപ മുതല് മൂല്യമുള്ള വസ്തുക്കളാണ് ലേലത്തില് വച്ചിട്ടുള്ളത്. ലേല വസ്തുക്കളില് രണ്ടര ലക്ഷം രൂപ വരെ വില പിടിപ്പുള്ളതുമുണ്ട്. സില്‍ക് തുണിയില് നരേന്ദ്ര മോദിയുടെ മുഖം വരച്ചതിനു രണ്ടര ലക്ഷം രൂപയാണ് അടിസ്ഥാന വില.\nഇത് രണ്ടാം തവണയാണ് നരേന്ദ്ര മോദിക്ക് ലഭിച്ച സമ്മാനങ്ങള് ലേലത്തില് വയ്ക്കുന്നത്. ജനുവരി 27 മുതല് ഫെബ്രുവരി ഒന്‍പത് വരെയാണ് ആദ്യ ലേലം നടന്നത്. നരേന്ദ്ര മോദി വിവിധ പരിപാടികള്‍ക്ക് പോകുമ്പോള് ലഭിക്കുന്ന സമ്മാനങ്ങളാണ് കൂടുതലും. അയല് രാജ്യങ്ങളില് നിന്നടക്കം ലഭിച്ച വസ്തുക്കളും ലേലത്തിനുണ്ട്.


എല്‍ജിബിടിക്കാരുടേത് മനുഷ്യാവകാശവും പീഡോഫീലിയ ഗുരുതരകുറ്റകൃത്യവും, പീഡോഫീലിയ വാദികളോട് പുച്ഛം മാത്രം; എല്‍ജിബിടി സമൂഹത്തെ പീഡോഫീലിയക്കാരുമായി കൂട്ടിക്കെട്ടുന്നവര്‍ക്കെതിരെ ശീതള് ശ്യാം | Keralabhooshanam.com | Breaking News, Latest News, Kerala, India and World news\nഎല്‍ജിബിടിക്കാരുടേത് മനുഷ്യാവകാശവും പീഡോഫീലിയ ഗുരുതരകുറ്റകൃത്യവും, പീഡോഫീലിയ വാദികളോട് പുച്ഛം മാത്രം; എല്‍ജിബിടി സമൂഹത്തെ പീഡോഫീലിയക്കാരുമായി കൂട്ടിക്കെട്ടുന്നവര്‍ക്കെതിരെ ശീതള് ശ്യാം\nBy web desk on 03/05/2017 Comments Off on എല്‍ജിബിടിക്കാരുടേത് മനുഷ്യാവകാശവും പീഡോഫീലിയ ഗുരുതരകുറ്റകൃത്യവും, പീഡോഫീലിയ വാദികളോട് പുച്ഛം മാത്രം; എല്‍ജിബിടി സമൂഹത്തെ പീഡോഫീലിയക്കാരുമായി കൂട്ടിക്കെട്ടുന്നവര്‍ക്കെതിരെ ശീതള് ശ്യാം\nകൊച്ചി: ഫെയ്‌സ്ബുക്ക് ഉള്‍പ്പെടെയുള്ള നവമാധ്യമങ്ങളില് ഒരിടവേളയ്ക്ക് ശേഷം പീഡോഫീലിയ ചര്‍ച്ചകള് വീണ്ടും സജീവമാവുഗകയാണ്. അഞ്ചാംക്ലാസുകാരിക്ക് മഞ്ച് വാങ്ങിക്കൊടുത്ത്, പീഡിപ്പിച്ചെന്ന ഫെയ്‌സ്ബുക്ക് കമന്റ് മുന്‍പ് സജീവ ചര്‍ച്ചയായിരുന്നു. ശക്തമായ പ്രതിഷേധത്തെ തുടര്‍ന്ന് അന്ന് ഒന്ന് ഒതുങ്ങിയ ചര്‍ച്ചകളാണ്, ചിലര് വീണ്ടും കുത്തിപ്പൊക്കുന്നത്. പറഞ്ഞുപറഞ്ഞ് എല്‍ജിബിടിക്കൊപ്പം കൂടി ചേര്‍ക്കണമെന്ന് പോലും ചില വിദ്വാന്‍മാര് പറഞ്ഞുകളഞ്ഞു. പി എന്നാല് പീഡോഫീലിയ എന്ന്. ഈ വാദത്തിനെതിരെ ശക്തമായ പ്രതിഷേധവുമായാണ് എല്‍ഡിബിടി സമൂഹം രംഗത്തെത്തിയിരിക്കുന്നത്.\nഎല്‍ജിബിടി സമൂഹത്തിന്റെത് ഒരു മനുഷ്യാവകാശമാണെങ്കില്, പീഡോഫീലിയ ഒരു കുറ്റകൃത്യമാണെന്ന് എല്‍ജിബിടി ആക്ടിവിസ്റ്റ് ശീതള് ശ്യാം റിപ്പോര്‍ട്ടറോട് പറഞ്ഞു. പീഡോഫീലിയയ്ക്കായി വാദിക്കുന്നവരോട് പുച്ഛമാണ് തങ്ങള്‍ക്ക് തോന്നുന്നത്. ലോകരാജ്യങ്ങളില് പലയിടത്തും ലൈംഗിക ന്യൂനപക്ഷങ്ങളുടെയും ഭിന്നലൈംഗികരുടെയും അവകാശങ്ങള് അംഗീകരിക്കപ്പെട്ടിട്ടുണ്ട്. ഇന്ത്യയുള്‍പ്പെടെയുള്ള രാജ്യങ്ങളില് എല്‍ജിബിടി സമൂഹത്തിന്റെ അവകാശങ്ങള് അംഗീകരിക്കപ്പെട്ടിട്ടുണ്ട്. എന്നാല് ഫ്രാന്‍സ് ഉള്‍പ്പെടെയുള്ള രാജ്യങ്ങളില് പോലും കുട്ടികളോടൊത്തുള്ള ലൈംഗിക ബന്ധം നിയമപരമായി അനുവദിച്ചിട്ടില്ല. എല്ലാ രാജ്യങ്ങളിലും ഗുരുതരമായ കുറ്റകൃത്യവുമാണ്. ഇന്ത്യയിലും സമാനമാണ് സ്ഥിതി. ഈ സാഹചര്യത്തില് ഒരിക്കലും ആര്‍ക്കും അംഗീകരിക്കാനാകാത്ത ഒരു കുറ്റകൃത്യത്തെ തങ്ങളോടൊപ്പം ചേര്‍ത്ത് വെക്കേണ്ടെന്നും പീഡോഫീലിയക്കാര്‍ക്ക് ശീതള് മുന്നറിയിപ്പ് നല്‍കി.\nവ്യത്യസ്ത നിലപാടുള്ളവരുണ്ടാകും. എന്നാല് അത് രാജ്യത്തെ നിയമത്തിന് അനുസരിച്ചുള്ളതാകണം. ഇത് വലിയ ആസ്വാദനമാണെന്ന് വിശദീകരിച്ച് അതിനെ ന്യായീകരിക്കുന്നവരുണ്ട്. അവരോട് പുച്ഛമാണ് തോന്നുന്നതെന്നും ശീതള് പറയുന്നു. വളര്‍ച്ചയുടെ കാലത്താണ് എല്‍ജിബിടി സമൂഹത്തിലുള്ളവരുള്‍പ്പെടെ തങ്ങളുടെ സ്വത്വം തിരിച്ചറിയുന്നത്. ഗേലെസ്ബിയന് ആണോ, ഭിന്നലിംഗക്കാരിയാണോ എന്നുപോലും അപ്പോളാണ് തിരിച്ചറിയുന്നത്. അപ്പോളാണ് കുട്ടികളുമായി സമ്മതത്തോടെയാണ് ലൈംഗികബന്ധമെന്ന വാദമുയര്‍ത്തുന്നത്. മാനസികമായി വളര്‍ച്ചയിലെത്താത്ത കുട്ടികളുമായി എന്ത് കണ്‍സെന്റാണ് ഇവര് പറയുന്നതെന്ന് മനസിലാകുന്നില്ലെന്നും ശീതള് പറഞ്ഞു. പീഡോഫീലിയ ആര് ന്യായീകരിച്ചാലും ഗുരുതരമായ കുറ്റകൃത്യവും മനുഷ്യാവകാശവിരുദ്ധവുമാണ്. അത് ബാല്യത്തിന് നേരെയുള്ള അതിക്രമമാണെന്നും ശീതള് ശ്യാം വ്യക്തമാക്കി.\nപലയിടത്തും എല്‍ജിബിടിയുമായി ബന്ധപ്പെട്ട പരിപാടികള്‍ക്ക് പോകുമ്പോള് ഉയരുന്ന ചോദ്യമാണ്, കുട്ടികളുമായി ബന്ധപ്പെട്ടതും ശവശരീരവുമായി ബന്ധപ്പെട്ടതുമായ ലൈംഗിക ബന്ധങ്ങള്. അത്തരത്തിലുള്ള ഒരു തെറ്റിനെയും തങ്ങളുടെ സമൂഹവുമായി കൂട്ടിക്കെട്ടാന് ആരും ശ്രമിക്കേണ്ടതില്ലെന്നും ശീതള് വ്യക്തമാക്കി. കുട്ടികളെ സംരക്ഷിക്കേണ്ടവരാണ് നമ്മള്. അതിനാല് ഇത്തരം ക്രിമിനല് കുറ്റങ്ങള്‍ക്കെതിരെ ശക്തമായി രംഗത്തുവരണമെന്നും ശീതള് ആവശ്യപ്പെട്ടു.\nഎല്‍ജിബിടിക്കാരുടേത് മനുഷ്യാവകാശവും പീഡോഫീലിയ ഗുരുതരകുറ്റകൃത്യവും, പീഡോഫീലിയ വാദികളോട് പുച്ഛം മാത്രം; എല്‍ജിബിടി സമൂഹത്തെ പീഡോഫീലിയക്കാരുമായി കൂട്ടിക്കെട്ടുന്നവര്‍ക്കെതിരെ ശീതള് ശ്യാം added by on 03/05/2017


ഒറ്റയാന്: August 2012\nഞാനൊരു മത പണ്ഡിതനല്ല. എന്നാലും ഞാനെഴുതുന്ന വിഷയം അവതരിപ്പിക്കാന് ഇപ്പോഴുള്ള അറിവ് ധാരാളമാണ് എന്ന് തോന്നിയത് കൊണ്ടാണ് ഇതെഴുതുന്നത്. കാര്യങ്ങള് വെട്ടിത്തുറന്ന് പറഞ്ഞു കഴിഞ്ഞാല് ചിലപ്പോള് ഞാനും ഒരു തീവ്രവാദിയായി മുദ്ര കുത്തപ്പെട്ടേക്കാം. ഞാനൊരു തീവ്രവാദിയോ ഭീകരവാദിയോ അല്ല എന്ന് മാത്രമല്ല, കേരളത്തിലെ ഒരു മതരാഷ്ട്രീയ സംഘടനയിലും മെമ്പര്‍ഷിപ്പ് പോലും ഇല്ലാത്ത ഒരു വ്യക്തി കൂടിയാണ് എന്ന് കൂടി ഓര്‍മ്മിപ്പിക്കുന്നു.\nനിലവിളക്ക് കൊളുത്താത്തതിന് വിദ്യാഭ്യാസമന്ത്രിയെയും മുസ്ലിം ലീഗ് എം എല് എ മാരെയും കരിവാരിത്തേക്കാന് ഒരു പ്രത്യേക മതവിഭാഗത്തിലെ ജനങ്ങള് വലിയ ആവേശം കാണിക്കുന്നതായി ശ്രദ്ധയില്‍പ്പെട്ടു. വിളക്ക് കൊളുത്താന് താല്‍പര്യമില്ലാത്തവര് കൊളുത്തണ്ട. താല്പര്യമുള്ളവര് കൊളുത്തട്ടെ. ഇതിനെയല്ലേ സ്വാതന്ത്രം എന്ന് നമ്മള് പേരിട്ടിരിക്കുന്നത്.\nഎന്താണ് അമുസ്ലിം സുഹൃത്തുക്കളുടെ അസഹിഷ്ണുതയുടെ കാരണം എന്ന് മനസ്സിലാവുന്നില്ല. കേരളം ഒഴിച്ച് മറ്റു പല സംസ്ഥാനങ്ങളിലും ഉത്ഘാടനവും ഉത്സവവും തുടങ്ങി പാല് കാച്ചലും എണ്ണ കാച്ചലും വരെ എന്തും പൂജയും വിഗ്രഹാരാധനയും കൊണ്ടാണ് തുടങ്ങുക. കേരളത്തില് പല സിനിമാക്കാരും പൂജ ചെയ്തിട്ടാണ് തുടങ്ങുന്നത്. ഇതെല്ലാം കണ്ട് വളരുന്ന മേല്‍പ്പറഞ്ഞ കൂട്ടര്‍ക്ക് ഇത് ഒരു സംസ്കാരമാണെന്ന് വിശ്വസിക്കാന് കഴിയുന്നില്ല എന്നതാണ് വാസ്തവം.\nഈ ആധുനിക യുഗത്തില് സര്‍ക്കാര് കാര്യങ്ങളില് എന്തിനിത്ര കടുംപിടുത്തം? നിലവിളക്ക് കൊളുത്തിയില്ലെങ്കില് സ്മാര്‍ട്ട്സിറ്റി പദ്ധതി പൂര്‍ത്തിയാവില്ലേ? എയര്‍പോര്‍ട്ട് പൊങ്ങില്ലേ? എല്ലാ ഉദ്ഘാടനവും നിലവിളക്ക് കൊളുത്തി ത്തന്നെ നടത്തുന്നതിലെ യുക്തി മനസ്സിലാവുന്നില്ല. പണ്ട് അട്ടപ്പാടിയില് ഹൗസിംഗ് കോളനി രാഷ്‌ട്രപതി എ പി ജെ അബുല്‍കലാം ഉദ്ഘാടനം ചെയ്തത് തിരശ്ശീല അനാവരണം ചെയ്തായിരുന്നു. റിമോട്ട് കണ്ട്രോള് ബട്ടണ് അമര്‍ത്തിയപ്പോള് ആ തിരശ്ശീല നീങ്ങി സര്‍ക്കാര് പണിത വീടുകള് ദൃശ്യമായി. ഇത്തരം നൂതന ആശയങ്ങള് അതത് മേഖലകളിലെ ഉദ്ഘാടനവേളയില് അവതരിപ്പിക്കണം.\nപാല് കാച്ചാനും, കമ്പ്യൂട്ടര് സെന്‍റെര് തുടങ്ങാനും, യുവജനോത്സവ പരിപാടിക്കും മറ്റെല്ലാ അല്‍ക്കുല്‍ത്ത് പരിപാടികള്‍ക്കും നിലവിളക്ക് കൊളുത്തിത്തന്നെ ഉദ്ഘാടനം നിര്‍വഹിക്കണമെന്ന ഭ്രാന്തന് ചിന്താഗതി ആരുടെയാണ്? നമ്മുടെ രാജ്യത്തിന്‍റെ വികസന കാര്യങ്ങളില് ദയവുചെയ്ത് ആരുടെയും മതാചാരങ്ങള് കൊണ്ടുവരാതിരിക്കുക. രാജ്യം മതേതരത്വത്തോടെ നിലനില്‍ക്കുന്നിടത്തോളം ഇങ്ങനെയൊരു സന്മനസ്സ് കാണിക്കാന് എല്ലാ മതവിഭാഗങ്ങളും തയാറാവണം. കേരളത്തിന്‍റെ സംസ്കാരമാണ് നിലവിളക്ക് കൊളുത്തല് എന്ന് പറഞ്ഞ് മന്ത്രിക്കും മുസ്ലിം ലീഗ് എം എല് എ മാര്‍ക്കും നേരെ കുതിര കയറുന്നവര് ചിന്തിക്കേണ്ടത് ഈ സംസ്കാരം എങ്ങനെ ഇസ്ലാമിക വിരുദ്ധമായി എന്നതാണ്.\nഅല്ലെങ്കില് ഈ സംസ്കാരം ചിലര്‍ക്ക് നിരക്കുന്നതല്ല എങ്കില് അത് വേണ്ടെന്ന് വെക്കാന് എന്ത് കൊണ്ട് ഈ വിശാല ഹൃദയ കേരള സംസ്കാര സ്നേഹികള് തയാറാവുന്നില്ല.\nഇനി മുസ്ലിംകള് അത് ഒഴിവാക്കാന് ഉള്ള കാരണം പറയാം. എന്‍റെ അറിവില് അത് ശിര്‍ക്ക് അഥവാ ബഹുദൈവാരാധന എന്ന നിലക്കാണ്. അഗ്നി ഒരു ആരാധനാ വസ്തുവാണ്. അഗ്നിയെ തെളിക്കുന്നത് അതിനെ ആരാധിക്കുക എന്ന ചിന്തയോടെയാണ്. നിറഞ്ഞ വെളിച്ചം ഉള്ള പകല് നിറയെ ട്യൂബ് ലൈറ്റുകളുടെ നടുവില് ഒരു വിളക്ക് കൊളുത്തുന്നത് എന്തിനാണ് എന്നതാണ് ഇവിടെ ചോദ്യം?. ഇനി ഈ 'ശിര്‍ക്ക്' എന്താണെന്ന് കൂടി പറയാം. അല്ലാഹുവല്ലാത്ത മറ്റൊരു വസ്തുവിനെ ആരാധിക്കുന്നതിനെയാണ് ശിര്‍ക്ക് എന്ന് പറയുന്നത്. ബഹുദൈവാരാധന ഇസ്ലാമിലെ ഏറ്റവും വലിയ പാപമാണ് (The Great sin). എല്ലാ തെറ്റുകളും അള്ളാഹു പൊറുക്കുന്നതാണ്, ശിര്‍ക്കൊഴികെ എന്നാണ് ഇസ്ലാമിക പാഠം. ഒരല്‍പം മതബോധമുള്ള മുസ്ലിംകള് വെറുതെയാണോ നിലവിളക്ക് കൊളുത്താന് തയാറാവാത്തത്!.ഇത് തന്നെയാണ് കാരണം. ഏറ്റവും വലിയ തെറ്റ് സംഭവിച്ചു പോവുമോ എന്നാണ് അവര് ഭയക്കുന്നത്. അതല്ലാതെ ഒരു മത വിഭാഗത്തോടും എതിര്‍പ്പുണ്ടായിട്ടോ വെറുപ്പുണ്ടായിട്ടോ അല്ല.\nകൊല്ലങ്ങള്‍ക്ക്മുമ്പ്, ഉത്തര്‍പ്രദേശില് ബിജെപി സര്‍ക്കാര് എല്ലാ സ്കൂളുകളിലും വന്ദേ മാതരം ആലപിക്കണമെന്ന നിയമം കൊണ്ടുവന്നു. ഇത് കാരണമായി മുസ്ലിം കുട്ടികള് ആകെ കുഴപ്പത്തിലായി. അന്നത്തെ ഇമാം നദുവി അവര്‍കള് കുട്ടികളെ സ്കൂളുകളിലേക്ക് പറഞ്ഞയക്കരുത് എന്ന ആഹ്വാനവുമായി രംഗത്ത് വന്നു. അദ്ദേഹത്തിനും അവിടുത്തെ മുസ്ലിംകള്‍ക്കും അതല്ലാതെ വേറെ നിവൃത്തിയില്ലായിരുന്നു. വന്ദേ മാതരം ആലപിക്കുന്നത് ബഹുദൈവാരാധനയാകുമോ എന്നത് തന്നെയാണ് ഇവിടെയും പ്രശ്നമായത്.\nഅതെ സമയം നാട മുറിച്ച് ഉദ്ഘാടനം ചെയ്യപ്പെടുന്ന ഒരു സമ്പ്രദായവും നമ്മുടെ നാട്ടിലുണ്ട്. ഇത് ഇസ്ലാമിക രീതിയേയല്ല. എന്നിട്ടും ശിഹാബ്‌തങ്ങളോ മറ്റ് തങ്ങള്‍മാരോ ഇതിനെ എതിര്‍ത്ത് കണ്ടില്ല. അവര് ആ രീതിയില് തന്നെ എത്രയോ ഉദ്ഘാടനങ്ങള് നിര്‍വഹിക്കുകയും ഇപ്പോഴും നിര്‍വഹിച്ചു കൊണ്ടിരിക്കുകയും ചെയ്യുന്നു. നിലവിളക്ക് കൊളുത്താന് തയാറല്ലാത്ത ഒരു മുസ്ലിം വ്യക്തി ഉദ്ഘാടനത്തിന് വരുമ്പോള് രണ്ടു കൂട്ടര്‍ക്കും സ്വീകാര്യമായ രീതിയില് ഉദ്ഘാടനം ഏര്‍പ്പാടാക്കുന്നതല്ലേ അതിന്‍റെ മാന്യത.\nപുത്തന്‍പള്ളിയിലും കൊടുങ്ങല്ലൂരിലുമുള്ള പള്ളികളിലെ നിലവിളക്കുകളെ കുറിച്ച് പലരും ചോദ്യം ഉന്നയിക്കുന്നത് കേട്ടു. ആ വിളക്കുകള് വെറുതെ എണ്ണ ഒഴിച്ച് വെക്കുക മാത്രമാണ് ചെയ്യുന്നത്. പണ്ട് കാലത്ത് വെളിച്ചം കിട്ടാന് കത്തിച്ചിരുന്നു എന്ന് പറയപ്പെടുന്നു. അതല്ലാതെ, ആ നിലവിളക്കുകളും ഇസ്ലാമിക ആരാധനകളും തമ്മില് യാതൊരു ബന്ധവുമില്ല.\nസ്വന്തം മതവും വിശ്വാസവും മറ്റുള്ളവര് കൂടി അവലംബിച്ചു കാണണമെന്ന മോഹം നമ്മില് നിന്നും എന്ന് നീങ്ങിപ്പോകുന്നുവോ അന്ന് ഇത്തരം സംഭവങ്ങള് വാര്‍ത്തകളെ ആവില്ല. മതങ്ങളെയും സംസ്കാരങ്ങളെയും മുന്‍നിര്‍ത്തി മത്സരിക്കുന്ന ഒരു ജനതയായി നാം മാറരുത്. മറിച്ച്, മതവും സംസ്കാരവും തങ്ങളില് തന്നെ നിലനിര്‍ത്തി മറ്റുള്ളവരുടെ താല്‍പ്പര്യങ്ങളെ ഹനിക്കാതെ നാടിന്‍റെ നന്മക്കായ് പ്രവര്‍ത്തിക്കുന്ന ഒരു ജനതയാവണം. അതല്ലാത്തിടത്തോളം മനുഷ്യദൈവങ്ങളും കപട രാഷ്ട്രീയക്കാരും നാമെന്ന പൊതുജനത്തെ തമ്മിലടിപ്പിച്ച് സ്വന്തം ആസ്തിയും ആമാശയവും വീര്‍പ്പിച്ചു കൊണ്ടിരിക്കും.\nPosted by Nazar Thekkath at 07:56\nകുവൈറ്റ് സൂക് ശര്‍ഖിന് എതിര്‍വശത്താണ് കുവൈറ്റ് മോഡേണ് ആര്‍ട്ട് മ്യുസിയം.\nമ്യുസിയത്തിലേക്കുള്ള പ്രവേശനം തികച്ചും സൗജന്യമാണ്. അറബ് കലാകാരമ്മാരുടെയും വിദേശ കലാകാരമ്മാരുടെയും പെയിന്റിംഗ്കളുടെയും കരകൌശല വസ്തുക്കളുടെയും നല്ല ഒരു ശേഖരം തന്നെ ആര്‍ട്ട് മ്യുസിയത്തില് ഉണ്ട്.\nമോഡേണ് ആര്‍ട്ട് എന്ന പേരില് മരത്തില് തീര്‍ത്ത ഒരു പാട് രൂപങ്ങള് മ്യുസിയത്തില് ഉണ്ടെങ്കിലും അത് കാണുന്നവര് ചിന്തിക്കുക എന്തിനാണ് അങ്ങനെ കുറെ രൂപങ്ങള് ഉണ്ടാക്കി വെച്ചിരിക്കുന്നത് എന്നാണ്. കാരണം ആ വസ്തുക്കള് നമുക്ക് യാതൊരു അനുഭൂതിയും നല്‍കുന്നില്ല.അത് കൊണ്ട് തന്നെ അവയുടെ ഫോട്ടോ എടുക്കാന് മിനക്കെട്ടുമില്ല.\nഇവിടെ ചേര്‍ത്ത സുന്ദരമായ വര്‍ക്കുകള് മ്യുസിയത്തിന്റെ ചുമരില് ഭംഗിയായി പ്രദര്‍ശിപ്പിച്ചിട്ടുള്ളവയാണ്..\nവിശാലമായ വലിയ ഒരു കെട്ടിടത്തില് രണ്ടു നിലകളില് പത്തോളം വിശാലമായ ഹാളുകളില് ആയിട്ടാണ് പ്രദര്‍ശനം.\nഒരു സന്ധ്യാ നേരത്താണ് ഞാന് മ്യുസിയത്തില് എത്തിപ്പെട്ടത്. മ്യുസിയത്തിന്റെ നടുമുറ്റത്തേക്ക് ചാഞ്ഞു വീഴുന്ന വെയിലും നിശബ്ദമായ അന്തരീക്ഷവും ആളൊഴിഞ്ഞ വരാന്തകളും കേരളത്തിലെ ഏതോ നാലുകെട്ടില് എത്തപ്പെട്ട പ്രതീതി ഉളവാക്കി.\nവെള്ളി ഞായര് ഒഴികെ എല്ലാ ദിവസവും രാവിലെ 8.30 മുതല് 1.൦൦ pm വരെയും വൈകിട്ട് 4.30 മുതല് 8.00 pm വരെയും ആണ് സന്ദര്‍ശന സമയം.\nPosted by Nazar Thekkath at 15:26\nLabels: Places to visit in Kuwait


കാശ്മീർ ഇനി സംസ്ഥാനമല്ല..!! ബിൽ രാജ്യസഭയിൽ പാസായി; ഭൂരിപക്ഷമില്ലാതിരുന്നിട്ടും പാസാക്കപ്പെടുന്ന രണ്ടാമത്തെ ബിൽ | Daily Indian Herald\nAugust 5, 2019 7:36 pm By : Indian Herald Staff\nന്യൂഡൽഹി : കാശ്മീരിനെ വിഭദജിക്കാനുള്ള ബിൽ രാജ്യ സഭ പാസാക്കി. രണ്ട് കേന്ദ്രഭരണ പ്രദേശങ്ങളാക്കുന്ന ബില്ലിനെ അനുകൂലിച്ച് 125 പേർ വോട്ട് ചെയ്തു. 61 പേർ എതിർത്തു. കാശ്മീരിന്റെ പ്രത്യേക പദവി എടുത്തുകളയുന്ന ബില്ലും രാജ്യസഭ നേരത്തെ പാസാക്കിയിരുന്നു. ഇതോടെ കാശ്മീരിനുള്ള പ്രത്യേക പദവി ഇല്ലാതായി.\nമണിക്കൂറുകള് നീണ്ട വാദപ്രതിവാദങ്ങള്‍ക്കും ചര്‍ച്ചക്കും ശേഷമാണ് ബില് പാസ്സാക്കിയത്. ഇലക്ട്രോണിക് വോട്ടിങ്ങിന് ശ്രമിച്ചെങ്കിലും സാങ്കേതിക തകരാറിനെ തുടര്‍ന്ന് അംഗങ്ങള്‍ക്ക് സ്ലീപ്പ് നല്‍കിയാണ് വോട്ടെടുപ്പ് നടന്നത്. തുടര്‍ന്ന് വോട്ടെണ്ണല് നടന്നു.\nഇതോടൊപ്പം ജമ്മു കശ്മീരിലെ മുന്നാക്ക വിഭാഗത്തിലെ സാമ്പത്തികമായി പിന്നാക്കം നില്‍ക്കുന്നവര്‍ക്ക് സംവരണം നല്‍കുന്ന ബില്ലും സഭ ശബ്ദവോട്ടോടെ പാസ്സാക്കി. ആര്‍ട്ടിക്കിള് 370 റദ്ദാക്കുന്ന പ്രമേയവും സഭ ശബ്ദവോട്ടോടെ പാസ്സാക്കി. ഇതോടെ കശ്മീരിന് പ്രത്യേക പദവി എടുത്തുകളയപ്പെട്ടു. ഇതിനെ കോണ്‍ഗ്രസ് അടക്കം ആരും എതിര്‍ത്തില്ല എന്നതാണ് ശ്രദ്ധേയം.\nചര്‍ച്ചാവേളയില് ആര്‍ട്ടിക്കിള് 370 വിഷയമാണ് കൂടുതല് പരാമര്‍ശിക്കപ്പെട്ടത്. ആ അനുഛേദം കശ്മീരിന് വരുത്തിയത് വലിയ നഷ്ടങ്ങളാണ്. ഇത് റദ്ദാക്കിയതോടെ കശ്മീരിലെ രക്തച്ചൊരിച്ചിലിന് അവസാനമാകുമെന്നും അമിത് ഷാ ചര്‍ച്ചയില് പറഞ്ഞു. ഭീകരതയുടെ അന്ത്യത്തിന് വഴിയൊരുക്കും. ശരിയായ സമയത്ത് ജമ്മു കശ്മീരിന് സംസ്ഥാന പദവി തിരികെ നല്‍കുന്നത് ആലോചിക്കുമെന്നും അദ്ദേഹം സഭയെ അറിയിച്ചു.\nരാജ്യസഭയില് വ്യക്തമായ ഭൂരിപക്ഷമില്ലാതിരുന്നിട്ടും പാസാക്കപ്പെടുന്ന രണ്ടാമത്തെ സുപ്രധാന ബില്ലാണ് ജമ്മു കശ്മീരിനെ രണ്ട് കേന്ദ്രഭരണ പ്രദേശങ്ങളാക്കാനുള്ള ബില്ല്. പ്രതിപക്ഷ അനൈക്യമാണ് ബില് പാസാക്കിയെടുക്കാന് സര്‍ക്കാരിന് സഹായകമായത്. 47 പേരാണ് രാജ്യസഭയില് കോണ്‍ഗ്രസിനുള്ളത്. ഇതില് രണ്ട് പേര് രാജിവെച്ചിരിക്കുന്നു. ഇതിന് പുറമെ തൃണമൂല് കോണ്‍ഗ്രസ്, ജെഡിയു എന്നിവര് ഇറങ്ങിപ്പോയി. കൂടാതെ സമാജ്‌വാദി പാര്‍ട്ടിയുടെ രണ്ട് അംഗങ്ങളും രാജിവെച്ചിരുന്നു. ഇതോടെ ഭൂരിപക്ഷത്തിനുള്ള തലയെണ്ണം കുറഞ്ഞു.\nTags: featured, kashmir bill, rajyasabha


Oommen chandy on union budget 2021\nപെട്രോള്, ഡീസല് വില കുറക്കാത്തത് ജനദ്രോഹം: ഉമ്മന് ചാണ്ടി\nകഴിഞ്ഞ മാസം മാത്രം7തവണയാണ് പെട്രോള് വില കൂട്ടിയത്\nകോട്ടയം: പെട്രോള്, ഡീസല് ഉല്പന്നങ്ങളുടെ വില കുതിച്ചു കയറി ജനജീവിതം മഹാദുരിതത്തിലായപ്പോള് കേന്ദ്രബജറ്റില് ഇളവുപ്രതീക്ഷിച്ചെങ്കിലും അതുണ്ടായില്ലെന്ന് മുന് മുഖ്യമന്ത്രി ഉമ്മന് ചാണ്ടി. എക്‌സൈസ് നികുതി അല്പം കുറച്ചെങ്കിലും സെസ് ഏര്‍പ്പെടുത്തിയതോടെ വില ഉയര്‍ന്നു നില്‍ക്കുന്നു. ഇതു വലിയ ജനദ്രോഹം തന്നെയാണെന്നും ഉമ്മന് ചാണ്ടി പറഞ്ഞു.\nകോവിഡ് വാക്‌സിന് സൗജന്യമായി ലഭിക്കുമെന്ന പ്രതീക്ഷയും അസ്ഥാനത്തായി. കോവിഡ് കാലത്ത് ജനങ്ങള്‍ക്കു നേരിട്ടു പണം ലഭിക്കുന്ന ഒരു പദ്ധതിയും പ്രഖ്യാപിച്ചില്ല. കോണ്‍ഗ്രസ് സര്‍ക്കാരുകള് പടുത്തുയര്‍ത്തിയ പൊതുമേഖലാ സ്ഥാപനങ്ങളെ വിറ്റഴിക്കുന്ന പരിപാടി പൂര്‍വാധികം ഊര്‍ജിതമാക്കി. ദേശീയ പാതകള് ജനങ്ങളുടെ പണം ഉപയോഗിച്ച് നിര്‍മിച്ചശേഷം ടോള് പിരിവ് വിദേശ കുത്തകകളെയാണ് ഏല്പിക്കുന്നത്.\nകഴിഞ്ഞ മാസം മാത്രം7തവണയാണ് പെട്രോള് വില കൂട്ടിയത്. അന്താരാഷ്ട്രവിപണയില് ബെന്റ് ഇനം ക്രൂഡിന് വില 2020 ജനുവരിയില് 63.65 ഡോളറായിരുന്നത് ഇപ്പോള് 55.61 ഡോളറായി കുറഞ്ഞുനില്കുമ്ബോഴാണ് രാജ്യത്ത് വില കുതിക്കുന്നത്. ഒരു ലിറ്റര് പെട്രോളിന് 32.98 രൂപയും ഡീസലിന് 31.83 രൂപയുമാണ് എക്‌സൈസ് നികുതി. സംസ്ഥാന സര്‍ക്കാര് പെട്രോളിന് 30.08 ശതമാനവും ഡീസലിന് 22.76 ശതമാനവുമാണ് നികുതി ചുമത്തുന്നത്. കൂടാതെ ഒരു രൂപ അധിക നികുതിയും ഒരു ശതമാനം സെസുമുണ്ട്. പെട്രോളിന്റെ അടിസ്ഥാന വില ലിറ്ററിന് വെറും 29.33ഉം ഡീസലിന് 30.43ഉം രൂപയാണ്. ഇതിന്റെ മൂന്നിരട്ടിയോളം വിലയിട്ടാണ് കേന്ദ്രസംസ്ഥാന സര്‍ക്കാരുകള് ജനങ്ങളെ പിഴിയുന്നത്.\nയു.പി.എ സര്‍ക്കാരിന്റെ കാലത്ത് 2014ല് പെട്രോളിന് 9.48 രൂപയും ഡീസലിന് 3.56 രൂപയായിരുന്നു എക്‌സൈസ് നികുതി. യു.ഡി.എഫ് സര്‍ക്കാര് പെട്രോള്/ ഡീസല് വില കുതിച്ചു കയറിയപ്പോള്4തവണ അധിക നികുതി വേണ്ടെന്നു വച്ച് 619.17 കോടിയുടെ സമാശ്വാസം നല്കി. ഇടതുസര്‍ക്കാര് ചെങ്ങന്നൂര് തെരഞ്ഞെടുപ്പുവേളിയില് മാത്രമാണ് ഒരു രൂപയുടെ ഇളവ് നല്‍കിയതെന്ന് ഉമ്മന് ചാണ്ടി ചൂണ്ടിക്കാട്ടി.


വടക്കന് കേരളത്തില് ടൂറിസം വികസനത്തിന് പ്രത്യേക പദ്ധതി\nKasaragod, First Published Dec 16, 2016, 6:39 AM IST\nകാസര്‍കോഡ്: വടക്കന് കേരളത്തിന്റെ ടൂറിസം വികസനത്തിന് പ്രത്യേക പദ്ധതി നടപ്പാക്കുമെന്ന് ടൂറിസം മന്ത്രി കടകംപള്ളി സുരേന്ദ്രന് പറഞ്ഞു. കണ്ണൂര്, കാസര്‍കോഡ് ജില്ലകളും കോഴിക്കോട് ജില്ലയിലെ വടകര താലൂക്കും ഉള്‍പെടുത്തിയാകും പ്രത്യക പദ്ധതിയെന്നും ടൂറിസം മന്ത്രി കാസര്‍കോഡ് പറഞ്ഞു.\nബേക്കല് റിസോര്‍ട്‌സ് ടൂറിസം കോര്‍പ്പറേഷന് നീലേശ്വരത്ത് സംഘടിപ്പിച്ച ശില്‍പ്പശാല ഉദ്ഘാടനം ചെയ്യുകയായിരുന്നു മന്ത്രി കടകംപള്ളി സുരേന്ദ്രന്. നിരവധി പുഴകളും കാവുകളും തീര്‍ത്ഥാടന കേന്ദ്രങ്ങളും, തെയ്യങ്ങളുമുള്ള ഉത്തരകേരളത്തിന് ടൂറിസം മേഖലയില് അതിനനുസരിച്ചുള്ള വളര്‍ച്ച ഉണ്ടായിട്ടില്ലെന്ന് മന്ത്രി പറഞ്ഞു.\nനാടിന്റെ സാംസാക്കാരിക തനിമ നിലനിര്‍ത്തികൊണ്ട് ആഭ്യന്തര ടൂറിസം പരമാവധി പ്രോത്സാഹിപ്പിക്കുകയെന്നതാണ് സര്‍ക്കാര് നയം. ബേക്കല് ടൂറിസത്തിനായി പ്രത്യേക പദ്ധതി അടുത്തുതന്നെ പ്രഖ്യാപിക്കുമെന്നും അദ്ദേഹം പറഞ്ഞു. ടൂറിസം മേഖലയിലേക്ക് കടന്നുവരുന്ന പുതിയ സംരംഭകര്‍ക്ക് ഏക ജാലക സംവിധാനമടക്കം ഏല്ലാ സൗകര്യങ്ങളും സര്‍ക്കാര് ഏര്‍പെടുത്തുമെന്നും കടകംപള്ളി വ്യക്തമാക്കി.


കായംകുളം ദേശീയ പാതയില് കരിയിലക്കുളങ്ങരില് കാറും ലോറിയും കൂട്ടിയിടിച്ച് അപകടം ;നാല്‌പേര് മരിച്ചു – Media Mangalam\nകായംകുളം: ശനിയാഴ്ച പുലര്‍ച്ചെ കായംകുളം ദേശീയ പാതയില് കരിയിലക്കുളങ്ങരില് കാറും ലോറിയും കൂട്ടിയിടിച്ചുണ്ടായ അപകടത്തില് നാല് മരണം. പുലര്‍ച്ചെ മൂന്നരയോടെയായിരുന്നു അപകടം. അപകടത്തില് നാല്‌പേര് മരിച്ചു. കരിയിലക്കുളങ്ങര പോലീസ് സ്റ്റേഷന് മുന്‍വശത്ത് വെച്ചാണ് ദേശിയ പാതയോരത്ത് ലോറിയും കാറും കൂട്ടിയിടിച്ചത്.\nമൂന്ന് പേര് സംഭവ സ്ഥലത്ത് വെച്ച് തന്നെ മരിച്ചു. കായംകുളം സ്വദേശികളായ ഐഷ ഫാത്തിമ (25), ഉണ്ണിക്കുട്ടന്(20), റിയാസ്(27), ബിലാല്(5) എന്നിവരാണ് മരിച്ചത്. അജ്മി(23), അന്‍ഷാദ്(27) എന്നിവര് വണ്ടാനം മെഡിക്കല് കോളജ് ആശുപത്രിയില് ചികിത്സയിലാണ്. അപകടം നടക്കുന്ന സമയം മഴയുണ്ടായിരുന്നു.\nപോലീസുകാരാണ് രക്ഷാപ്രവര്‍ത്തനം നടത്തിയത്. ഹരിപ്പാട് ഭാഗത്തേക്ക് സഞ്ചരിക്കുകയായിരുന്നു കുടുംബം. കൊച്ചി ഭാഗത്ത് നിന്ന് കൊല്ലത്തേക്ക് പോവുകയായിരുന്നു ലോറി. ഇടിയുടെ ആഘാതത്തില് കാര് പൂര്‍ണമായും തകര്‍ന്നു.\naccident alappuzha four death kayamkulam national highway\nലക്ഷദ്വീപിൽ തദ്ദേശസ്ഥാപനങ്ങളുടെ അധികാരം ഇല്ലാതാവുന്നു: തദ്ദേശസ്ഥാപനങ്ങൾക്ക് കൂടുതൽ അധികാരം നൽകണമെന്ന വിദഗ്ധസമിതിയുടെ റിപ്പോർട്ടാണ് ആഭ്യന്തര മന്ത്രാലയത്തില് കെട്ടിക്കിടക്കുന്നത്


sourav ganguly: സൗരവ് ഗാംഗുലിക്ക് വീണ്ടും നെഞ്ചുവേദന; കൊൽക്കത്തയിലെ ആശുപത്രിയിലേക്ക് മാറ്റി - bcci president sourav ganguly hospitalised in kolkata after chest pain, says reports | Samayam Malayalam\nbcci president sourav ganguly hospitalised in kolkata after chest pain, says reports\nസൗരവ് ഗാംഗുലിക്ക് വീണ്ടും നെഞ്ചുവേദന; കൊൽക്കത്തയിലെ ആശുപത്രിയിലേക്ക് മാറ്റി\nSreejith T | Samayam Malayalam | Updated: 27 Jan 2021, 03:54:00 PM\nബിസിസിഐ പ്രസിഡൻറ് സൗരവ് ഗാംഗുലിയെ നെഞ്ചുവേദനയെ തുടർന്ന് വീണ്ടും ആശുപത്രിയിൽ പ്രവേശിപ്പിച്ചു. സാധാരണ പരിശോധനകൾക്ക് വേണ്ടിയാണ് ആശുപത്രിയിലെത്തിച്ചതെന്ന് താരത്തോട് അടുപ്പമുള്ളവർ വ്യക്തമാക്കി.\nസൗരവ് ഗാംഗുലി വീണ്ടും ആശുപത്രിയിൽ...\nഗാംഗുലിയെ വീണ്ടും ആശുപത്രിയിൽ പ്രവേശിപ്പിച്ചു\nദിവസങ്ങൾക്ക് മുമ്പാണ് ആശുപത്രിയിൽ നിന്ന് വീട്ടിലേക്ക് മടങ്ങിയത്\nതാരത്തിന് നേരത്തെ ആൻജിയോപ്ലാസ്റ്റി ചെയ്തിരുന്നു\nമുൻ ഇന്ത്യൻ ക്രിക്കറ്റ് ടീം നായകനും ബിസിസിഐ പ്രസിഡൻറുമായ സൗരവ് ഗാംഗുലിക്ക് വീണ്ടും നെഞ്ചുവേദന അനുഭവപ്പെട്ടതിനെ തുടർന്ന് കൊൽക്കത്തയിലെ ആശുപത്രിയിലേക്ക് മാറ്റിയതായി റിപ്പോർട്ടുകൾ. താരത്തിന് ഈ മാസം നേരിയ ഹൃദയാഘാതം സംഭവിച്ചിരുന്നു. കൊൽക്കത്തയിലെ വുഡ് ലാൻറ് ആശുപത്രിയിലെ ചികിത്സക്ക് ശേഷം വീട്ടിലേക്ക് മടങ്ങി ദിവസങ്ങൾക്ക് ശേഷമാണ് വീണ്ടും നെഞ്ചുവേദന അനുഭവപ്പെട്ടത്.\nകൊൽക്കത്തയിലെ അപ്പോളോ ആശുപത്രിയിലേക്കാണ് ഗാംഗുലിയെ മാറ്റിയതെന്ന് എഎൻഐ റിപ്പോർട്ട് ചെയ്യുന്നു. നേരത്തെ താരത്തിന് ആൻജിയോ പ്ലാസ്റ്റി ചെയ്തിരുന്നു. ഗാംഗുലിയുടെ ആരോഗ്യസ്ഥിതിയുമായി ബന്ധപ്പെട്ട് കൂടുതൽ വിവരങ്ങൾ വരാനിരിക്കുന്നതേയുള്ളൂ. ജിമ്മിൽ വ്യായാമം ചെയ്യുന്നതിനിടെയായിരുന്നു അദ്ദേഹത്തിന് കഴിഞ്ഞ തവണ നെഞ്ചുവേദന അനുഭവപ്പെട്ടത്.\nAlso Read: അരങ്ങേറ്റ ടെസ്റ്റ് കളിക്കുന്ന ഒരാൾക്ക് ഇത്രക്ക് ധൈര്യമോ? ഇന്ത്യൻ യുവതാരം അമ്പരപ്പിച്ചുവെന്ന് അശ്വിൻ!!\nഭയപ്പെടാനൊന്നുമില്ലെന്നും സാധാരണഗതിയിൽ ചെക്കപ്പിനായി ആശുപത്രിയിൽ പോയതാണെന്നും ഗാംഗുലിയോട് അടുപ്പമുള്ളവർ വ്യക്തമാക്കിയതായി എഎൻഐ റിപ്പോർട്ട് ചെയ്യുന്നു. എന്നാൽ ഗാംഗുലിക്ക് ചെറിയ തോതിൽ ദേഹ്വാസ്ഥ്യം ഉണ്ടെന്നും അവർ വ്യക്തമാക്കി.\nഓരോ മാസവും മികച്ച കളിക്കാരനെ പ്രഖ്യാപിക്കാൻ ഐസിസി; ഇന്ത്യയിൽ നിന്ന് അശ്വിനടക്കം4പേർ പട്ടികയിൽ!! ആര്‍ട്ടിക്കിള് ഷോ\nസൗരവ് ഗാംഗുലി ബിസിസിഐ sourav ganguly chest pain sourav ganguly Ganguly Heart Attack bcci\nWeb Title : bcci president sourav ganguly hospitalised in kolkata after chest pain, says reports


അഞ്ച് വയസ്സുകാരിയുടെ ജീവന് ഭീഷണിയായത് തലയിലെ പേന് !\nThiruvananthapuram, First Published 24, Aug 2019, 5:15 PM IST\nഒന്ന് അനങ്ങാനോ ആഹാരം ഇറക്കാനോ പോലും കഴിയാത്ത അവസ്ഥയായിലാണ് അഞ്ചുവയസ്സുകാരിയായ ആ പെണ്‍കുട്ടിയെ ഓഹിയോയിലെ ആശുപത്രിയില് പ്രവേശിപ്പിക്കുന്നത്.\nഒന്ന് അനങ്ങാനോ ആഹാരം ഇറക്കാനോ പോലും കഴിയാത്ത അവസ്ഥയായിലാണ് അഞ്ചുവയസ്സുകാരിയായ ആ പെണ്‍കുട്ടിയെ ഓഹിയോയിലെ ആശുപത്രിയില് പ്രവേശിപ്പിക്കുന്നത്. പെട്ടെന്നാണ് മകള്‍ക്ക് സുഖമില്ലാതെ വന്നതെന്ന് മാതാപിതാക്കള് പറയുന്നു. ശരീരം ബാലന്‍സ് ചെയ്യാന് പോലും കഴിയാത്ത സാഹചര്യത്തില് കുട്ടിക്ക് വെര്‍ട്ടിഗോ ആണെന്നാണ് ആദ്യം ഡോക്ടര്‍മാര് പോലും വിചാരിച്ചത്.\nഐസിയുവിലേക്ക് കയറ്റുന്നതിന് മുൻപ് കുട്ടിയുടെ തലയില് എന്തോ ഒന്ന് തടഞ്ഞതായി അവളുടെ അമ്മയ്ക്ക് തോന്നി. അതൊരു പേനായിരുന്നു. തുടര്‍ന്ന് കുട്ടിയുടെ കഴുത്തിന് പിന്നിലും മറ്റൊന്നിനെ കണ്ടെത്തി. അങ്ങനെയാണ് കുട്ടിക്ക് ' tick paralysis' ആണെന്ന് ഡോക്ടര്‍മാര് മനസ്സിലാക്കിയത്. ആ സമയത്ത് കാരണം കണ്ടെത്തിയതിനാല് കുട്ടിയുടെ ജീവന് തിരികെ ലഭിച്ചു.\nപെണ്‍പേനുകളുടെ തുപ്പല് ഗ്രന്ഥിയില് കാണപ്പെടുന്ന neurotoxin എന്ന വസ്തുവാണ് ഈ അവസ്ഥയ്ക്ക് കാരണമാകുന്നത്. പെണ്‍പേനുകളുടെ പല വിഭാഗങ്ങളില് ഇത് കാണപ്പെടുന്നുണ്ട്. മനുഷ്യരക്തം കുടിക്കാന് എത്തുന്ന പേനുകളുടെ ശരീരത്തില് നിന്ന് ഈ വിഷം ശരീരത്തില് എത്തും. ശരീരത്തിന്‍റെ നെര്‍വസ് സിസ്റ്റത്തെയാണ് ഇത് ആദ്യം ബാധിക്കുന്നത്. പിന്നീട് മസില് ഫങ്ഷന് വരെ തകരാറിലാക്കുന്നു. മുന്‍പ് കോളറാഡോയിലും ഇത്തരം കേസ് റിപ്പോര്‍ട്ട് ചെയ്തിട്ടുണ്ട്.\nനടക്കാന് ബുദ്ധിമുട്ട് , കാലിന്‍റെ ചലനശേഷി നഷ്ടമാകുക, പെട്ടെന്ന് മോട്ടോര് സ്കില്‍സ് നഷ്ടമാകുക, ശരീരത്തിന്‍റെ മുഴുവന് ചലനശേഷി പെട്ടെന്ന് കുറയുക എന്നിവയാണ് ആദ്യ ലക്ഷണങ്ങള്. പിന്നീട് ആഹാരം പോലും കഴിക്കാനാകാതെയും ശ്വാസമെടുക്കാന് ബുദ്ധിമുട്ട് തോന്നുകയും ചെയ്യും.\nഅഞ്ച് വയസ്സുകാരിയുടെ ജീവന് ഭീഷണിയായത് തലയിലെ പേന്


actress sreelakshmi geethanadhan interview | അച്ഛന് സ്വപ്നം കണ്ടതെല്ലാം നേടി മകള് വന്നപ്പോള് അരികില് അച്ഛനില്ല: കലാമണ്ഡലം ഗീതാനന്ദന്റെ മകള് നടി ശ്രീലക്ഷ്മി മനസ്സു തുറക്കുന്നു | Mangalam\nWednesday, June 12, 2019 Last Updated6Min 15 Sec ago English Edition\nThursday 19 Apr 2018 01.35 PM\nഅച്ഛന് സ്വപ്നം കണ്ടതെല്ലാം നേടി മകള് വന്നപ്പോള് അരികില് അച്ഛനില്ല: കലാമണ്ഡലം ഗീതാനന്ദന്റെ മകള് നടി ശ്രീലക്ഷ്മി മനസ്സു തുറക്കുന്നു\nവികടകുമാരന് എന്ന ചിത്രത്തിലൂടെ മലയാള സിനിമയിലേയ്ക്ക് നൈര്‍മ്മല്യ ഭംഗിയോടെ മറ്റൊരു നായിക കൂടി കടന്നു വരികയാണ്. അന്തരിച്ച ഓട്ടംതുള്ളല് കലാകാരന് കലാമണ്ഡലം ഗീതാനന്ദന്റെ മകള് ശ്രീലക്ഷ്മി ഗീതാനന്ദന്. 13 വര്‍ഷങ്ങള്‍ക്ക് മുന്‍പ് മയൂഖം എന്ന സിനിമയിലൂടെ അരങ്ങേറ്റം കുറിച്ച ആ കൗമാരക്കാരിക്കായി കാത്തിരിക്കുന്നത് സിനിമ തന്നെയാണെന്ന് വര്‍ഷങ്ങള്‍ക്കിപ്പുറം തെളിഞ്ഞു.\nകലയ്ക്കു വേണ്ടി ജീവിതം ഉഴിഞ്ഞുവെച്ച അച്ഛന്റെ പാതയിലാണ് കലയെ ധ്യാനിച്ച് ജീവിക്കുന്ന ഈ മകളും. കാലിക്കട്ട് യൂണിവേഴ്‌സിറ്റി മൂന്നു വര്‍ഷം കലാതിലകമായിരുന്ന ശ്രീലക്ഷ്മിക്ക് സിനിമയില് നിന്ന് നിരവധി അവസരങ്ങള് വന്നെങ്കിലും നൃത്തത്തില് സജീവമാവുകയായിരുന്നു. നീണ്ട ഇടവേളയ്ക്ക് ശേഷം അച്ഛന്റെ സ്വപ്നം പോലെ മകള് സിനിമയില് സജീവമാകുമ്പോള് ഒപ്പം അച്ഛനില്ലെന്ന ദുഖം മാത്രം.\nവിവാഹ ശേഷം ബഹറിനില് താമസമാക്കിയെങ്കിലും നൃത്തത്തെ കൈവിടാന് ശ്രീലക്ഷ്മി ഒരുക്കമല്ല. ബഹ്‌റിനില് നൃത്ത വിദ്യാലയം നടത്തുന്ന ശ്രീലക്ഷ്മി ഇനി തനിക്കൊപ്പം സിനിമയുമുണ്ടാകുമെന്ന ഉറപ്പ് നല്‍കുന്നു. അച്ഛനെക്കുറിച്ചും സിനിമയെക്കുറിച്ചും തന്റെ സ്വപ്നങ്ങളെക്കുറിച്ചും ശ്രീലക്ഷ്മി മംഗളം ഓണ്‍ലൈനിനോട് മനസ്സു തുറന്നു.\nനിരവധി അവസരങ്ങളുണ്ടായിട്ടും നീണ്ട 13 വര്‍ഷത്തെ ഇടവേള. എങ്ങനെയാണ് 'വികടകുമാരനി'ലേയ്‌ക്കെത്തിയത്?\nതീര്‍ത്തും അപ്രതീക്ഷിതമായിട്ടാണ് വികടകുമാരനിലേയ്‌ക്കെത്തിയത്. വെക്കേഷന് നാട്ടിലുണ്ടായിരുന്ന സമയത്ത് പ്രൊഡ്യൂസര് അരുണ് ചേട്ടന് (അരുണ് ഘോഷ്) ഫോണില് വിളിച്ചു. അദ്ദേഹം ഞങ്ങളുടെ കുടുംബ സുഹൃത്തുമാണ്. ഇങ്ങനെയൊരു സിനിമ ചെയ്യുന്നുണ്ടെന്നും അഭിനയിക്കാമോ എന്ന് ചോദിക്കുകയും ചെയ്തു. കഥാപാത്രത്തെക്കുറിച്ചും പറഞ്ഞു തന്നു. അങ്ങനെ ഇത് ചെയ്യാമെന്ന് തീരുമാനിക്കുകയായിരുന്നു.\n'മയൂഖ'ത്തിന് ശേഷം എന്തുകൊണ്ട് ഇത്രയും വര്‍ഷത്തെ ഇടവേള വന്നു?\nസിനിമയില് അഭിനയിക്കുന്നതിനോട് അമ്മയ്ക്ക് ഒട്ടും താല്‍പ്പര്യമില്ലായിരുന്നു. പക്ഷേ കല്ല്യാണം കഴിഞ്ഞതോടെ അതിനുള്ള അനുവാദവും, സ്വാതന്ത്ര്യവും ലഭിച്ചു. എന്റെ ഭര്‍ത്താവ് ശ്രീജിനേട്ടന് ഏറെ പിന്തുണ നല്‍കുന്നുണ്ട്. ഇതാണ് ശരിയായ സമയമെന്ന് തോന്നുന്നു.\nബോബന്-വിഷ്ണു-ധര്‍മജന്, ഈ ഹിറ്റ്-എനര്‍ജറ്റിക് കൂട്ടുകെട്ടിനൊപ്പം ജോലി ചെയ്തപ്പോഴുണ്ടായ എക്‌സ്പരീയന്‍സ്?\nഏറ്റവും മനോഹരവും രസകരവുമായ അനുഭവമായിരുന്നു അത്. ബോബന് ചേട്ടനും വിഷ്ണു ചേട്ടനുമൊക്കെ തികച്ചും വിനയമുള്ള താരജാഡയൊട്ടുമില്ലാത്ത ആളുകളാണ്. ജൂനിയര് താരമെന്നോ സീനിയര് താരമെന്നോ ഉള്ള വ്യത്യാസമൊന്നും ആരോടുമില്ലായിരുന്നു. എല്ലാവര്‍ക്കും തുല്യ ബഹുമാനവും പരിഗണനയും നല്‍കി. ഷൂട്ടിങ് കഴിഞ്ഞാലുടന് ഞങ്ങളെല്ലാം കൂടി അടുത്തുള്ള വെള്ളചാട്ടത്തിലേയ്ക്ക് പോകും, പിന്നെ രാത്രി തട്ടുകടയിലേയ്ക്ക്. ക്യാമറാമാന് അജയ് ചേട്ടനും (അജയ് ഡേവിഡ് കച്ചാപ്പള്ളി) എല്ലാത്തിനും ഞങ്ങള്‍ക്കൊപ്പം കൂടും. അജയ് ചേട്ടനും വില്ലന് വേഷം ചെയ്ത ജിനു ചേട്ടനും ഡയറക്ടര് റാഫി സാറുമൊക്കെ എന്നെ ഒരുപാട് സഹായിച്ചു. ശരിക്കും എനര്‍ജറ്റിക്കായ ഒരു ടീമായിരുന്നു അത്.\nനൃത്തലോകത്ത് നിന്ന് അഭിനയത്തിലേയ്ക്ക് മാറുമ്പോഴുള്ള വെല്ലുവിളിയെന്താണ്? അതിനെയെങ്ങനെ നേരിടുന്നു?\nകലാമണ്ഡലം ഗീതാനന്ദന് എന്ന പേരിലാണ് എന്റെ അസ്ഥിത്വവും നിലനില്‍പ്പും. ജീവിതത്തില് എന്നെ നയിച്ചതു മുഴുവന് അച്ഛനാണ്. എന്ത് ചെയ്യണം എന്ത് ചെയ്യരുതെന്ന് കൃത്യമായി പറഞ്ഞു തരുമായിരുന്നു. അമ്മ കഴിഞ്ഞ 31 വര്‍ഷമായി ഡാന്‍സ് സ്‌കൂള് നടത്തുന്നു. അമ്മ സിനിമയില് ഡാന്‍സ് കൊറിയോഗ്രാഫറുമാണ്. അച്ഛന് സിനിമയില് അടുത്ത ബന്ധങ്ങളുണ്ടായിരുന്നു. അതുകൊണ്ട് സിനിമാലോകം എനിക്ക് ബുദ്ധിമുട്ടായി തോന്നിയിട്ടില്ല. ഗീതാനന്ദന് എന്ന പേര് എന്റെ അഭിമാനമാണ്. എന്റെ കരിയര് മുഴുവന് ആ പേര് എന്റെ കൂടെയുണ്ടാവണം.\nഇനി മുന്നോട്ടുള്ള യാത്രയില് നൃത്തമാണോ സിനിമയാണോ മനസ്സില്? അടുത്ത പ്രോജക്ട്?\nഒരു പ്ലാനും ഇല്ലെന്നതാണ് സത്യം. കാരണം ശ്രീനിവാസന് സാര് പറഞ്ഞതു ദൈവത്തെ ചിരിപ്പിക്കണമെങ്കില് നമ്മളുടെ ആഗ്രഹങ്ങള് പറഞ്ഞുകൊണ്ടിരുന്നാല് മതി. അതുകൊണ്ട് വലിയ ആഗ്രഹങ്ങളൊന്നും പറയാനില്ല. പക്ഷേ നല്ലൊരു നടിയായും നര്‍ത്തകിയായും തുടരും. ഞാന് എന്റെ മേഖലയില് അറിയപ്പെടണമെന്നത് അച്ഛന്റെ ഏറ്റവും വലിയ ആഗ്രഹമാണ്.\nഅമ്മ, സഹോദരന്, അച്ഛന് എന്നിവര്‍ക്കോപ്പം ശ്രീലക്ഷ്മി\nഅച്ഛനും അമ്മയും സഹോദരനും അടങ്ങുന്നതാണ് കുടുംബം. നിങ്ങള്‍ക്കറിയാവുന്നതു പോല അച്ഛന് കലാമണ്ഡലം ഗീതാനന്ദന്. അമ്മ ശോഭ ഗീതാനന്ദന് ഡാന്‍സ് സ്‌കൂള് നടത്തുകയാണ്. സഹോദരന് ദുബായില് താമസിക്കുന്നു. ഞാന് സിനിമയില് അഭിനയിക്കണമെന്ന് അച്ഛന് ആഗ്രഹമുണ്ടായിരുന്നു. പക്ഷേ അമ്മയ്ക്ക് ഒട്ടും താല്‍പ്പര്യമില്ലായിരുന്നു. കഷ്ടപ്പെട്ട് നമ്മള് അവതരിപ്പിക്കുന്ന കലയ്ക്ക് ലഭിക്കുന്ന പിന്തുണയും അഭിനന്ദനങ്ങളും അച്ഛന് ഇഷ്ടപ്പെട്ടിരുന്നു. സമയം വരുമെന്ന് വിചാരിച്ച് കാത്തിരിക്കരുത്, നമ്മള്‍ക്ക് ലഭിക്കുന്ന സമയത്ത് ചെയ്യുന്നത് നന്നായി ചെയ്യുക, സത്യമുള്ള കലാകാരനായി ജീവിക്കുക എന്ന് അച്ഛന് എപ്പോഴും പറയുമായിരുന്നു. ഒരു കലാകാരനാവുകയെന്നത് ദൈവീകമായ അനുഗ്രഹമാണ്. അങ്ങനെയൊരു അച്ഛനെ മാത്രമാണ് ഞാന് പിന്തുടരുന്നത്. അച്ഛന്റെ വേര്‍പാട് ഏറ്റവും വലിയ നഷ്ടമാണ്. ആ ശൂന്യത ശരിക്കും അറിയുന്നുണ്ട്. ശ്രീലക്ഷ്മി പറഞ്ഞു.


അവിടെപ്പോയി അടിക്കുക എന്ന ഡോവലിന്റെ ശത്രു നിവാരണ തന്ത്രത്തില് ആകെ തകർന്ന് പാക്കിസ്ഥാന് : ഔദ്യോഗികവും അനൗദ്യോഗികവുമായി നേരിട്ട പ്രഹരങ്ങൾ അനവധി | Pakistan|Ajit Doval|imran khan|India Pakistan clash\nകാലങ്ങളോളം പാക്കിസ്ഥാന് കയറ്റുമതി ചെയ്യുന്ന ഭീകരതയുടെ ലക്ഷ്യസ്ഥാനമായിരുന്നു ഇന്ത്യ. നേരിട്ടല്ലാതെ ഭീകരരിലൂടെ ഇന്ത്യയെ അവർ നിരവധി തവണ അക്രമിച്ചിട്ടുണ്ട്. തക്ക തിരിച്ചടികൾ നൽകിയിട്ടും പാകിസ്ഥാൻ അവരുടെ ഭീകരാക്രമണ പദ്ധതി തുടർന്ന് കൊണ്ടേയിരുന്നു. എന്നാൽ 2014 മുതല് കാര്യങ്ങള് മാറിമറിഞ്ഞു. പാക്കിസ്ഥാന്റെ പെരുമാറ്റത്തിലും സംസാരത്തിലും ഈ മാറ്റം തെളിഞ്ഞു. ഏകപക്ഷീയ ആക്രമണങ്ങള് നടത്തിയിരുന്ന പാക്കിസ്ഥാന് സമീപകാലത്തായി ഇന്ത്യയ്ക്കുമേല് കുറ്റങ്ങള് ചാര്‍ത്തിത്തുടങ്ങി.\nഇന്ത്യ സൃഷ്ടിക്കുന്ന പ്രശ്‌നങ്ങളുടെ മറുപടിയെന്നോണമാണു ഭീകരരുടെ നുഴഞ്ഞുകയറ്റമെന്ന് അഭിപ്രായമുണ്ടായി. എങ്കിലും ഇന്ത്യ പാക്കിസ്ഥാനെതിരെ മുന്നോട്ടുവയ്ക്കുന്ന ശക്തമായ തെളിവുകള് പോലെ യാതൊന്നും ആരോപണത്തിനു ബലമേകാന് പാക്കിസ്ഥാന്റെ കൈവശമില്ലായിരുന്നു. പാക്കിസ്ഥാനികള് പ്രചരിപ്പിക്കുന്ന കഥ വിശ്വാസത്തിലെടുത്താല്, ഇന്ത്യ കണക്കറ്റ് അവരെ പ്രഹരിക്കുന്നുണ്ടെന്ന് ഉറപ്പിക്കാം. ഔദ്യോഗികവും അനൗദ്യോഗികവുമായുള്ള ഈ പ്രഹരം വലിയ തോതില് പാക്കിസ്ഥാനെ അസ്വസ്ഥപ്പെടുത്തുന്നുണ്ട് എന്നാണ് റിപ്പോർട്ട്.\nപുറമേയ്ക്ക് അംഗീകരിച്ചില്ലെങ്കിലും ശത്രു ഭയപ്പെടുന്ന നിലയിലേക്ക് ഇന്ത്യ മാറിയിരിക്കുന്നു. ആക്രമണ ശൈലിയില്‍നിന്ന് അവര്‍ക്കു പ്രതിരോധത്തിലേക്ക് പിന്‍വലിയേണ്ടി വന്നു. മാനസികമായ മുന്‍തൂക്കം ഇന്ത്യയ്ക്കു കിട്ടിയപ്പോള്, രാജ്യത്തിനുള്ളില് പ്രതിഷേധങ്ങളും കലാപങ്ങളും ഉള്‍പ്പെടെ അനേകം വിഷയങ്ങളിലേക്കു പാക്കിസ്ഥാന്റെ ശ്രദ്ധ മാറി. പാകിസ്ഥാന്റെ ശല്യത്തിന്റെ മൂലകാരണം എന്ന് അവർ കണക്കാക്കുന്ന ഒരാളാണ് ഇന്ത്യൻ ജെയിംസ് ബോണ്ട് അജിത് ഡോവൽ.\n2014ല് നരേന്ദ്ര മോദി പ്രധാനമന്ത്രിയായതിനു പിന്നാലെ ഡോവലിനെ എന്‍എസ്എ ആക്കി. ‘ആക്രമണം എവിടെനിന്നാണോ വരുന്നത് അവിടെപ്പോയി ആക്രമിക്കുക’ എന്ന ശത്രുനിവാരണ തന്ത്രം തന്റെ സ്ഥാനലബ്ധിയോടെ ഡോവല് നടപ്പാക്കിയെന്നാണു പാക്ക് വിദഗ്ധര് പറയുന്നതത്രെ.’ശത്രുനിവാരണ പ്രതിരോധം’ എന്ന ഡോവലിന്റെ പ്രമാണമാണു ചുട്ട മറുപടികള്‍ക്കും കനത്ത പ്രത്യാക്രമണങ്ങള്‍ക്കും ഇന്ത്യയെ പ്രാപ്തമാക്കുന്നതെന്നു പാക്കിസ്ഥാന് സുരക്ഷാ വിദഗ്ധര് വിലയിരുത്തുന്നു.\nread also: വാല്മീകിയുടെ ആശ്രമം ഇനി ടൂറിസ്‌റ്റ് കേന്ദ്രം , പദ്ധതിയുമായി യു പി സര്‍ക്കാര്\nമറ്റൊരു തരത്തില് പറഞ്ഞാല്, പാക്കിസ്ഥാന് ഇന്ത്യയ്‌ക്കെതിരെ ഉപയോഗിക്കുന്ന ഭീകരവാദത്തിന്റെ മറുപതിപ്പ് തിരിച്ച് ഇന്ത്യയും പ്രയോഗിക്കുന്നു. എന്‍എസ്എ ആയതുമുതല് പാക്കിസ്ഥാനെ വിറപ്പിക്കാന് പ്രത്യേകം ശ്രക്കുന്നു ഡോവല്. വിരമിച്ച ചില പാക്ക് പട്ടാളക്കാര് എഴുതിയ ലേഖനങ്ങളില്, പാക്കിസ്ഥാനെ തകര്‍ക്കാനും താറുമാറാക്കാനും വിഘടിപ്പിക്കാനും ശ്രമിക്കുന്ന ഒറ്റയാള് പട്ടാളമായാണു ഡോവലിനെ ചിത്രീകരിക്കുന്നത്. പാകിസ്താന് നേരെ നടന്ന സർജിക്കൽ സ്ട്രൈക്കുകൾ തന്നെ ഇതിന്റെ ഉദാഹരണമായാണ് അവർ കാണുന്നത്.\nPakistan Ajit Doval imran khan India Pakistan clash


ചിലിയില് കാട്ടുതീ കത്തിപ്പടരുന്നു; 150 വീടുകൾ കത്തിനശിച്ചു | 150 houses destroyed by fast-moving woodland fires in the Chile\nചിലിയില് കാട്ടുതീ കത്തിപ്പടരുന്നു; 150 വീടുകൾ കത്തിനശിച്ചു\nChile, First Published 26, Dec 2019, 10:40 AM\nചിലിയിലെ വിനോദസഞ്ചാരകേന്ദ്രവും തുറമുഖ നഗരവുമാണ് കാട്ടു തീ പടര്‍ന്ന് പിടിച്ച വാല്‍പരൈസോ. ജനവാസമേഖലയിൽ അപ്രതീക്ഷിതമായുണ്ടായ തീപ്പിടുത്തതിൽ 150ല് അധികം വീടുകളാണ് കത്തിനശിച്ചതെന്ന് റിപ്പോര്‍ട്ടുകള് പറയുന്നു.\nവാല്‍പരൈസോ: ചിലിയിലെ വാല്‍പരൈസോയിലുണ്ടായ കാട്ടുതീയിൽ 150 വീടുകൾ കത്തിനശിച്ചു. 445 ഏക്കറോളം പുൽമേട് അഗ്‌നിക്കിരയായി. ചിലിയിലെ വിനോദ സഞ്ചാരകേന്ദ്രമാണ് വാല്‍പൈരസോ. പ്രദേശത്ത് കാട്ടു തീ പിടിക്കുന്നതനാല് ആയിരത്തിലേറെ പേരെ വീടുകളില് നിന്നും ഒഴിപ്പിച്ചിട്ടുണ്ട്.\nചിലിയിലെ വിനോദസഞ്ചാരകേന്ദ്രവും തുറമുഖ നഗരവുമാണ് കാട്ടു തീ പടര്‍ന്ന് പിടിച്ച വാല്‍പരൈസോ. ജനവാസമേഖലയിൽ അപ്രതീക്ഷിതമായുണ്ടായ തീപ്പിടുത്തതിൽ 150ല് അധികം വീടുകളാണ് കത്തിനശിച്ചതെന്ന് റിപ്പോര്‍ട്ടുകള് പറയുന്നു. അഗ്‌നിശമനസേനയുടെ നേതൃത്വത്തിൽ രക്ഷാപ്രവർത്തനം പുരോഗമിക്കുന്നുണ്ടെങ്കിലും വേഗത്തിൽ തീപ്പടരുന്നത് പ്രതിസന്ധി സൃഷ്ടിക്കുന്നുണ്ട്.\nആയിരത്തിലേറെ പേരെ പ്രദേശത്ത് നിന്ന് ഒഴിപ്പിച്ചുകഴിഞ്ഞു. 90,000 ഉപഭോക്താക്കൾക്ക് വൈദ്യുതി തടസ്സം നേരിട്ടു. വ്യോമമാർഗവും അല്ലാതെയും രക്ഷാപ്രവർത്തനം പുരോഗമിക്കുകയാണെന്നും ആളപായം ഉണ്ടായിട്ടില്ലെന്നും വാൽപരെയ്‌സോ മേയർ ജോർജ് ഷാർപ്പ് പറഞ്ഞു.\nഉയർന്ന താപനിലയും ശക്തമായ കാറ്റും പ്രതികൂലമായി ബാധിക്കുന്നുണ്ട്. തെക്കേ അമേരിക്കയിലെ പ്രധാന വിനോദസഞ്ചാര കേന്ദ്രമായ വാൽപരെയ്‌സോയിലെ കാട്ടുതീ വിനോദസഞ്ചാരമേഖലയെ കാര്യമായി ബാധിക്കുമെന്നാണ് വാര്‍ത്തകള്.\nLast Updated 26, Dec 2019, 10:40 AM\nwoodland fires in the Chilean city\nfires in the Chile\nചിലിയില് തീ പിടുത്തം


അസഹിഷ്ണുതയുടെ തമിഴകം; വാ തുറക്കാതെ ജനങ്ങളും – Azhimukham\nഇന്ത്യ > അസഹിഷ്ണുതയുടെ തമിഴകം; വാ തുറക്കാതെ ജനങ്ങളും\nഅസഹിഷ്ണുതയുടെ തമിഴകം; വാ തുറക്കാതെ ജനങ്ങളും\nNov 02 2015 09:13 AM\nതമിഴ്‌നാടിനു മുകളില് അസഹിഷ്ണുതയുടെ കാര്‍മേഘങ്ങള് കുമിഞ്ഞുകൂടുകയാണ്. പൂര്‍വാധികം ശക്തമായി അവ മുന്നേറുന്നതു കാണുമ്പോള് സാധാരണക്കാരന്റെ ഉള്ളില് ഭയം കാട്ടുതീപോലെ പടരുന്നു. ദാദ്രി ഉള്‍പ്പെടെയുള്ള ഉത്തരേന്ത്യന് ഗ്രാമങ്ങളില് ഉരുവം കൊണ്ടതിനേക്കാള് ഭീകരമാണ് തമിഴകത്തിന്റെ ഹൃദയഭൂമികളില് വീശിയടിക്കുന്ന ശൈത്യം. ഏറ്റവും ഒടുവിലത്തേതാണ് തിരുച്ചിറപ്പള്ളിയിലെ വീട്ടില് നിന്ന് കോവന് എന്ന നാടന്‍പാട്ടുകാരനെ രാജ്യദ്രോഹകുറ്റം ചുമത്തി അറസ്റ്റ് ചെയ്തു ജയിലില് അടച്ച സംഭവം. സര്‍ക്കാരിന്റെ മദ്യക്കച്ചവടത്തിനെതിരെ തെരുവുനീളെ പാടിനടക്കുന്നെന്നും അവയുടെ വീഡിയോ ദൃശ്യങ്ങള് സാമൂഹ്യ മാധ്യമങ്ങളില് അപ്‌ലോഡ് ചെയ്‌തെന്നുമാണ് കോവനെതിരെയുള്ള കുറ്റം. പാട്ടിലെ വരികളും ദൃശ്യങ്ങളും രാജ്യദ്രോഹച്ചുവയുള്ളതാണെന്നും ജയലളിതാ സര്‍ക്കാരിനെതിരെ ജനവികാരം സൃഷ്ടിക്കാന് പര്യാപ്തമാണെന്നുമാണ് പൊലീസിന്റെ കണ്ടെത്തല്. അതുകൊണ്ടാണ് ചെന്നൈയില് നിന്നെത്തിയ സൈബര് പൊലീസ് കഴിഞ്ഞ വെള്ളിയാഴ്ച പുലര്‍ച്ച രണ്ടര മണിക്ക് തിരുച്ചിറപ്പള്ളിയിലെ മരുതാണ്ടിക്കുറിച്ചിയിലെ വീട്ടില് നിന്ന് കോവനെ അറസ്റ്റുചെയ്തു ചെന്നൈയിലെ പുഴല് ജയിലില് അടച്ചതും.\nകഴിഞ്ഞ മുപ്പതുവര്‍ഷമായി സമൂഹത്തിലെ അനീതിക്കെതിരെ പാട്ടുപാടിയും തെരുവു നാടകം കളിച്ചും നിരന്തരം പോരാടുന്ന വ്യക്തിയാണ് അന്‍പത്തഞ്ചുകാരനായ എസ് ശിവദാസന് എന്ന കോവന്. മദ്യനിരോധനം നടപ്പിലാക്കണമെന്ന് വാദിക്കുന്ന മക്കള് അധികാരം എന്ന സംഘടനയുടെ സജീവപ്രവര്‍ത്തകനുമാണ്. ജയലളിതയെ മാത്രമല്ല ഡിഎംകെ പ്രസിഡന്റ് മുത്തുവേല് കരുണാനിധിയേയും ഈ നാടന്‍പാട്ടുകാരന് വെറുതേ വിടുന്നില്ല. ഫെയ്‌സ് ബുക്കിലും വാട്‌സാപ്പിലുമൊക്കെ വീഡിയോ വൈറലായിത്തീര്‍ന്നതോടെയാണ് പൊലീസ് രംഗത്തെത്തിയത്. അവയില് ഏതാനും പാട്ടുകള് ജയലളിത സര്‍ക്കാരിനെ ആകെ പൊറുതിമുട്ടിച്ചു. ‘മൂട് ടാസ്മാക് മൂട്,’ ‘ഊരുക്ക് ഒരു സാരായം’ തുടങ്ങിയ പാട്ടുകളിലെ ദൃശ്യങ്ങള് ജയലളിതയെ പരസ്യമായി അവഹേളിക്കുന്നതാണെന്നും ഭരണകൂടത്തിനു എതിരാണെന്നും പൊലീസ് വ്യക്തമാക്കുന്നു. മുഖ്യമന്ത്രി ജയയുടെ വേഷമണിഞ്ഞ ഒരു സ്ത്രീ ഒരു സാധാരണക്കാരന്റെ ഗ്ലാസ്സില് മദ്യം ഒഴിച്ചുകൊടുക്കുന്നു. മുഖ്യമന്ത്രിയുടേയും അവരുടെ ഉറ്റതോഴി ശശികലയുടേയും മന്ത്രിമാരുടേയും ചില കാരിക്കേച്ചറുകളും ഇടയ്ക്കിടെ വീഡിയോയില് കാണിക്കുന്നു. മദ്യത്തില് ജനം മുങ്ങി മരിക്കുമ്പോള് മുഖ്യമന്ത്രി പൊയസ് ഗാര്‍ഡനില് സന്തോഷിക്കുകയാണെന്ന് കോവന്റെ വീഡിയോയില് പറയുന്നു.\nകോവനെതിരെ രാജ്യദ്രോഹകുറ്റം ചുമത്തി അകത്താക്കിയതോടെ തമിഴ്‌നാട്ടിലെ മനുഷ്യാവകാശ സംഘടകള് രംഗത്തെത്തി. അഭിപ്രായസ്വാതന്ത്ര്യത്തെ മാനിക്കാത്ത പോക്കാണ് ഇപ്പോള് നടക്കുന്നതെന്നും സര്‍ക്കാര് മദ്യഷാപ്പ് (ടാസ്മാക്) അടയ്ക്കണമെന്നാവശ്യപ്പെടുന്ന കലാകാരനെ അറസ്റ്റ് ചെയ്തു ജയിലിലാക്കുന്ന നടപടി ജനാധിപത്യധ്വംസനമാണെന്നും സംഘടനകള് ആരോപിക്കുന്നു. ഡിഎംകെ നേതാവ് എം കരുണാനിധി, കോണ്‍ഗ്രസ് നേതാവ് ഇ വി കെ ഇളങ്കോവന്, പിഎംകെ നേതാവ് ഡോ. രാമദാസ്, എം ഡി എം കെ നേതാവ് വൈകോ തുടങ്ങിയവര് കോവന്റെ അറസ്റ്റിനെ വിമര്‍ശിച്ചു. പ്രതിഷേധം നടത്താന് അവര് ഒറ്റക്കെട്ടായി തീരുമാനിച്ചിരിക്കുകയാണ്. കോവനെ ഉടന് മോചിപ്പിക്കണമെന്ന് മനുഷ്യാവകാശ സംഘടന ആംനസ്റ്റി ഇന്റര്‍നാഷണല് ഇന്ത്യയും ആവശ്യപ്പെട്ടിരിക്കുകയാണ്. ഏതായാലും കോവന്റെ അറസ്റ്റോടെ തമിഴ് സൈറ്റുകളില് ‘മൂട് ടാസ്മാക് മൂട്,’ ‘ഊരുക്ക് ഒരു സാരായം’ തുടങ്ങിയ പാട്ടുകള് പോപ്പുലറായി.\nതനിക്കെതിരെ ശബ്ദിക്കുന്നവരെ സമൂഹത്തില് നിന്ന് പിഴുതെറിയുക എന്ന സിദ്ധാന്തമാണ് ഏതാനും വര്‍ഷങ്ങളായി വിപ്ലവനായിക ജയലളിത ആവിഷ്‌ക്കരിച്ചുകൊണ്ടിരിക്കുന്നത്. അവരുടെ അസഹിഷ്ണുതയുടെ രുചി അറിഞ്ഞവരാണ് തമിഴകത്തെ രാഷ്ട്രീയക്കാരും മാധ്യമപ്രവര്‍ത്തകരും സാമൂഹ്യ പ്രവര്‍ത്തകരുമൊക്കെ. ഇവിടെ അഭിപ്രായസ്വാതന്ത്ര്യം ഇന്നും എന്നും കീറാമുട്ടിയാണ്. മദ്യത്തിനെ എതിര്‍ക്കുന്നവരും അനുകൂലിക്കുന്നവരും ഉണ്ടാകാം. അതേപോലെ എന്തു കഴിക്കണമെന്നും എന്തു കഴിക്കേണ്ടതില്ലെന്നും തീരുമാനിക്കാനുള്ള അവകാശവും വ്യക്തിസ്വാതന്ത്ര്യത്തില് അധിഷ്ഠിതമാണ്. ഭരണാധികാരികള്‍ക്കോ രാഷ്ട്രീയപ്പാര്‍ട്ടികള്‍ക്കോ വ്യക്തിയുടെ ഭക്ഷണരീതിയിലോ അഭിപ്രായസ്വാതന്ത്ര്യത്തിലോ കൈകടത്തേണ്ട കാര്യമില്ല. അത്തരം ഇടപെടലുകള് നമ്മുടെ ജനാധിപത്യ നിലപാടുകള്‍ക്ക് എന്നും എതിരായിരുന്നിട്ടേയുള്ളു.\n1991- 96 കാലഘട്ടത്തില് ജയലളിത മുഖ്യമന്ത്രിയായിരിക്കുമ്പോള് നൂറു കണക്കിനു മാനനഷ്ടക്കേസുകളാണ് രാഷ്ട്രീയക്കാര്‍ക്കും മാധ്യമപ്രവര്‍ത്തകര്‍ക്കും എതിരെ ഫയല് ചെയ്തത്. 2001- 06 കാലഘട്ടത്തില് ജയാമ്മ രണ്ടാം തവണ മുഖ്യമന്ത്രിയായപ്പോള് കേന്ദ്രമന്ത്രി മുരളീ മനോഹര് ജോഷിക്കെതിരെ പോലും മാനനഷ്ടക്കേസ് ഫയല് ചെയ്തിരുന്നു. അക്കാലത്ത് 120-ല്‍പ്പരം കേസുകളാണ് മാധ്യമങ്ങള്‍ക്കെതിരെ സര്‍ക്കാര് ഫയല് ചെയ്തത്. 2006-11 കാലത്ത് നാല്‍പ്പതോളം മാനനഷ്ടക്കേസുകള് മാധ്യമങ്ങള്‍ക്കെതിരെ ഫയല് ചെയ്തിരുന്നു. 2011ല് മൂന്നാം തവണ മുഖ്യമന്ത്രിയായി വന്നപ്പോഴും ജയലളിത മാധ്യമങ്ങളെ വെറുതേ വിട്ടില്ല. ഫയല് ചെയ്ത മാനനഷ്ടക്കേസുകള്‍ക്കൊന്നും കുറവു വന്നില്ലന്നു മാത്രമല്ല എണ്ണം വര്‍ദ്ധിക്കുകയും ചെയ്തു. ഈ കാലഘട്ടത്തില് മാധ്യമങ്ങള്, രാഷ്ട്രീയക്കാര്, വാര്‍ത്താ അവതാരകര് തുടങ്ങിയവര്‍ക്കെതിരെ എണ്‍പതോളം മാനനഷ്ടക്കേസുകളാണ് ഫയല് ചെയ്തത്. ജില്ലാ കോടതികളില് ഇത്രത്തോളം കേസുകള് ഫയല് ചെയ്യുമ്പോള് ഉണ്ടാകുന്ന പ്രയാസങ്ങളും ബുദ്ധിമുട്ടുകളും പലതാണ്. ഇത്തരം കേസുകള് തയ്യാറാക്കാന് ഒരു പബ്ലിക് പ്രോസിക്യൂട്ടറെ സര്‍ക്കാന് നിയമിക്കുകയും ചെയ്തു.\nകോവനു മുമ്പ് ജയലളിത സര്‍ക്കാര് ഫയല് ചെയ്ത ചില കേസുകള് ചുവടെ ചേര്‍ക്കുന്നു.\n2015 മേയ്: തൃച്ചിയില് സര്‍ക്കാരിനെതിരെ വിദ്വേഷകരമായി പ്രസംഗിച്ചതിന്റെ പേരില് നാം തമിഴര് ഇയക്കം നേതാവും സിനിമാ സംവിധായകുമായ സീമാനെ അറസ്റ്റ് ചെയ്യുന്നു. ഇത്തരത്തിലുള്ള മറ്റൊരു കേസില് 2007 ല് രാമനാഥപുരത്ത് സംവിധായകന് അമീര് അറസ്റ്റിലാകുന്നു.\n2013 ജൂണ്: മനുഷ്യര്‍ക്കിടയില് വിദ്വേഷം ജനിപ്പിക്കുന്നതാണ് മീണ്ടെഴും പാണ്ഡിയര് വരലാറ് എന്ന പുസ്തകമെന്ന് ആരോപിച്ച് അതെഴുതിയ കെ സെന്‍ന്തില്‍കുമാറിനെതിരെ സാത്തൂര് ടൗണ് പൊലീസ് കേസ്സെടുക്കുന്നു. പുസ്തകം നിരോധിക്കുകയും സെന്തിലിന്റെ ഭാര്യാപിതാവിനെ ഇതേപോലുള്ള മറ്റൊരു കേസില് അറസ്റ്റ് ചെയ്യുകയും ചെയ്യുന്നു.\n2013 ജൂണ്: പൊതുപ്രവര്‍ത്തകനായ മാനുവല് അമല്‍രാജിനെ രാജ്യദ്രോഹകുറ്റം ചുമത്തി അറസ്റ്റ് ചെയ്യുന്നു. സത്യമംഗലം വനമേഖല ടൈഗര് റിസര്‍വ് ആക്കാനുള്ള സര്‍ക്കാര് നീക്കത്തെ എതിര്‍ത്തതായിരുന്നു മാനുവല് അമല്‍രജ് ചെയ്ത ‘രാജ്യദ്രോഹകുറ്റം.’\n2012 സെപ്തംബര്: കൂടംകുളം ആണവ പ്ലാന്റിനെതിരെ സമരം ചെയ്ത എസ് പി ഉദയകുമാര് ഉള്‍പ്പെടെയുള്ള നിരവധി ന്യൂക്ലിയര് വിരുദ്ധ പ്രസ്ഥാനക്കാര്‍ക്കെതിരെ തിരുനെല്‍വേലി പൊലീസ് 124 എ സെക്ഷന് ഉള്‍പ്പെടുത്തി കേസ് എടുത്തു.\n2012 മാര്‍ച്ച്: തമിഴക ഇലൈഞ്ജര് എഴുച്ചി പസരൈയുടെ യുവ നേതാവ് സതീഷ് കുമാറിനെ രാജ്യദ്രോഹകുറ്റം ചുമത്തി അറസ്റ്റ് ചെയ്യുന്നു. മാവോയിസ്റ്റ് അണികള്‍ക്ക് 2002ല് ഉത്തംകരൈയില് പരിശീലനം കൊടുത്തു എന്നാണ് അയാള്‍ക്ക് നേരേയുള്ള കുറ്റാരോപണം.\n2012 മാര്‍ച്ച്: ന്യൂക്ലിയര് വിരുദ്ധ പ്രസ്ഥാനത്തിലെ പതിനൊന്നു പേരെ രാജ്യദ്രോഹക്കുറ്റം ചുമത്തി അകത്താക്കുന്നു. ഇതില് ശിവസുബ്രഹ്രമണ്യനും കെ രാജലിംഗവും ഉള്‍പ്പെട്ടിരുന്നു.\n2009 മാര്‍ച്ച്: ദേശീയ സുരക്ഷാ നിയമത്തിന്റെ പേരില് പെരിയാര് ദ്രാവിഡര് കഴകം നേതാവ് കൊളത്തൂര് മണിയെ ഒരു പൊതുവേദിയില് വച്ച് അറസ്റ്റ് ചെയ്യുന്നു. മുന് പ്രധാനമന്ത്രി രാജീവ് ഗാന്ധിയുടെ വധത്തെ ന്യായീകരിച്ചു എന്നതാണ് രാജ്യദ്രോഹകുറ്റത്തിനു ആധാരം.\n2008 ഒക്‌ടോബര്: എല്‍ടിടിക്ക് അനുകൂലമായി പ്രസംഗിച്ചു എന്നതിന്റെ പേരില് എംഡിഎംകെ നേതാവ് വൈക്കോയെ അറസ്റ്റ് ചെയ്യുന്നു. കുറ്റം രാജ്യദ്രോഹം. യോഗത്തില് സംബന്ധിച്ച മറ്റൊരു നേതാവ് എം കണ്ണപ്പനെയും രാജ്യദ്രോഹകുറ്റത്തിന് അറസ്റ്റ് ചെയ്യുന്നു.\n2002 ഏപ്രില്: എല്‍ടിടിഇയെ മഹത്വവല്‍ക്കരിച്ച പുസ്തകം സൂക്ഷിച്ചു എന്നതിന്റെ പേരില് ഒരു ക്ലിയറിംഗ് ഏജന്റ് ജെ ഷാഹുല് ഹമീദിനെ അറസ്റ്റ് ചെയ്യുന്നു.\n2002 ഏപ്രില്: തമിഴര് വിടുതലൈ ഇയക്കത്തിന്റെ അരിയാലൂര് ഓഫീസ് റെയിഡ് ചെയ്തു നാല് പ്രവര്‍ത്തകരെ അറസ്റ്റ് ചെയ്യുന്നു.\nതമിഴകത്തെ ജനങ്ങളുടെ മനസ്സും നിര്‍വീര്യമാണ്. സര്‍ക്കാരിന്റെ മനുഷ്യത്വരഹിതമായ പ്രവര്‍ത്തനങ്ങളെ വിമര്‍ശിക്കാന് പൊതുജനങ്ങള്‍ക്കാവുന്നില്ല എന്നതാണ് ഖേദകരം. എഴുത്തുകാര് കൊല്ലപ്പെടുന്നതിനെതിരെയും മതസംഘടനകളുടെ അസഹ്യമായ അസഹിഷ്ണുതക്കെതിരെയും ഇന്ത്യയിലെ ഒട്ടുമിക്ക സംസ്ഥാനങ്ങളിലേയും എഴുത്തുകാര് അവാര്‍ഡുകള് മടക്കിക്കൊടുത്തു പ്രതിഷേധിച്ചിട്ടും തമിഴകത്തു നിന്നു അത്തരത്തിലൊരു നീക്കം ഉണ്ടായില്ല എന്ന് അടുത്തിടെ ഒരു മാധ്യമ പ്രവര്‍ത്തകന് ചൂണ്ടിക്കാണിക്കുകയുണ്ടായി. ഇവിടെത്തെ സാഹിത്യ- സാംസ്‌ക്കാരിക പ്രവര്‍ത്തകരുടെ അഭിപ്രായരഹിതഷണ്ഡത്വമാണ് ഇതില് നിന്നു വ്യക്തമാകുന്നത്.\nഎന്തായാലും അസഹിഷ്ണുതയുടെ വിത്തുകള് തമിഴ്‌നാടിന്റെ വളക്കൂറുള്ള മണ്ണില് സര്‍ക്കാരും ജാതി-മതഭ്രാന്തന്മാരും ചേര്‍ന്ന് വിതക്കുകയാണ്. വിളവെടുപ്പിനു സമയമാകുമ്പോള് ഉണ്ടാകുന്ന ദുരന്തങ്ങളില് നിന്ന് തമിഴകത്തെ രക്ഷിക്കാന് മുഖ്യമന്ത്രി ജയലളിതക്കോ അവരുടെ സര്‍ക്കാരിനോ വിഭാഗീയതയുടെ അപ്പോസ്തലന്മാര്‍ക്കോ കഴിയില്ല എന്നതാണ് സത്യം.


പുറത്തിരിക്കേണ്ടവനല്ല; രഞ്ജിയില് സഞ്ജുവിന് കലക്കന് സെഞ്ചുറി-Sanju Samson Century in Ranji Cricket against Bangal | Indian Express Malayalam\nsanju samson century in ranji cricket against bangal\nഏഴ് വിക്കറ്റിന് 237 റണ്‍സാണ് കേരളം ഇതുവരെ നേടിയിരിക്കുന്നത്\nDecember 17, 2019 6:44:19 pm\nതിരുവനന്തപുരം: വെസ്റ്റ് ഇന്‍ഡീസിനെതിരായ ടി20 പരമ്പരയില് ഇന്ത്യന് ടീമില് ഇടം ലഭിച്ചിട്ടും ഒരു മത്സരത്തില് പോലും കളിക്കാന് സാധിക്കാത്ത താരമാണ് സഞ്ജു സാംസണ്. ടി20 പരമ്പരയില് ലഭിക്കാതെ പോയ പരിഗണനയ്ക്ക് രഞ്ജി ട്രോഫി ക്രിക്കറ്റിലൂടെ മറുപടി നല്‍കുകയാണ് കേരളതാരം സഞ്ജു. ബംഗാളിനെതിരായ രഞ്ജി മത്സരത്തില് സെഞ്ചുറി നേടിയാണ് സഞ്ജു താരമായത്. ടീമിനു പുറത്തിരിക്കേണ്ട താരമല്ല താനെന്ന് ബംഗാളിനെതിരായ ഇന്നിങ്‌സിലൂടെ ഓര്‍മിപ്പിക്കുകയായിരുന്നു സഞ്ജു.\nതിരുവനന്തപുരത്ത് നടക്കുന്ന രഞ്ജി മത്സരത്തില് ബംഗാളിനെതിരെ സഞ്ജു നേടിയത് 116 റണ്‍സാണ്. 182 പന്തുകളില് നിന്ന് 16 ഫോറും ഒരു സിക്‌സറും അടങ്ങിയതാണ് ഇന്നിങ്‌സ്. സഞ്ജു നേടുന്ന പത്താം ഫസ്റ്റ് ക്ലാസ് സെഞ്ചുറിയാണിത്. 15 റണ്‍സിനിടെ രണ്ട് വിക്കറ്റ് നഷ്ടമായ കേരളത്തെ ഒരറ്റത്തുനിന്ന് സഞ്ജു കരകയറ്റി. റോബിന് ഉത്തപ്പ കേരളത്തിനുവേണ്ടി 50 റണ്‍സ് നേടി.\nടോസ് ലഭിച്ച കേരളം ബാറ്റിങ് തിരഞ്ഞെടുക്കുകയായിരുന്നു. ഏഴ് വിക്കറ്റിന് 237 റണ്‍സാണ് കേരളം ഇതുവരെ നേടിയിരിക്കുന്നത്. സഞ്ജു സാംസണ്, റോബിന് ഉത്തപ്പ എന്നിവരല്ലാതെ മറ്റ് താരങ്ങളൊന്നും കേരളത്തിനായി മികച്ച പ്രകടനം കാഴ്ചവച്ചില്ല.\nRead Also: എനിക്കു വയ്യ, ഈ മലയാളികളുടെ ഒരു കാര്യം; വൈറലായി എലിക്കുട്ടിയുടെ വീഡിയോ\nവെസ്റ്റ് ഇന്‍ഡീസിനെതിരായ ടി20 മത്സരത്തില് സഞ്ജുവിനെ കളത്തിലിറക്കാത്തതിനെ തുടര്‍ന്ന് ഇന്ത്യന് ടീമിന് നിരവധി വിമര്‍ശനങ്ങള് നേരിടേണ്ടി വന്നിരുന്നു. വിക്കറ്റ് കീപ്പര് ബാറ്റ്‌സ്മാന് എന്ന നിലയില് സഞ്ജുവിനെ ഒരു കളിയില് പോലും ഇന്ത്യന് സെലക്ടേഴ്‌സ് പരിഗണിച്ചില്ല. മലയാളികള് അടക്കമുള്ള സഞ്ജു ആരാധകര് ഇതിനെതിരെ രംഗത്തുവന്നിരുന്നു.\nWeb Title: Sanju samson century in ranji cricket against bangal


ശശിയുടെ നായ പ്രവചിച്ചു ലോകകപ്പ് ഇന്ത്യക ്ക് ....... - Eface.in\nശശിയുടെ നായ പ്രവചിച്ചു ലോകകപ്പ് ഇന്ത്യക ്ക് …….\nശശിയുടെ നായ പ്രവചിച്ചു ലോകകപ്പ് ഇന്ത്യക്ക് ……. ശശിയുടെ നായ പ്രവചിച്ചു ലോകകപ്പ് ഇന്ത്യക്ക് ……..\nശശിയുടെ തെരുവിനത്തില് പെട്ട കഞ്ഞി എന്നാ കറുത്ത നിറത്തിലുള്ള പട്ടിയാണ് ശാസ്ത്രിയമായ ഈ പ്രവചനം നടത്തിയത്.കഞ്ഞിക്കു ഒരു പാത്രത്തില് ഉണക്ക മീനും അടുത്ത പാത്രത്തില് പച്ച മീനും വച്ചു. പച്ച മീന് വച്ച പാത്രത്തിനു മുകളില് വിജയന്‍റെ പടവും ഉണക്ക മീന് വെച്ച പാത്രത്തിനു മുകളില് ഡേവിഡ് വില്ലയുടെ പടവും ആണ് വച്ചത്. പച്ച മീന് വച്ച പാത്രത്തിനു മുകളില് ചാടി വീണ കഞ്ഞി മുള്ള് പോലും ബാക്കി വെക്കാതെ എല്ലാം അകത്താക്കി.അതോടെ ഈ വര്‍ഷത്തെ ലോകകപ്പ് ഇന്ത്യ ക്ക് ഉറപ്പായി…. അത് കഴിഞ്ഞാണ് ഉണക്ക മീന് കഞ്ഞി തിന്നത്. അങ്ങനെ Spain രണ്ടാം സ്ഥാനം ഉറപ്പിച്ചു. ഇല്ലയിരുനെങ്ങില് ഈ ലോകകപ്പില് രണ്ടാം സ്ഥാനം ഇല്ലാതെ പോയേനെ…. രണ്ടു ദിവസം പച്ചവെള്ളം പോലും കൊടുക്കാത്തത് കൊണ്ടാണു പ്രവചനം ഇത്ര പെട്ടന്ന് കഞ്ഞിക്കു നടത്താന് കഴിഞ്ഞതെന്ന് ശശി ചാനല്‍കാരോട് പറഞ്ഞു.കഞ്ഞി ഇതിനു മുന്‍പും പലതും പ്രവചിചിടുണ്ടാത്രേ… .അടുത്ത വീടിലെ ചാവാലി പട്ടിക്കു2പട്ടി കുട്ടികള് ഉണ്ടാകും എന്ന് പ്രവചിച്ചതനത്രേ കഞ്ഞിക്കു ഇത്രേ പ്രശസ്തി ഉണ്ടാക്കിയത്. അതും ഇത് പോലെ തികച്ചും ശാസ്ത്രിയമായ രീതിയില് തന്നെ ആയിരുന്നു. അതിനു ശേഷമാണത്രേ കഞ്ഞിയുടെ പ്രവചനം റിപ്പോര്‍ട്ട് ചെയാന് ചാനല്‍കാര് മത്സരിക്കാന് തുടങ്ങിയത്.\nതെരുവില് നിന്ന് വന്നത് കൊണ്ടാണു കഞ്ഞിക്കു ഇത്രേ correct ആയി പ്രവചിക്കാന് കഴിയുന്നതെന്ന് ശശി പത്രകരോട് പറഞ്ഞു…. °ღ•ÁℛÁŦÁŤℋ ●•٠·˙\nPosted by: admin // Uncategorized // July 13, 2010\tPost navigation\n← BE CAREFUL WITH LAPTOP\nThat wasawomen – Most funny car accidents in the world →\n3 thoughts on “ശശിയുടെ നായ പ്രവചിച്ചു ലോകകപ്പ് ഇന്ത്യക ്ക് …….”\tVineesh July 13, 2010 at 11:13 am\tശശിയുടെ നായ പ്രവചിച്ചു ലോകകപ്പ് ഇന്ത്യക ്ക് ……. http://goo.gl/fb/ojJAj\nReply\tVineesh July 13, 2010 at 4:13 pm\tശശിയുടെ നായ പ്രവചിച്ചു ലോകകപ്പ് ഇന്ത്യക ്ക് ……. http://goo.gl/fb/ojJAj\nReply\tFindaback door July 13, 2010 at 4:13 pm\tശശിയുടെ നായ പ്രവചിച്ചു ലോകകപ്പ് ഇന്ത്യക ്ക് ……. http://goo.gl/fb/ojJAj


ആക്ഷന് പ്രേമികള്‍ക്ക് ദു:ഖവാര്‍ത്തയുമായാണ് ചൈനീസ് അഭിനേതാവായ ജാക്കി ചാന് ഇത്തവണ എത്തിയിരിക്കുന്നത്. താന് ആക്ഷന് ചിത്രങ്ങളില് അഭിനയിക്കുന്നത് മതിയാക്കുകയാണെന്ന് ജാക്കി പ്രഖ്യാപിച്ചു കഴിഞ്ഞു.\nഇനി ആക്ഷന് ചിത്രങ്ങളില് അഭിനയിക്കാന് വയ്യെന്നും താന് ശരീരം കൊണ്ട് ക്ഷീണിതനായെന്നും ജാക്കിചാന് പറഞ്ഞു. കാന് ചലച്ചിത്രമേളയില് വെച്ചാണ് അദ്ദേഹം ഈ പ്രഖ്യാപനം നടത്തിയത്.\n58 വയസ്സായി..ഇനി വയ്യ. ആക്ഷന് സിനിമകളില് അഭിനയിക്കാനുള്ള ആരോഗ്യം എനിയ്ക്കില്ല. ഞാന് ഇനിയും അഭിനയിക്കും പക്ഷേ ആക്ഷന് സിനിമകളില് ആയിരിക്കില്ലെന്ന് മാത്രം. ജാക്കി വ്യക്തമാക്കി. തന്റെ നൂറാമത്തെ ചിത്രമായ ചൈനീസ് സോഡിയാകിന്റെ ചിത്രീകരണത്തിലാണ് ജാക്കി. ചിത്രം ഡിസംബറില് റിലീസ് ആകും.\nആക്ഷനെ കുറിച്ച് എന്താണ് പറയാനുള്ളതെന്ന് ചോദിച്ചപ്പോള് ജാക്കിച്ചാന്റെ മറുപടി ഇതായിരുന്നു .’ ലോകം ഇന്ന് വയലന്‍സിന് പിറകെയാണ്. അതുകൊണ്ട് തന്നെ ഞാന് അതിനെ വെറുക്കുന്നു ഇനി ആക്ഷനും വയലന്‍സുമായി ഞാന് ഉണ്ടാവില്ല’.ജാക്കി വ്യക്തമാക്കി.


സുരേഷ് ഗോപി തൃശ്ശൂരിലെ ബിജെപി സ്ഥാനാര്‍ഥിയായേക്കും – Truevision News\nസുരേഷ് ഗോപി തൃശ്ശൂരിലെ ബിജെപി സ്ഥാനാര്‍ഥിയായേക്കും\nതൃശ്ശൂര്: നടനും രാജ്യസഭാ എംപിയുമായി സുരേഷ് ഗോപിയെ തൃശ്ശൂരില് മത്സരിപ്പിക്കാന് ബിജെപിയില് ധാരണ. ഇതു സംബന്ധിച്ച ചര്‍ച്ചകള്‍ക്കായി സുരേഷ് ഗോപിയെ ദേശീയനേതൃത്വം ദില്ലിക്ക് വിളിപ്പിച്ചിട്ടുണ്ട്. ഇന്ന് വൈകുന്നേരത്തോടെയോ നാളെയോ സുരേഷ് ഗോപിയെ സ്ഥാനാര്‍ത്ഥിയായി പ്രഖ്യാപിച്ചു കൊണ്ടുള്ള അറിയിപ്പ് ദില്ലിയില് നിന്നും വരുമെന്നാണ് സംസ്ഥാന നേതൃത്വം നല്‍കുന്ന സൂചന.ഇപ്പോള് ഗുരുവായൂരിലുള്ള സുരേഷ് ഗോപി കേന്ദ്ര നേതൃത്വവുമായുള്ള ചര്‍ച്ചകള്‍ക്കായി ഉച്ചയോടെ ദില്ലിക്ക് പുറപ്പെടും.\nഎന്‍ഡിഎ സഖ്യകക്ഷിയായ ബിഡിജെഎസിനാണ് നേരത്തെ തൃശ്ശൂര് സീറ്റ് ലഭിച്ചിരുന്നത്. എന്നാല് ഇവിടെ മത്സരിക്കാന് തയ്യാറെടുത്തിരുന്ന തുഷാര് വെള്ളാപ്പള്ളി വയനാട് സീറ്റിലേക്ക് മാറിയതോടെ തൃശ്ശൂര് സീറ്റ് ബിജെപി ഏറ്റെടുക്കുകയായിരുന്നു. തിരുവനന്തപുരം, പത്തനംതിട്ട എന്നീ സീറ്റുകള്‍ക്കൊപ്പം എ പ്ലസ് മണ്ഡലങ്ങളുടെ കൂട്ടത്തിലാണ് ബിജെപി നേതൃത്വം തൃശ്ശൂരിനെ പരിഗണിക്കുന്നത്. അതിനാല് തന്നെ ശക്തനായ ഒരു സ്ഥാനാര്‍ഥിയെ അവിടെ നിര്‍ത്തണമെന്ന ആലോചനയാണ് സുരേഷ് ഗോപിയുടെ പേരില് എത്തിയത്.\nസുരേഷ് ഗോപിയെ കൂടാതെ ബിജെപി സംസ്ഥാന വക്താവ് ബി.ഗോപാലകൃഷ്ണന്, അടുത്തിടെ കോണ്‍ഗ്രസ് വിട്ട് ബിജെപിയില് ചേര്‍ന്ന ടോം വടക്കന് എന്നിവരേയും പാര്‍ട്ടി പരിഗണിച്ചിരുന്നു. എന്നാല് തൃശ്ശൂരില് ശക്തമായ ത്രികോണ മത്സരം നടത്തണമെങ്കില് ഏറ്റവും മികച്ച സ്ഥാനാര്‍ഥി തന്നെ വേണമെന്ന വിലയിരുത്തലാണ് സുരേഷ് ഗോപിയുടെസാധ്യത വര്‍ധിപ്പിച്ചത്. പ്രധാനമന്ത്രിയോ അമിത് ഷായോ ആവശ്യപ്പെട്ടാല് താന് മത്സരിക്കുമെന്ന നിലപാടിലായിരുന്നു നേരത്തെ സുരേഷ് ഗോപി. സുരേഷ് ഗോപി സ്ഥാനാര്‍ഥിയായി വരുന്നതോടെ തൃശ്ശൂര് സീറ്റില് ശക്തമായ ത്രികോണ മത്സരത്തിനാണ് വഴിയൊരുങ്ങുന്നത്. നിലവില് യുഡിഎഫ് സ്ഥാനാര്‍ഥിയായ ടിഎന് പ്രതാപനും, എല്‍ഡിഎഫ് സ്ഥാനാര്‍ഥി രാജാജി മാത്യുവും പ്രചാരണത്തില് ഏറെ ദൂരം പോയി കഴിഞ്ഞു.\nസ്ഥാനാര്‍ഥി നിര്‍ണയത്തിന്‍റെ ആദ്യഘട്ടത്തില് ബിജെപി സംസ്ഥാന ജനറല് സെക്രട്ടറി കെ.സുരേന്ദ്രന്‍റെ പേരാണ് തൃശ്ശൂര് സീറ്റില് കൂടുതലായി പരിഗണിക്കപ്പെട്ടത്. അദ്ദേഹത്തെ പിന്നീട് പത്തനംതിട്ടയിലെ സ്ഥാനാര്‍ത്ഥിയായി പാര്‍ട്ടി പ്രഖ്യാപിച്ചു. അനിശ്ചിതത്വത്തിനൊടുവില് തുഷാര് വെള്ളാപ്പള്ളി തന്നെ തൃശ്ശൂര് സീറ്റില് മത്സരിക്കും എന്ന് പ്രഖ്യാപനവും വന്നു.\nഇതിനു ശേഷമാണ് വയനാട്ട് സീറ്റില് കോണ്‍ഗ്രസ് അധ്യക്ഷന് രാഹുല് ഗാന്ധി മത്സരിക്കും എന്ന് കോണ്‍ഗ്രസ് പ്രഖ്യാപിച്ചത്. ഇതോടെ മത്സരം കടുപ്പിക്കുക എന്ന ലക്ഷ്യത്തോടെ ബിഡിജെഎസിന് വിട്ടു കൊടുത്ത വയനാട് സീറ്റില് തുഷാര് വെള്ളാപ്പള്ളി സ്ഥാനാര്‍ത്ഥിയായി എത്തി. ബിജെപി ദേശീയ അധ്യക്ഷന് അമിത് ഷായുടെ നേരിട്ടുള്ള ഇടപെടലിനെ തുടര്‍ന്നാണ് തുഷാര് തൃശ്ശൂരില് നിന്നും വയനാട്ടിലേക്ക് മാറിയത്. തുഷാറിന്‍റെ അഭാവത്തില് ബിജെപി തൃശ്ശൂര് സീറ്റ് തിരിച്ചെടുക്കുകയും ചെയ്തു.


Night partyand drugs;9arrested including woman\nമയക്കുമരുന്നും നിശാപാര്‍ട്ടിയും; യുവതി അടക്കം 9പേര് അറസ്റ്റില്\nസിപിഐ ഏലപ്പാറ ലോക്കല് സെക്രട്ടറി ഷാജി കുറ്റിക്കാടിന്റെ റിസോര്‍ട്ടിലാണ് കഴിഞ്ഞ ദിവസം രാത്രി നിശാപാര്‍ട്ടി നടന്നത്.\nPublished on : 21 Dec, 2020 , 8:24 am\nവാഗമണ്: വാഗമണ്ണിലെ നിശാപാര്‍ട്ടിയില് നിന്ന് മയക്കുമരുന്ന് കണ്ടെത്തിയ കേസില് യുവതി അടക്കം 9പേര് അറസ്റ്റില്. തൊടുപുഴ സ്വദേശി അജ്മല് (30), മലപ്പുറം സ്വദേശി മെഹര് ഷെറിന് (26), എടപ്പാള് സ്വദേശി നബീല് (36), കോഴിക്കോട് സ്വദേശി സല്‍മാന് (38), അജയ് (41), ഷൗക്കത്ത് (36), മുഹമ്മദ് റഷീദ് (31), നിഷാദ് (36), ബ്രസ്റ്റി വിശ്വാസ് (23) എന്നിവരാണ് അറസ്റ്റിലായത്. എല്‍എസ്ഡി സ്റ്റാമ്ബ്, കഞ്ചാവ്, ഹെറോയിന് അടക്കമുള്ള ലഹരി വസ്തുക്കള് ഇവരില് നിന്ന് പിടിച്ചെടുത്തു.\nസിപിഐ ഏലപ്പാറ ലോക്കല് സെക്രട്ടറി ഷാജി കുറ്റിക്കാടിന്റെ റിസോര്‍ട്ടിലാണ് കഴിഞ്ഞ ദിവസം രാത്രി നിശാപാര്‍ട്ടി നടന്നത്. അറുപതോളം പേരാണ് പാര്‍ട്ടിയില് പങ്കെടുത്തത്. നിശാപാര്‍ട്ടി വിവാദമായതോടെ കമ്മ്യൂണിസ്റ്റ് വിരുദ്ധ പ്രവൃത്തി ചെയ്ത സിപിഐ ലോക്കല് സെക്രട്ടറി ഷാജിയെ പാര്‍ട്ടിയില് നിന്ന് പുറത്താക്കുമെന്നും ഇയാള്‍ക്കെതിരെ വേണ്ട നടപടികളെടുക്കുമെന്നും സിപിഐ ഇടുക്കി ജില്ലാ സെക്രട്ടറി കെ കെ ശിവരാമന് വ്യക്തമാക്കി. ഏലപ്പാറ പഞ്ചായത്ത് മുന് പ്രസിഡന്റാണ് ഷാജി.\nഎന്നാല് തനിക്ക് നിശാപാര്‍ട്ടിയുമായി ബന്ധമില്ലെന്ന് ഷാജി പൊലീസിനോട് പറഞ്ഞു. ജന്മദിന ആഘോഷങ്ങള്‍ക്കെന്ന പേരിലാണ് റിസോര്‍ട്ട് എടുത്തതെന്നും മൂന്ന് റൂം മാത്രമാണ് എടുത്തതെന്നും ഷാജി പറഞ്ഞു. റിസോര്‍ട്ട് ബുക്ക് ചെയ്തത് കൊച്ചി സ്വദേശിയായ ഏണസ്റ്റ് എന്നയാളാണെന്നും ഷാജി വെളിപ്പെടുത്തി.\nസാമൂഹ്യ മാധ്യമങ്ങള് വഴി നിശാപാര്‍ട്ടി സംഘടിപ്പിച്ചു എന്നാണ് പൊലീസ് പറയുന്നത്. പിടിച്ചെടുത്ത ലഹരി വസ്തുക്കള് എവിടെ നിന്നും എത്തിച്ചു എന്നുള്ളതാണ് പൊലീസ് നിലവില് അന്വേഷിക്കുന്നത്. ഇതിനായി പിടിയിലായവരുടെ മൊബൈല് ഫോണും ആഢംബര കാറുകളും കേന്ദ്രികരിച്ചുള്ള സംസ്ഥാന വ്യാപക അന്വേഷണം പുരോഗമിക്കുകയാണ്.


ജൂനിയര് സയന്‍സ് ഒളിംപ്യാഡില് ഇന്ത്യന് വിദ്യാര്‍ഥിക്ക് അഭിമാന നേട്ടം | dubai student wins at international science olympiad - Malayalam Oneindia\nUpdated: Thu, Dec 21, 2017, 9:10 [IST]\nദുബായ്: നെതര്‍ലാന്‍ഡില് നടന്ന ഈ വര്‍ഷത്തെ അന്താരാഷ്ട്ര ജൂനിയര് സയന്‍സ് ഒളിമ്പ്യാഡില് ദുബായിലെ ഇന്ത്യന് വിദ്യാര്‍ഥിക്ക് വെങ്കലം. തുടര്‍ച്ചയായി രണ്ടാം തവണയാണ് ദുബായ് ഡല്‍ഹി പ്രൈവറ്റ് സ്‌കൂളില് പത്താം തരത്തില് പഠിക്കുന്ന കൗശിക് മുരുകന് ഈ നേട്ടം സ്വന്തമാക്കിയത്. മറ്റ് 54 രാജ്യങ്ങളില് നിന്നുള്ള മല്‍സരാര്‍ഥികളെ പിന്തള്ളിയായിരുന്നു കൗശിക്കിന്റെ ഈ വെങ്കലനേട്ടം. ജലവും സുസ്ഥിരതയും എന്ന വിഷയവുമായി ബന്ധപ്പെട്ട ചോദ്യങ്ങള്‍ക്ക് മികച്ച ഉത്തരങ്ങള് നല്‍കിയാണ് കൗശിക് മുരുകന് നേട്ടം കൈവരിച്ചത്.\n15 വയസിന് താഴെയുള്ള വിദ്യാര്‍ഥികള്‍ക്കായി ഏര്‍പ്പെടുത്തുന്ന സയന്‍സ് ആന്‍ഡ് ടെക്നോളജി ഒളിമ്പിയാഡില് ഒരു രാജ്യത്ത് നിന്ന് ആറ് കുട്ടികള് വീതമുള്ള മത്സരാര്‍ഥികളാണ് പങ്കെടുക്കുക. ഓരോ വര്‍ഷവും നടക്കുന്ന മല്‍സരം 10 ദിവസം നീണ്ടുനില്‍ക്കും. വിവിധ രാജ്യങ്ങളില് വെച്ചാണ് ഓരോ വര്‍ഷവും മത്സരങ്ങള് സംഘടിപ്പിക്കുന്നത്. കഴിഞ്ഞ വര്‍ഷം ഇന്തോനേഷ്യയിലെ ബാലിയില് വെച്ച് നടന്ന മത്സരത്തിലും കൗഷിക് വെങ്കലം നേടിയിരുന്നു.\nരണ്ടാം തവണയും മെഡല് നേടാനായതില് അതീവ സന്തുഷ്ടനാണെന്ന് കൗശിക് പറഞ്ഞു. മുന് വര്‍ഷങ്ങളിലെ മല്‍സരങ്ങളില് നിന്ന് തികച്ചും വ്യത്യസ്തമായിരുന്നു ഇത്തവണത്തേത്. ശക്തമായ മല്‍സരമാണ് എല്ലാവരും കാഴ്ചവച്ചതെന്നും എല്ലാ ടീമും ഒന്നിനൊന്ന് മെച്ചമായിരുന്നുവെന്നും 15കാരനായ ഇന്ത്യന് വിദ്യാര്‍ഥി പറഞ്ഞു. ഇന്റര്‍നാഷനല് ഔളിംപ്യാഡ് ഫൗണ്ടേഷനില് നിന്നുള്ള മികച്ച അധ്യാപകരുടെ പരിശീലനം മല്‍സരത്തില് ഏറെ ഉപകാരപ്രദമായതായും കൗശിക് പറഞ്ഞു. യുഎഇ അധികൃതരും എന്റെ മാതാപിതാക്കളും മറ്റുള്ളവര്‍ക്ക് സ്വപ്‌നം കാണാന് പോലുമാവാത്ത പിന്തുണയും സൗകര്യവുമാണ് തനിക്ക് നല്‍കുന്നത്. അതുകൊണ്ടുതെന്ന എനിക്ക് ലഭിച്ച മെഡല് മാതാപിതാക്കള്‍ക്കും യുഎഇക്കും സമര്‍പ്പിക്കുന്നതായും കൗശിക് പറഞ്ഞു.\ndubai നെതര്‍ലാന്‍ഡ് student science indian delhi school വിദ്യാര്‍ഥി ഇന്ത്യന് യുഎഇ ദുബായ്


യുഡിഎഫ് സമരത്തെ പരിഹസിച്ച് ടി എം തോമസ് ഐസക്\nയുഡിഎഫ് സമരത്തെ പരിഹസിച്ച് ധനകാര്യമന്ത്രി ടി എം തോമസ് ഐസക്കും. ഫീസ് കുറയ്ക്കുക തന്നെ വേണം ഇല്ലെങ്കിൽ ഞങ്ങൾക്ക് നാണക്കേടാകുമെന്നതായിരുന്നു പ്രതിപക്ഷ പക്ഷമെന്ന് ഫേസ്ബുക്കിലൂടെ ഐസക്ക് രംഗത്തെത്തി.\nമുഖ്യമന്ത്രി പറഞ്ഞപോലെ 30 കുട്ടികളുടെ കാര്യം പറഞ്ഞാണ് സഭ സ്തംഭിപ്പിച്ചത്. പരിയാരം മെഡിക്കൽ കോളേജിലെ ഫീസ് നിരക്കുകൾ കുറച്ചാൽ സമരം അവസാനിപ്പിക്കാം എന്ന സ്ഥിതിയിലേക്ക് യു ഡി എഫ് എത്തിയിരുന്നു. പരിയാരം മെഡിക്കൽ കോളേജിലെ സീറ്റുകളിൽ മറ്റു മെഡിക്കൽ കോളേജുകളെ അപേക്ഷിച്ച് ഇപ്പോൾ തന്നെ ഫീസ് കുറവാണ്. പട്ടിക പിന്നാക്ക വിഭാഗങ്ങളുടെ 25000 രൂപ ഫീസ് എല്ലായിടത്തും ഒരുപോലെയാണ്. തോമസ് ഐസക്ക് കുറിച്ചു.\nപിന്നാക്ക വിഭാഗം ഒഴികെയുള്ള സർക്കാർ മെറിറ്റിൽ വരുന്ന 30ഓളം കുട്ടികളുടെ കാര്യത്തിലാണ് തർക്കം അവശേഷിക്കുന്നതെന്നും ഇവരുടെ പേരിലാണ് സഭ സ്തംഭിപ്പിച്ചതെന്നും ഐസക്ക്.\nഅഡ്മിഷൻ കഴിഞ്ഞ സ്ഥിതിക്ക് ഇനിയിപ്പോൾ ഫീസ് കുറയ്ക്കുന്നതിന് നിയമപരമായ പ്രശ്‌നങ്ങളുണ്ട്. ഇവിടെ കുട്ടികൾക്ക് അധിക ബാധ്യത ഉണ്ടാകാതെ ക്രമീകരണങ്ങൾ ഉണ്ടാക്കാമെന്ന് സർക്കാർ നേരത്തെ പറഞ്ഞതാണ്. അല്ല ഇവിടെ ഫീസ് കുറയ്ക്കുക തന്നെ വേണം. അല്ലെങ്കിൽ ഞങ്ങൾക്ക് നാണക്കേടാകും എന്നായിരുന്നു പ്രതിപക്ഷ പക്ഷമെന്നും ഐസക്ക് പറയുന്നു. അങ്ങനെ 30 കുട്ടികൾക്ക് വേണ്ടിയുള്ള രണ്ടാഴ്ച സഭാ സ്തംഭനമായിരുന്നു സ്വാശ്രയ സമരമെന്നും അദ്ദേഹം വ്യക്തമാക്കി.\nഅങ്ങനെ സ്വാശ്രയ സമരം തീര്‍ന്നു. രണ്ടു ദിവസം മുമ്പേ സഭ പിരിഞ്ഞു. ഇനി വിജയദശമി കഴിഞ്ഞു സഭ സമ്മേളിക്കുമ്പോഴേക്കും ഇത് ഒരു വിഷയം അല്ലാതായിത്തീരും. സത്യത്തില് മുഖ്യമന്ത്രി പറഞ്ഞപോലെ 30 കുട്ടികളുടെ കാര്യം പറഞ്ഞാണ് സഭ സ്തംഭിപ്പിച്ചത്. പരിയാരം മെഡിക്കല് കോളേജിലെ ഫീസ് നിരക്കുകള് കുറച്ചാല് സമരം അവസാനിപ്പിക്കാം എന്ന സ്ഥിതിയിലേക്ക് യു ഡി എഫ് എത്തിയിരുന്നു. പരിയാരം മെഡിക്കല് കോളേജിലെ സീറ്റുകളില് മറ്റു മെഡിക്കല് കോളേജുകളെ അപേക്ഷിച്ച് ഇപ്പോള് തന്നെ ഫീസ് കുറവാണ്. പട്ടിക- പിന്നോക്ക വിഭാഗങ്ങളുടെ 25000 രൂപ ഫീസ് എല്ലായിടത്തും ഒരുപോലെയാണ്. അപ്പോള് പിന്നെ തര്‍ക്കം അവശേഷിക്കുന്നത് പിന്നോക്ക വിഭാഗം ഒഴികെയുള്ള സര്‍ക്കാര് മെറിറ്റില് വരുന്ന 30-ഓളം കുട്ടികളുടെ കാര്യത്തിലാണ്. അഡ്മിഷന് കഴിഞ്ഞ സ്ഥിതിക്ക് ഇനിയിപ്പോള് ഫീസ് കുറയ്ക്കുന്നതിന് നിയമപരമായ പ്രശ്നങ്ങളുണ്ട്. ഇവിടെ കുട്ടികള്‍ക്ക് അധിക ബാധ്യത ഉണ്ടാകാതെ ക്രമീകരണങ്ങള് ഉണ്ടാക്കാമെന്ന് സര്‍ക്കാര് നേരത്തെ പറഞ്ഞതാണ്. അല്ല ഇവിടെ ഫീസ് കുറയ്ക്കുക തന്നെ വേണം. അല്ലെങ്കില് ഞങ്ങള്‍ക്ക് നാണക്കേടാകും എന്നായിരുന്നു പ്രതിപക്ഷ പക്ഷം. അങ്ങനെ 30 കുട്ടികള്‍ക്ക് വേണ്ടിയുള്ള രണ്ടാഴ്ച സഭാ സ്തംഭനമായിരുന്നു സ്വാശ്രയ സമരം.\nT.M Thomas Isaac, Facebook, Hunger Strike, UDF\nRead more on: facebook | Hunger strike | T M Thomas Isaac | udf


സംരഭകരെ ഇതിലേ, ഇതിലേ; ചുരുങ്ങിയ ചെലവിൽ ജൈവ വളനിർമാണ സംരംഭത്തിലൂടെ ലാഭം കൊയ്യാം – മണ്ണിലേക്ക്, മണ്ണിനെ അറിഞ്ഞ മനുഷ്യനിലേക്ക്.\nചുരുങ്ങിയ ചെലവിൽ ജൈവ വളനിർമാണ സംരംഭത്തിലൂടെ ലാഭം കൊയ്യാം. സംസ്ഥാനത്തെ ജൈവ കർഷകർ ഉപയോഗിക്കുന്ന കമ്പോസ്റ് വളം, മണ്ണിര കമ്പോസ്റ് എന്നിവയ്ക്കെല്ലാം നല്ല വിപണി സാധ്യതയാണുള്ളത്. കർഷകർ കൂടുതലായി ജൈവകൃഷിയിലേക്ക് തിരിയാൻ തുടങ്ങിയതോടെ ജൈവ വളങ്ങളുടെ വിപണിയും വലുതാകുകയാണ്.\nചെറിയ മുതല് മുടക്കിൽ തുടങ്ങാമെന്നതാണ് ജൈവ വള നിര്‍മാണസംരഭങ്ങളുടെ പ്രത്യേകത. ഇതിനായി വലിയ സാങ്കേതിക സൗകര്യങ്ങളോ, യന്ത്രങ്ങളോ ആവശ്യമില്ല. മാത്രമല്ല, ചെറിയ രീതിയിൽ പ്രാദേശികമായി വിപണനം ചെയ്യുകയോ വലിയതോതിൽ ആകര്‍ഷകമായ ചെറിയ പായ്ക്കറ്റുകളില് വിപണിയിലെത്തുകയോ ആവാം.\nസംരഭം തുടങ്ങുന്നതിനു മുമ്പായി പഞ്ചായത്തിന്റെയും മലനീകരണ നിയന്ത്രണ ബോര്‍ഡിന്റെയും അനുമതി, ഫാക്ടറിക്ക് സമീപം 100 മീറ്ററിനുള്ളില് താമസിക്കുന്ന താമസക്കാരുടെ അനുമതി എന്നിവ വാങ്ങിയിരിക്കണം. സമീപത്തുള്ള കിണറുകളും പുഴകളും മലിനമാകാത്ത രീതിയില് കര്‍ശനമായ മലിനീകരണ നിയന്ത്രണ മാര്‍ഗങ്ങള് പാലിക്കാനും ശ്രദ്ധിക്കണം.\nപള്‍വറൈസര്, പ്ലാസ്റ്റിക് സീലിംഗ് മെഷീന്, പ്ലാറ്റ്ഫോ ബാലന്‍സ്, ട്രോളി തുടങ്ങിയ യന്ത്രങ്ങളാണ് പ്രാഥമികമായി വേണ്ടത്. ഒപ്പം, ഏതാണ്ട് 2000 മുതൽ 2500 അടിവരെ വിസ്തീർണമുള്ള കെട്ടിടവും ആവശ്യമാണ്. വിവിധ തരത്തിലുള്ള ജൈവളങ്ങള് പൊടിച്ച് പ്രത്യേക അനുപാതത്തില് കൂട്ടിച്ചേര്‍ത്താണ് ജൈവവളങ്ങള് നിര്‍മിക്കുന്നത്.\nവേപ്പിന് പിണ്ണാക്ക്, കടലപ്പിണ്ണാക്കും മത്സ്യപ്പൊടി എന്നിവയാണ് പ്രധാന ചേരുവകൾ. ഒപ്പം നീം കേക്ക്, തുകല്‍പ്പൊടി എന്നിവയും ഉപയോഗിക്കാം. വേപ്പിന് പിണ്ണാക്ക് 30 ശതമാനം, നിലക്കടല പിണ്ണാക്ക് 20ശതമാനം, തുകല്‍പ്പൊടി 25 ശതമാനം, എല്ലുപൊടി 15 ശതമാനം, മത്സ്യപ്പൊടി 10 ശതമാനം എന്ന അനുപാതത്തിൽ ചേർത്താണ് സാധാരണയായി ജൈവവള മിശ്രിതം തയാറാക്കുന്നത്.\nAlso Read: കൊച്ചിയുടെ സ്വന്തം ചീനവലകൾ മറവിയിലേക്ക്; ചെലവു താങ്ങാനാകാതെ വലകൾ കൈവിട്ട് മത്സ്യ തൊഴിലാളികൾ\n← കൊച്ചിയുടെ സ്വന്തം ചീനവലകൾ മറവിയിലേക്ക്; ചെലവു താങ്ങാനാകാതെ വലകൾ കൈവിട്ട് മത്സ്യ തൊഴിലാളികൾ\nഇടുക്കി ജില്ല പച്ചക്കറി ഉൽപ്പാദനത്തിൽ സ്വയംപര്യാപ്തയിലേക്ക്; മൂന്നു ലക്ഷത്തോളം പച്ചക്കറി വിത്തു പാക്കറ്റുകൾ വിതരണം ചെയ്ത് കൃഷി വകുപ്പ് →


Labour India Info World: അടുത്തവര്‍ഷം പാഠപുസ്‌തകങ്ങള് മാറുന്നു...\nഅടുത്തവര്‍ഷം പാഠപുസ്‌തകങ്ങള് മാറുന്നു...\nഒന്നുമുതല് പന്ത്രണ്ട് വരെയുള്ള ക്ലാസുകളിലെ പാഠ്യപദ്ധതി പരിഷ്‌ക്കരിക്കുന്നതിനുള്ള സമീപനരേഖ തയാറായി. ഐസിഎസ്ഇ, സിബിഎസ്ഇ പാഠ്യപദ്ധതിയെ അനുകരിച്ചാണ് സ്‌കൂള് പാഠ്യപദ്ധതി പുതുക്കുന്നത്.\n2014-2015 വര്‍ഷത്തില് 1, 3, 5, 7, 11 ക്ലാസുകളിലെ പുസ്തകങ്ങളും 2015-2016 വര്‍ഷത്തില് 2, 4, 6, 8, 12 ക്ലാസുകളിലെ പുസ്തകങ്ങളും 2016-2017 വര്‍ഷത്തില് 9, 10 ക്ലാസുകളിലെ പുസ്തകങ്ങളുമാണ് പരിഷ്‌ക്കരിക്കുന്നതിനാണ് സര്‍ക്കാര് തീരുമാനി ച്ചിരിക്കുന്നത്.\nഒന്ന് രണ്ട് ക്ലാസുകളില് മലയാളം, ഗണിതം, പരിസരപഠനം, ഇംഗ്ലീഷ് എന്നിവയ്ക്കുണ്ടായിരുന്ന ഒറ്റപുസ്തകത്തിന് പകരം ഇനി നാല് പ്രത്യേക പുസ്തകങ്ങളുണ്ടാവും. ഒന്നാംക്ലാസ് മുതല് വേണ്ടവര്‍ക്ക് അറബി, സംസ്‌കൃതം പഠനവും തുടങ്ങാം. മൂന്ന്, നാല്, അഞ്ച് ക്ലാസുകളില് ഗണിതം, പരിസരപഠനം എന്നീ വിഷയങ്ങള്‍ക്ക് ഉള്ളടക്കം കൂടും. അടിസ്ഥാനശാസ്ത്രം, ചരിത്രം, ഭൂമിശാസ്ത്രം എന്നിവയുടെ തീമും യൂണിറ്റും പുതിയതായി പുറത്തിറക്കിയിരിക്കുന്ന പാഠ്യപദ്ധതി സമീപനരേഖയില് നല്‍കിയിട്ടുണ്ട്. ആറ് മുതല് എട്ട് വരെ ക്ലാസുകളില് സാമൂഹ്യശാസ്ത്രം വേര്‍പിരിഞ്ഞ് ചരിത്രം, പ്രാദേശികഭൂമിശാസ്ത്രം, പൊളിറ്റിക്‌സ് എന്നിങ്ങനെയാവും. അടിസ്ഥാനശാസ്ത്രം വിഭജിച്ച് ഭൗതികശാസ്ത്രവും ജീവശാസ്ത്രവുമായി അവതരിപ്പിക്കും.\nഐടിയ്ക്ക് പ്രത്യേക പാഠപുസ്തകങ്ങളുണ്ടാവില്ല. എന്നാല് പരീക്ഷയുണ്ടാവും. മറ്റ് വിഷയങ്ങളുടെ പഠനവുമായി ബന്ധപ്പെടുത്തിയാവും ഐറ്റി പഠനം. അസൈന്‍മെന്റ്, പ്രോജക്റ്റ്, സെമിനാര് തുടങ്ങിയവ ബന്ധപ്പെട്ട അധ്യാപകന്റെ താല്പര്യമനുസരിച്ച് മൂല്യനിര്‍ണ്ണയ മാനദണ്ഡങ്ങളിലുള്‍പ്പെടുത്താം.\nചോദ്യപേപ്പറുകളുടെ സ്വഭാവത്തിലുമുണ്ട് മാറ്റങ്ങള്. ഓപ്പണ് ബുക്ക്, ഓണ്‍ലൈന് പരീക്ഷ, മള്‍ട്ടിപ്പിള് ചോയ്‌സ് ചോദ്യങ്ങള്, സാമൂഹ്യനീതി ലക്ഷ്യമാക്കി മിനിമലൈസേഷന് തുടങ്ങിയവയൊക്കെ ചോദ്യപ്പേപ്പര് തയാറാക്കുമ്പോള് ശ്രദ്ധിക്കും. നിരന്തരമൂല്യനിര്‍ണയം തുടരും. പഠനനിലവാരം അളക്കുന്നതിന് പ്രത്യേക സോഫ്റ്റ്‌വെയര് വികസിപ്പിക്കും. തൊഴില് പരിശീലനം കരിക്കുലത്തിന്റെ ഭാഗമാക്കും. കമ്മ്യൂണിക്കേറ്റീവ് ഇംഗ്ലീഷിന് പ്രത്യേക പ്രാധാന്യം നല്‍കും.\nസെക്കന്ററി, ഹയര്‍സെക്കന്ററി തലത്തില് ശാസ്ത്രത്തില് ഗ്രീന് കെമിസ്ട്രി, ഗ്രീന് എനര്‍ജി എന്നീ വിഷയങ്ങള് പുതിയതായി വരും. സാമൂഹ്യശാസ്ത്രത്തില് ഗാന്ധിയന് സ്റ്റഡീസ്, ആന്ത്രപ്പോളജി, മീഡിയാ സ്റ്റഡീസ് തുടങ്ങിയവ ഉള്‍പ്പെടുത്തും. എന്‍സിഇആര്‍ടി മാതൃകയില് നാല് പുസ്തകങ്ങളും നിര്‍ദ്ദേശങ്ങളിലുണ്ട്.\nസാമൂഹികം, വൈജ്ഞാനികം, വൈകാരികം, നൈപുണി, സര്‍ഗാത്മകം-സൗന്ദര്യാത്മകം എന്നിങ്ങനെ തുടങ്ങി പ്ലസ് ടു വിലെത്തുമ്പോള് ജീവിതമൂല്യങ്ങള്, മാനവികതലം, പരിസ്ഥിതി, മാധ്യമസാക്ഷരത, സാംസ്‌കാരികം-രാഷ്ട്രീയം തുടങ്ങിയ 13 ഉള്ളടക്കമേഖലകളിലേയ്ക്ക് പഠനം വികസിക്കും. എസ് സി, എസ് ടി തുടങ്ങി പ്രത്യേക പരിഗണന അര്‍ഹിക്കുന്ന ഗണത്തില്‍പ്പെടുന്ന കുട്ടികള് പഠിക്കുന്ന സ്‌കൂളുകളില് പ്രത്യേക അധ്യാപകര്, കൗണ്‍സലര്‍മാര്, കെയര്‍ടേക്കര്‍മാര് എന്നിവരുണ്ടാവും.\nPosted by Labour India Info World at 00:44\nLabels: Educational, General, News\nഭക്ഷിക്കാവുന്ന വാട്ടര് ബോട്ടിലുകള് വരുന്നൂ...!\nലണ്ടന്: വെള്ളം കുടിച്ച ശേഷം കുപ്പി വലിച്ചെറിയുന്നത് ഇനി പഴങ്കഥ. ഉപയോഗത്തിന് ശേഷം തിന്നാന് പറ്റുന്ന വാട്ടര് ബോട്ടിലുകള് ഇപ്പോള് വിക...\nപ്ലസ് ടു പ്ലസ് വണ് പരീക്ഷ ടൈം ടേബിള് (2014 Plus Two Exam - Time table)\nഈ അധ്യയനവര്‍ഷത്തെ പ്ലസ്`വണ്, പ്ലസ്`ടു പരീക്ഷകള് മാര്‍ച്ച് മൂന്നുമുതല് 22 വരെ നടക്കും . പ്ലസ് ടു പരീക്ഷ ടൈം ടേബിള് മാര...